
Sonia ținea foarte mult la fratele ei vitreg, George, şi se 


bucura enorm că-l vizita pe 


insula lui din Caraibe. 


Dar nu-i 


permitea să se folosească de ea şi de spectaculoasa ei atracţie ca 
momeală în tranzacțiile lui de afaceri cu impresionantul senior 


local al insulelor, arogantul Rory Maragal. 


interesa! Însă, indiferent 
cu forța în compania lui 
George îl făcuse pe Rory 


despre ea posibil. Şi astfel, 


Rory Maragal... 


dacă voia sau nu, 


Di şi, 


să-şi 


între timp, 


Omul pur şi simplu n-o 


era efectiv împinsă 


comportamentul 


lui 


formeze cea mai proastă părere 


Sonia a ajuns chiar în mâinile 


lui 


- Îmi vine cam greu să cred că acel logodnic nu te-ar însoţi 
în vacanță. 

O învârti rapid pe loc, în ritmul dansului, iar Sonia fu 
nevoită să aştepte până-i revenea respirația înainte de a-i 
răspunde. 

- N-a putut să plece, spuse ea. 

Ştia că era o scuză cusută cu aţă albă şi-şi dorea să nu fi 
început niciodată povestea aia nenorocită. 

Privind-o îndeaproape, Rory spuse încet: 

- Cred că, profesor fiind, e un om foarte ocupat. Ai o 
preferință pentru cărturari, nu? 

După părerea Soniei, era timpul ca dansul să se sfârşească. 
Muzica părea să se audă mult mai încet, şi deodată îşi dădu seama 


că, pe nesimţite, Rory o condusese departe de restul invitaţilor. 
Oprirea ei neaşteptată coincise cu o mişcare a lui înainte, astfel 
încât se ciocni de el, nemaiputându-se opri. Braţele lui o 


cuprinseră strâns şi, în timp ce Sonia îl privea indignată, îi 
acoperi buzele cu ale lui. 

Pe când gura lui Rory o strivea pe a ei, Sonia îşi spuse că a 
doua zi avea oricum să plece. Nu era decât un sărut, nimic nou — 
şi totuşi, âera nou într-un fel anume; toate celelalte sărutări 
din viaţa ei făcuseră parte din categoria grupei mari de la 
grădiniță, cel mult. 

Simţurile i se învolburau, iar inima ei trădătoare ţipa, 
impunându-i să reacționeze aşa cum se cuvenea, să renunţe la orice 
prudență. Făcu un mare efort de voinţă, dar până la urmă buzele-i 
rămaseră reci sub ale lui, iar trupul, deşi vălguit, nu cedă, 
stând țeapăn. 

Când îi dădu drumul, Rory o privi cu o furie nemăsurată. 
Probabil că niciodată nu mai sărutase un zid de piatră. 

- Am să-ți schimb numele, spuse el încordat. Crăiasa Zăpezii 
ți s-ar ptrivi mai bine, nu-i aşa? Dar voi topi sloiurile astea de 
gheaţă, Crăiasa mea. Te voi face să-l uiţi pe profesor. 

- Eşti nesuferit! şuieră ea, cu bătăile inimii accelerându-i-— 
se îngrijorător. Cum i-ar plăcea să se poarte cineva aşa cu 
logodnica ta? 

- L-aş omori, anunță calm Rory. 

Sonia ar fi trebuit să ştie că era un truc la mijloc. şi ce 
mai truc, îşi spuse ea, privindu-l pe bărbatul înalt de un metru 
optzeci care o măsura cu ochii săi cenuşii îngustați - ochi cărora 
nu le scăpa nici un detaliu. Era brunet şi părea să aibă sânge 
hispanic în vene. Avea un aer arogant, iar Sonia îi observă 
sprâncenele negre şi arcuite înălțându-se, în timp ce o evalua în 
minte. Era conştientă în mod neplăcut că-i cunoştea cu precizie 
măsurile, după ce o învrednicise doar cu o privire scurtă. În timp 
ce mâna-i era cuprinsă într-a lui, simți o undă de şoc străbătând- 
O, ca un curent electric, iar în creier îi începu să zbârnâie o 
sonerie de alarmă. Îi aruncă o privire, pe furiş, la adăpostul 
genelor ei aurii, întrebându-se cât era de conştient că o tulbura. 
Era aproape convinsă că ştia prea bine, după lucirea bruscă din 
ochii lui de şoim. Când o informă într-o doară că urma să vină s-o 
ia la opt, Sonia se simți ca o vrabie pe care uliul tocmai a luat- 
o la ochi. Se cutremură, încercând să-şi vină în fire. Gândul de a 
petrece o seară singură în compania lui o îngrozea; mai în 
siguranță s-ar fi simțit împreună cu două gorile. îşi auzi propria 
voce murmurând: 

- Îmi pare rău, am alt program... 

Ochii bărbatului se îngustară, iar buzele conturate senzual i 
se mişcară crispat când răspunse fără nici un echivoc: 

- Contramandează-l. 

Sonia se înroşi în obraji. O fi fost el stăpânul insulei, dar 
nu era stăpân şi pe viaţa ei. 

- Altă dată, eventual? replică ea rece. 

O privi ca şi cum ar fi comis un păcat de neiertat. 

- Nu te-aş sfătui să continui în stilul ăsta, spuse el încet. 
E cam răsuflat şi mă plictiseşte. Fie ne întâlnim diseară, fie 
poți s-o laşi baltă, scumpo. 

Ochii lui o fulgerară scurt. 

- Mă aşteptam ca, în situația existentă, să fii puţin mai 
maleabilă. Trebuie să recunosc că, prima oară când te-am văzut, 
mi-am spus că e o manevră foarte isteaţță din partea lui George. Nu 
neg gă mi-ai trezit interesul. 

Îi măsură cu privirea făptura mignonă. 

- Mi-ai trezit un mare interes... reluă el, tărăgănat. 

Sonia se înroşi ca focul. Nu-i plăcea să fie numită "scumpo" 
pe tonul acela familia şi în nici un caz nu-i convenea să fie 
privită ca şi cum ar fi fost specialitatea casei. Stai numai să 
vezi când îl regăsea e George! 

Va să zică, invitația lui de a-şi petrece vacanța pe insulă, 
ținându-i de urât lui Chloe, soția lui, care în ultima vreme era 
cam indispusă, avusese un alt scop. La sosire, Sonia o găsise pe 


Chloe sănătoasă tun, ghicind astfel că altul era motivul. Ţinea 
mult la fratele ei, dar era conştientă că niciodată nu făcea nimic 
fără un scop anume. Nici nu ajunsese bine pe mica insulă din 
Bermude, când George dăduse un prânz şi, cât ai zice peşte, i-l 
prezentase pe bărbatul care stătea acum lângă ea. Când făcuse 
cunoştinţă cu Rory Maragal, Sonia înțelesese de ce se arăta George 
atât de deferent cu el. Nu numai că era proprietarul insulei, dar 
George spera să-l convingă să-i acorde lui contractul de a 
construi un hotel de lux pe coasta sudică. Rory Maragal era în 
favoarea unei asemenea întreprinderi, dar din păcate George nu era 
singurul candidat. Mai existau încă doi, cel puţin, interesaţi de 
acelaşi proiect. 

Amintindu-şi cât de prompt dispăruse George după ce făcuse 
prezentările, Sonia se lămuri pe deplin. Nu era pentru prima oară 
când George o folosea ca momeală. Arnold Cairn, de la organizația 
Tryfold, se prinsese zdravăn de tot în cârlig. Sonia avusese 
nevoie de câtva timp ca să înţeleagă ce urmărea George, iar între 
timp bietul Arnold se amorezase de ea. 

Pe-atunci, era doar o fetişcană cam amețită, de nouăsprezece 
ani, îndrăgostită de viaţă şi gata să se avânte în orice aventură. 
Arnold o invitase la restaurante, o dusese la cele mai bune 
spectacole din oraş, o potopise cu daruri. Desigur, o frumusețe ca 
Sonia era obişnuită cu un asemenea tratament. Părul ei auriu- 
deschis, aproape albe, ochii verzi şi silueta ca a unei Venus de 
buzunar atrăgeau bărbaţii ca muştele. Se deprinsese cu acest stil 
de viață, fără a sta o clipă să se gândească la inimile frânte de 
indiferența ei. Niciodată nu-şi lua curtezanii în serios. Pentru 
ea, bărbaţii erau nişte slugarnici din naştere. La fiecare avans, 
zâmbea şi murmura că a doua zi dimineața respectivul avea să se 
simtă mult mai bine. 

Arnold era acela care-i trezise conştiinţa. Totala lui 
disperare când Sonia îi refuzase cererea în căsătorie o nedumeris 
la început, după care o făcuse să chibzuiască adânc. Nu voise să-l 
rănească. Ţinea mult la el. Pe-atunci, nu se simțise chiar atât de 
prost şi fusese cât pe ce să se mărite cu el, numai ca să aibă 
conştiinţa împăcată. Chloe, însă, pusese piciorul în prag. 

- Nu-l iubeşti, Sonia, şi până la urmă ar fi o cruzime, 
declarase ea. 

Sonia ştia că avuses dreptate. După aceea, devenise mai 
selectivă şi prudentă în relațiile ei cu bărbaţii. Întâlnirile 
romantice n-o mai amuzau. Cu alte cuvinte, Sonia se maturizase. 

Oftă în sinea ei, ridicând privirea spre bărbatul care 
continua să-i aştepte răspunsul. De ce nu-şi putea relua vechile 
jocuri cu el? N-ar fi suferit. Era mult prea sigur de sine. Ceea 
ce Sonia nu putea să înțeleagă era motivul pentru care-i inspira o 
asemeena teamă. Oare pentru că era atât de deosebit de bărbații 
cărora învățase să le facă faţă, chiar şi atunci când erau cinici 


şi cu experiență? Acest om aparținea unei categorii aparte. Dacă 
urma să aibă cineva de suferit, numai ea putea fi aceea, şi nu 
ținea deloc să-şi pună la încercare teoriile. 


- Regret, murmură, reuşind să-i zâmbească - fals, dar amabil. 
Chiar sunt ocupată. 
Rory Maragal trase aer în piept - scurt, imperceptiv, dar 


Soniei nu-i scăpă acest lucru. În minutele următoare, se adânci în 
conversație cu un alt invitat, fără s-o mai învrednicească nici 
cu-o privire. 

Sonia răsuflă uşurată că reuşise să-l refuse şi porni în 
căutarea lui Chloe 

Trecu printr-un moment penibil când, la masă, constată că i 
se repartizase locul de lângă Rory Maragal. Încercările ei de a 
face conversaţie se izbiră de o indiferență aproape ofensivă. Se 
simțea ca o musafiră nepoftită la o petrecere. După vreo două 
tentative, renunță, îndreptându-şi atenția spre un bărbat între 
două vârste aşezat vizavi, fără a-i scăpa expresia fudulă a fetei 
din faţa lui Rory Maragal, cu care acesta începuse să flirteze. 
Bărbatul între două vârste, car se prezentase ca John 
Hanser, o întrebă pe Sonia dacă venise doar în vacanță, sau se 
gândea cumva să se stabilbească acolo. Înainte de a apuca să-i 
răspundă, Rory Maragal răspunse tărăgănat că, după părerea lui, 
insula îşi acoperise până la refuz cota de rezidenţi. John Hanser 
clipi, privindu-l fix cu ochii lui ca de bufniţță. 

- Înţelesesem că spera să mai vină câţiva permanenţi, Rory, 
murmură el, tuşind discret. Genurile potrivite, desigur. 

Rory Maragal pufni. 

- Bineînțeles. că "genurile potrivite”, 

Sonia simți că se înroşea în obraji. Nu ştia ce făcuse ca să 

merite un asemenea tratamnent, dar nici nu avea motive să-l mai 
tolereze. Se întrebă dacă să-i arunce paharul de vin în față, sau 
doar să se ridice de la masă şi să plece. Bunul simț avu câştig de 
cauză. Era petrecerea lui George şi, chiar dacă Rory Maragal habar 
n-avea de bunele maniere, ei, uneia, nu-i lipseau. Strângânăd din 
dinți, făcu un efort pentru a-i răspunde domnului Hanser, care 
stătea în faţa ei cu o mutră încurcată, vorbind ca şi cum Rory 
Maragal nici n-ar fi existat: 
- Am venit în vacanţă. Insulele de Coral sunt minunate când 
îți petreci aici câtea săptămâni, după care încep să pălească. Eu 
sunt foarte tradiționalistă şi iubesc la nebunie buna şi bătrâna 
noastră Anglie, cu toate ploile şi ceţurile ei. Acolo poţi spune 
ce ai pe suflet fără a te teme că eşti pus în lanţuri sau 
amenințat cu deportarea. 

Îşi însoţi ultimele cuvinte cu un zâmbet dulce. 

Se lăsă o tăcere şocată, iar Sonia îl văzu, nu fără 
amuzament, pe omul din fața ei aruncându-i o privire scurtă şi 
surprinsă lui Rory Maragal. Fata de vizavi arăta şi ea extrem d 


neliniştită. Calmă, Sonia îşi luă paharul de vin şi sorbi. Se 
simțea mult mai bine. 
- Nu-i mai punem în lanțuri, domnişoară Wells, murmură Rory 


Maragal cu un glas ucigător de rece. Avem moduri mai sofisticate 
de a pedepsi necuviințele. Desigur, diferă în funcție de sex şi.. 
ăă... de calitățile atractive ale făptaşilor. Babele, de pildă, 


sunt aruncate de pe faleză, la Capul Spaniol. Bărbații apți de 
muncă se duc în minele de argint şi, continuă, ridicând către ea 
privirea dinspre piersica pe care tocmai o descojea, feciocarele 

ure şi neprihănite tind să dispară, pentru a fi închise, după 
âte se zvoneşte, într-un palat subteran, la dispoziţia 
tăpânului. 

Sonia rămase cu gura căscată. Nu-i plăcea deloc expresia cu 
care Rory Maragal rostise ultimele cuvinte. Desigur, nu făcea 
decât s-o sperie, şi totuşi simți un fior rece pe şira spinării. 
Cu un zâmbet suav, în răspunse: 

- Mă sperii, domnule. 

Fata din fața lor scoase un țipăt ascuţit. 

- Rory! exclamă ea, apoi chicoti. Mă cam bate gândul să-mi 
încerc şansele. Ce pot face ca să-ți intru în... dizgrații? 

Rory Maragal o privi scurt. 

- Refuză-mi o invitație la cină, spuse el sec. 

Sonia se grăbi să ia o piersică. 

- N-aş îndrăzni, replică fata, râzând. O invitație de-a 
ta...? Dar aşa ceva ar fi o insultă, având în vedere cât de rar 
lansezi invitații. 

Sonia îl simţi pe Rory Maragal privind-o. Se întoarse repede 
spre domnul Hanser şi-l întrebă de cât timp locuia pe insulă. Fu 
enorm de uşurată când masa luă sfârşit, astfel încât se putu 
retrage discret de la dezbaterile despre programul pentru seara 
aceea. Auzi glasul profund al lui Rory Maragal propunând o baie la 
lumina lunii pe Soya Sands, unde-o mai fi fost şi aia; judecând 
după reacțiile celorlalți, îşi dădu seama că propunerea fusese 
unanim acceptată. Tocmai ajunsese la uşă, când Rory le ceru 
oamenilor să contribui fiecare pentru a avea cât mai multă 
mâncare, şi se strecură repede afară. 

Avea senzația că oamenii ar fi aceptat şi dacă Rory Maragal 
le propunea să traverseze Sahara desculți. începea să înţeleagă de 
ce-l iritase atât de tar refuzul ei. Pur şi simplu nu era 
obişnuit cu asemenea atitudini. 

Ajungând în camera ei, îşi aruncă pantofii din picioare şi se 
întinse pe pat. Era extenuată; încă nu se aclimatizase cu 
diferența de fis orar. Somnoroasă, privi lumina soarelui care 
intra printe jaluzele. Înainte de a adormi, se întrebă dacă George 
urma să fie trimis la minele de argint. Când o fură somnul, avea 
un zâmbet pe buze. 

Chloe o trezi la ora patru, aducându-i o ceaşcă de ceai. 


- George nemulțumi de tine, o informă ea, în timp ce-i 
oferea ceaiul. 

Sonia clipi din ochi, dezmeticindu-se treptat. Visase un 
pirat. care o târa de păr spre bârlogul lui. Îşi pipăit cu grijă 
creştetul capului. Ciudat, în vis o duruse foarte rău. Ridică din 
umeri şi reveni cu atenția la Chloe. 

- Te-ai trezit sau nu? întrebă aceasta. 

Cam buimacă încă, Sonia dădu din cap. 

- Iartă-mă, draga mea, fusul orar... ştii cum e... murmură 
ea. Aş putea dormi o săptămână! 

- După cât de furios e George în momentul de față, nici n-ar 
fi o idee rea, răspunse Chloe. Oricum, ţi s-a mai acordat o şansă 
ca să te reabilitezi. 

Sonia sorbi din ceai. 

- Ar fi trebuit să mă aştept, spuse ea plictisită. Nu renunță 
niciodată, aşa-i? 

Chloe se aşeză pe marginea patului. 

- Când e vorba de asemenea sume, într-adevăr, remarcă ea sec. 
Îl ştii pe George. 

Sonia îi aruncă repede o privire. 

- Sper că nu sunteți faliți, nu-i aşa? 

= Ți-l poți închipui. pe George rămânând falit? râse încântată 
Chloe. 

Clătinând din cap, Sonia răspunse: 

- Nu, e mult prea prudent. Atunci, de ce? 

- Vrea să-şi justifice poziţia în consiliul de administraţie, 
îi răspunse cumnata ei. Dacă poate obține contractul, va candida 
pentru postul d preşedinte car S liberează la sfârşitul 
anului. Apa, va fi în avantaj față de ceilalți. 

Sonia îşi puse jos ceaşca şi farfurioara. 

- Ei bine, cu mine pierde la sigur, spuse ea cu convingere. 
De ce n-a angajat vreo secretară apetisantă ca momeală? 

Chloe oftă. 

- S-a gândit şi la asta. Problema era că Rory a văzut o 

fotografie de-a ta şi şi-a exprimat dorinţa să te cunoască. Nu-l 
poţi acuza pe George că a vrut să profite. 
- Nu zău? mârâi Sonia. Şi, cum de s-a întâmplat aă-i arate 
fotografia? la asta să-mi răspunzi, dacă poţi. Lasă, nu te 
deranja. Anume a făcut-o, şi ştiu şi ce fotografie era. Aia de pe 
Silver Sands, aşa-i? Într-un bikini pe care numai eu îndrăzneam 
să-l port. M-a fotografiat fără să ştiu. Eu bine, îmi pare rău, 
dar nu. Pe de o partem, nu-l pot suferi pe Maragal, iar pe de altă 
parte, mă sperie. 

Chloe izbucni în râs. 

- Nu-i amuzant deloc! pufni indignată Sonia. Ţie cum ţi-ar 
plăcea să fii servită ca specalitatea casei? 

Făcând un efort de a-şi stăpâni ilaritatea, Chloe răspunse 


răutăcioasă: 

- Dac-ar fi vorba de Rory Maragal, mi-ar plăcea la nebunie. 
Nu ştiu, are el ceva anume, de toate cad pe coada fracului în fața 
lui. Şi nu-s numai banii. 

- Am să-ți spun eu ce are, replică Sonia cu convingere. Un 
orgoliu cât toate zilele, asta are! E plină lumea de oameni 
bogați, dar ceilalți nu fac paradă, nu-i aşa? Nici nu se poartă ca 
Stăpânul Insulelor. 

Continuând să surâdă, Chloe clătină din cap. 

- Unul e Rory Maragal, spuse ea. 

- Slavă Domnului! Dacă erau mai mulți, lumea asta n-ar mai fi 
fost deloic sigură, comentă Sonia culcându-se la loc, cu braţele 
sub cap. Cred c-am să mă duc în Bahamas, medită ea. 

Chloe o privi alarmată. 

- Sonia, nu se poate! protestă ea. Abia ai ajuns aici! 

Ochii Soniei se îngqustară. 

- Rămân doar cu-o singură condiţie. Ca George să mă accepte 
strict ca soră şi musafiră a lui, fără a mă mai folosi ca momeală. 

Lui Chloe îi căzu fața. 

- Te rog, Sonia, nu vorbi aşa. Abia am aşteptat să vii. 
Insularii sunt prietenoşi, dar nu se compară cu o familie. 

Sonia studie trăsăturile plăcute ale lui Chloe. De multe ori 
se întrebase de ce-l luase pe George de bărbat; îl iubea, desigur, 
dar. erau att de diferiți. Chloe, cam amețită, cu un sim al 
umorului aproape obraznic, lua viața aşa cum era. George, însă, 
lua totul foarte în serios, fiind destul de încorsetat, după 
părerea Soniei. Mai mare decât ea cu cincisprezece ani, îşi 
asumase creşterea ei când singurul lor părinte rămas în viaţă 
murise, cu şapte ani înainte. În acest sens, Sonia nu avea de ce 
să se plângă. Primise cea mai bună educație posibil. George o 
ținuse sub ochi cu stricteţe, pe ea şi toate cunoştinţele ei, şi 
cu toate că se făcuse vinovat de a încerca să influențeze în 
favoarea lui câteva tranzacții de afaceri importante prezentându- 
le-o unor clienţi bogaţi, toţi aceştia erau burlaci şi oameni de 
caracter. Sonia ştia că spera ca, în cele din urmă, ea să accepte 
cererea în căsătorie din partea nuui asemenea client, iar George 
fusese destul de dezamăgit când ea îl refuzase pe Arnold. Aruncă o 
privire spre ochii căprui mari ai lui Chloe, care o învăluiau în 
expresia lor duiocasă, şi o bătu pe dosul mâinii. 

- Nu te învinuiesc, Chloe, spuse ea. Sincer, mi-ar face mare 
plăcere să rămân, dar nu mă las aruncată la cheremul acelui om. 
Totul depinde numai de George. 

Ochii ei verzi scânteiară. 

- De fapt, adăugă, după după-amiaza asta am impresia că Rory 
Maragal a înțeles mesajul. 

Se ridică în capul oaselor şi-şi coborî picioarele in pat, 
privind-o pe Chloe. 


- Chloe, m-am logodit! anunță ea triumfătoare. 

- Serios? murmură cealaltă, făcând ochii mari. 

Sonia clătină din cap nervoasă. 

- În nici un caz. Dar nu-ţi dai seama ce scuză minunată va 
fi? George o să-l poată împăca pe Rory Maragal spunându-i că nu 
ştia, ceea ce e absolut adevărat, dacă înţelegi ce vreau să spun. 

Chloe îi aruncă o privire piezişă, apoi zâmbi. 

- Ştii, Sonia, s-ar putea să meargă! Cine-i norocosul? 

Neştiind ce să-i răspundă, Sonia se mulțumi să se uite lung 
la ea. 

- Pentru numele lui Dumnezeu, oftă Chloe, George va dori să-i 
afle numele, nu? 

Fruntea Soniei se încreţi, îngândurată. După câteva secunde, 
se însenină. 

- Henry Inskip, spuse ea. 

- Cine-i Henry Inskip? 

- Profesorul meu de la Cambridge, răspunse Sonia cu o lucire 
în ochi. E un dulce şi-s nebnă după el. Are un păr alb şi pufos ca 
vata, zburlit în toate direcţiile. 

Chloe chicoti, apoi redeveni serioasă. 

- Sonia... şi dacă George se interesează? Când va auzi că-i 
vorba de-un profesor, o să-ți ghicească destul de curând jocul. 
Toţi ăştia sunt bătrâni, nu? 

- În zilele noastre, nu. Ne-a venit din State unul, în schimb 
de experiență, şi era un tip trăsnet. În plus, George a studiat la 
Oxford, aşa că nu prea are cum să-mi cunoască profesorii. 

- Şi inelul? continuă Chloe. Sau încă n-a avut timp să-ţi 
ofere unul? 

Părea deprimată. 

- Degeaba, Sonia. Azi după-amiază nu purtai nici un inel şi 
nu poți apărea dintr-o dată cu unul pe deget. Te-ai da de gol. 

Sonia, însă, nu se lăsa păgubaşă atât de uşor. 

- Nimeni n-a avut ocazia să-l observe! insistă ea. Am dat 
mâna cu dreapta. La masă, Rory Maragal stătea în stânga mea, iar 
pentru alţii nu contează, nu? 

Se ridică şi începu să caute în mica ei casetă cu bijuterii. 

- A, ăsta e! Diamantul solitar al mătuşii Jean. Perfect! 

Şi-l puse pe degetul inelar, privindu-l cu ochi mijiți. 

- Impresionat, nu-i aşa? întrebă ea. 

Chloe privi atentă inelul. 

- George n-o să-l recunoască? 

Cu o expresie mândră, Sonia răspunse: 

- Nu l-a văzut niciodată. Mătuşa Jean a murit după plecarea 
voastră - n-ai apucat s-o cunoşti, nu-i aşa? Ea şi George nu 
puteau să se sufere, obişnuia să-l înfurie amestecându-se în 
mersul meu pe calea cea dreaptă spre viitor, cum spunea el. 

Chloe oftă, capitulând. 


- Cu tine, George şi-a găsit naşul... murmură ea. 

Sonia o cuprinse cu un braţ pe după umeri. 

- Nu-ţi face griji, draga mea. Tot ce-am învăţat despre 
jumătățile de adevăruri, de la George ştiu. Se pricepe de minute 
la aşa ceva, cum nu mă îndoiesc că ştii. S-ar putea să nu mă 
creadă, dar n-are încotro şi cred că se va bucura să-i poată 
prezenta lui Rory Maragal o scuză plauzibilă pentru că nu sunt mai 
cooperantă, cum s-ar spune. 


Sonia avusese dreptate în legătură cu reacția fratelui ei. 
Acesta o privi cu ochii lui albaştri dilatați neîncrezător. 

- De ce nu mi-ai spus până acum? întrebă el. 

Avea răspunsul pregătit. Îşi privi mâinile. 

- Păi, nu intenţionam s-o fac, dar era cam prea vizibil că 
încercai să mă împingi cu forţa în compania unui anumit bărbat, 
spuse ea, ridicând apoi capul, cu o licărire în ochii ei verzi, 
din propriile tale motive parşive, aşa că a trebuit să-ți spun. 

- Şi-atunci, care-i problema cu logodnicul ăsta al tău? Doar 
n-o fi un proscris, nu-i aşa? 

Sonia aproape chicoti. George avea oroare de ratați. Fu 
ispitită să răspundă afirmativ, dar abandonă, cu regret, ideea. 

- În nici un caz! declară ea, sperând că părea potrivit de 
indignată. E profesor. 

- Profesor?! strigă George. Pentru numele lui Dumnezeu, câți 
ani are? 

Sonia făcu o mutră sfioasă. Nu îndrăzni să se uite la Chloe. 

- Nu-i prea bătrân, murmură ea. Patruzeci şi... 


= Pat pusti 
Câteva secunde, George nu-şi mai găsi cuvintele. 
- Nici nu mă mir că al uitat să menționezi. E ridicol... 


Asta-i pedofilie! strigă el. 

- Întrucât am douăzeci şi doi de ani, răspunse Sonia cu 
demnitate, cred că exagerezi. 

Fratele ei o privi lung; se vedea clar că-i uitase vârsta. 

- Chiar şi aşa, bombăni el, are de două ori vârsta ta... Nu, 
fir-ar să fie! Nici nu vreau s-aud! 

Sonia bănuia că refuzul vehement al lui George mai avea şi un 
alt motiv. Îl privi încruntată. 

- Nu renunţ la el, George. Prefer bărbații mai vârstnici şi 
am trecut de vârsta când puteai pune piciorul în prag. Henry e 
omul meu. 

George încercă s-o intimideze cu privirea, dar nu reuşi. 
Imediat, însă, oftă, cedând surprinzător de uşor, ceea ce o puse 
pe Sonia în alertă. 

- Bine, atunci s-auzi... numele, unde şi când l-ai cunoscut. 


Totuşi, nu-s pe deplin convins că ştii ce faci. 

Sonia se lansă într-o relatare despre logodnicul ei fictiv. 
În sfârşit, părând convins, George vru să ştie pentru când era 
programată "ziua cea mare". 

Sonia, nefiind sigură dacă era sarcastic sau nu, răspunse că 
încă nu stabiliseră nici o dată. Îi fu foarte recunoscătoare lui 
Danny, valetul, care intră chiar atunci ca să întrebe dacă era 
nevoie de maşina doamnei Turley ca să meargă în seara aceea la 
Şefu' Maragal. 

- Nu, Danny, mulțumeşte-i şi spune-i că vom fi numai trei, 
aşa că mergem cu maşina mea. 

Amintindu-şi despre baia nocturnă planificată, Sonia se grăbi 
să întrebe: 

- Sper că nu m-ai inclus şi pe mine, George, nu-i aşa? Sunt 
frântă. Voi avea nevoie d cel puțin două zile ca să mă 
aclimatizez. Astă seară mă culc devreme. 

George făcu o mutră lezată. 

- Ascultă, Sonia, încercă el s-o înduplece, te-am iertat 
pentru situația penibilă pe care ai creat-o la masă, când ai fost 
cât pe ce să te iei de păr cu proprietarul insulei - incidental, 
un om pe care nu-mi pot permite să-l nemulțumesc. Am considerat 
că, în situația existentă, a fost extrem de amabil să organizeze o 
distracţie pentru a-ți ura bun-venit pe insulă. 

Apoi oftă. 

- Nici nu-mi vine să mă gândesc ce s-ar întâmpla dacă nu vii, 
continuă el, aruncând o privire tristă spre Chloe. Am putea începe 
să ne facem bagajele, draga mea, e aproape sigur că mi se va 
ordona să părăsesc insula până mâine la amiază. 

Buzele Soniei se crispară strâns. 

- Nu cred! declară ea. Rory Maragal n-ar organiza o petrecere 
pentru mine, la fel cum nu şi-ar prezenta nici scuzele pentru 
comportamentul lui mitocănesc de la masă. Nu-i aşa? o întrebă ea 
pe Chloe. 

Cumnata ei o privi înțelegătoare, dar fu nevoită s-o 
dezamăgească: 

- Regret, iubito, însă e adevărat. Chiar aşa a spus, de față 
cu toți oaspeţii. 

Sonia începea să aibă senzația unei conspirații. 

- Bine, acceptă ea rece, dar numai de data asta. 


Nu porniră decât la ora unsprezece şi jumătate, iar Sonia 
spera să găsească un loc ferit, unde să doarmă până sosea timpul 
să plece. Îşi luase pe ea un costum de baie, numai fiindcă aflase 
de la Chloe că toți veneau echipați pentru înot. Oricum, nu 
intenționa să intre în apă. Toată ideea i se părea cam smintită, 


dar putea înțelege că nopţile ca acelea erau foarte plăcute. Luna 
plină scălda totul într-o lumină argintie, aproape ca a soarelui, 
dar mult mai blândă. În împrejurări diferite s-ar fi simţit 
minunat, îşi spuse ea amărâtă, în timp ce se urca în maşină. 

Drumul nu dură mult. Curând, intrară pe o alee largă, 
mărginită cu arbuşti înfloriți, pentru a opri în fața unei case 
mari, scăldată în lumină, În grădinile din jur străluceau 
lampioane în culori discrete, albastre, verzi şi mov, creând un 
efect de basm. Din alte maşini coborau diverşi invitați, 
salutându-se veseli. Toţi erau îmbrăcați de plajă, iar femeile mai 
tinere purtau bikini, făcând-o pe Sonia să se simtă ca o puritană, 
în costumul ei întreg. Bărbații aveau slipuri şi prosoape aruncate 
pe umeri, toți fiind extrem de bine bronzaţi, la fel ca Rory 
Maragal. Sonia, cu pielea ei albă, îşi spuse tristă că dacă nu 
găsea un loc cât mai întunecos, avea să iasă în evidenţă ca un 
far. 


Toți se îndreptau spre spatele casei. Chloe şi George o luară 
pe Sonia de braţe; îi trecu prin minte că se temeau să nu dispară. 

Ajunseră la o lagună naturală superbă. Nisipul argintiu 
sugera o oază, iar efectul era accentuat de palmierii de-alături. 
Primii invitați intraseră deja în apă, unde se bălăceau şi-i 
strigau pe ceilalţi să vină şi ei. Palmierii răspândeau destul de 
multă umbră, iar Sonia îşi spuse că, de la distanţă, ar fi fost 
mai greu de recunoscut. 

George găsi un loc aflat destul de departe de piscină, şi se 
instalară; era rezonabil de întuneos, pe placul Soniei. Nisipul 
era încă destul de cald, făcând-o curând să se relaxeze. Mâncă un 
porumb fiert delicios şi cartofi dulci, cărora li se adăugau 
smochine, piersici, prune şi alte fructe dintre care pe unele nu 
le mai văzuse în viața ei. După ce George şi Chloe intrară în apă, 
Sonia rămase cu privirea spre enorma lună care licărea printre 
frunzele țepoase ale palmierilor. 

Ar fi trebuit să ştie că se simțea prea bine ca s-o țină 
multă vreme şi se întrebă de cât timp stătea Rory Maragal acolo, 
privind-o, înainte de a se hotărî să vorbească; simțea că nu 
venise tocmai atunci. 

- Nu înoți, domnişoară Wells? 

Sonia clipi din ochi spre silueta neagră care o domina. 

- Nu mă prea pricep, răspunse ea şi simți un junghi de teamă 
când Rory se aşeză alături. Purta doar un slip, iar pe piept îl 
luceau stropi de apă prinşi între firele de păr. Sonia îi simți 
privirea şi se repezi să-şi ia halatul. Rory îi opri mâna - cea cu 
inelul. 

- Sperasem să-ţi aduci bikini-ul, spuse el încet. Îmi place 
să admir o siluetă frumoasă. 

Sonia îşi mişcă mâna, astfel încât inelul să-l zgârie în 
palmă. Strânsoarea lui deveni mai puternică. Întorcându-i mâna 


spre el, văzu scânteierea inelului. 

- În lagună sunt multe femei fără obligații, cu siluete mai 
fermecătoare decât a mea, spuse Sonia. 

Rory îi privea lung inelul. 

- De ce nu-l aveai la prânz? întrebă el pe un ton de 
conversație. Presupun că e un inel de logodnă. Nu contează, să 
ştii. N-are nici o importanță. 

Soniei i se tăie respiraţie. 

- Pentru dumneata, poate că nu are, replică ea, dar pentru 
mine înseamnă foarte mult. 

încercă să-şi desprindă mâna, însă Rory nu-i dădu drumul. 

- Spune-mi, Sonia, ai impresia că sunt genul de om căruia-i 
pasă de convenții? 

Bătăile inimii ei se accelerară şi simți că începea să 
tremure când Rory Maragal se apropie şi mai mult, până când brațul 
lui gol îl atinse pe al ei. Sonia se retrase, evitând contactul. 

Văzând că nu răspundea, Rory continuă: 

- De ce ţi-e frică de mine? 

Strânse din dinți. 

- Nu mi-e frică de dumneata. Numai că am o mentalitate cam de 
modă veche. 

Ridică în fața lui, tremurător, mâna cu inelul. 

- Sunt logodită. 

Rory râse şi-i scoase inelul din deget. 

- Acum eşti liberă, spuse el. 

Eforturile Soniei de a-şi lua inelul înapoi îl făcură să 
chicotească. În sfârşit, probabil plictisindu-se, o cuprinse cu 
brațele. Sonia îi simți pe piele muşchii tari. Când o strânse la 
piept, începu să se zbat, îngrozită, dar cu cât se agita mai tre, 
cu atât Rory o ţinea mai neînduplecat. Îi zări dinţii albi lucind 
şi ştiu că râdea de eforturile ei zadarnice. 

- Ai de gând să-mi dai drumul...? gâfâi Sonia, cu sufletul la 
gură. 

- A, nu, râse el. Tu eşti cea care a vrut să încrucişeze 
spada cu mine, acum trebuie să suporţi consecințele. George te-a 
adus aici ca să-mi câştige bunăvoința, nu-i aşa? De ce-ai bătut în 
retragere? Sunt mai mult decât dispus să mă distrez, aşa că hai 
să-i dăm drumul. Nu mă îndoiesc că George ţi-a mai folosit 
serviciile şi înainte. Ceilalți cum erau, cedau uşor? Ei, iubito, 
acum ai ajuns la nivel înalt. Ca să câştigi, trebuie să munceşti. 

O îndepărtă de el, privind-o lung. 

- ŞI, de fapt, cine eşti? O actriță, sau doar una dintre 
secretarele lui? Deşi, în fond, puţin îmi pasă. Îmi place ceea ce 
văd, aşa că, ce mama dracu!'...! 

Sonia se cutremură, făcându-l să râdă din nou. 

- Asta ce-ar vrea să sugereze, anticipare plină de plăcere, 
sau dezgust? Hai să vedem, bine? 


Şi, cu mişcări calculate, o ţintui la pământ ca pe un fluture 
în insectar. Sonia deschise gura să ipe, dar vocea îi pieri când 
buzele lui o amuțiră, la început cu blândeţe, dar devenind imediat 
poruncitoare şi sălbatice. Mai fusese sărutată de multe ori, dar 
niciodată în felul acela. Şi recunoştea în sărut intenția unei 
insulte. Era silită să se simtă ca o femeie uşoară. I se făcea 
rău. Când Rory Maragal înălță capul, îi văzu dinții lucind şi ştiu 
că-i făcuse plăcere s-o maltrateze. 

Maragal se ridică, privind-o. 

- Poți să-i spui lui George că nu cred că va primi contractul 
ăla, spuse el tărăgănat şi se îndepărtă. 

Tremurând, Sonia se săltă în capul oaselor. Îşi şterse gura 
cu silă, iar în clipa următoare văzu că Rory revenise. Gestul ei 
nu putea să-i fi scăat, lucru pentru care se bucura. 

- Inelul, scumpo, spuse el rece, aruncându-i-l, şi plecă din 


nou. 

George şi Chloe se întoarseră nu peste mult. De-acum, Sonia 
era convinsă că George manipulase toată întâlnirea. Printre dinți, 
îi transmise mesajul lui Rory Maragal şi-l văzu tresărind. 

- N-am putea pleca acasă acum? întrebă ea cu o voce de 
gheață. N-a mers, George. Mâine plec. 

Şi, cu degete tremurătoare, începu să-şi strângă lucrurile. 

George încercă să braveze, dar nici chiar Chloe nu mai vorbea 
cu el. În timp ce treceau printre oaspeți, spre ieşire, se auzi 
vocea unei fete: 

- Eşti bună de plată, Moira, am câştigat pariul. L-am văzut 
cum a sărutat-o, sub palmierul de-acolo. 

Sonia simți că i se întorcea stomacul pe dos şi o luă la fugă 
înaintea lui George şi a lui Chloe. Când ajunseră la maşină, o 
găsiră albă la faţă, dar altminteri stăpânită. 

- Te simți bine, Sonia? întrebă Chloe, aruncând o privire 
furioasă spre George. 

Sonia dădu din cap. Voia să plece de-acolo şi să facă o baie 
lungă, cu apă rece şi curată. Numai de-ar fi putut şterge 
amintirea acelui sărut! 


Capitolul 2 


După ce făcu un duş, Sonia o găsi pe Chloe aşteptând-o în 
dormitor şi genu în sinea ei. Ţinea foarte mult la Chloe, dar în 
acel momnt ar fi preferat să rămână singură. Chloe voia să ştie ce 
e întâmplase, dar Sonia ar fi preferat să uite acest lucru. 

- A fost chiar atât de îngrozitor, draga mea? s inteersă 
cumnata ei cu blândeţțe. Lăsând la o parte faptul că nu vorbesc cu 
George, n-am vrut să te întreb de față cu el. Ce s-a întâmplat, 
pentru numele lui Dumnezeu? 

Sonia îi privi expresia neliniştită şi zâmbi trist. 

- Mândria mea a primit o lovitură, recunoscu ea. Nu sunt 
obişnuită să fiu acuzată de complicitate, precum şi de neonorarea 
obligațiilor. Când am refuzat să-i fac jocul, s-a înfuriat foarte 
tare. 

Se cutremură. 

- Nu prea aveam cum să mă apăr, aşa-i? În legătură cu 
motivele lui George de a mă aduce aici, a avut dreptate. 

Chloe oftă. 

- Am bănuit eu că asta s-a întâmplat, spuse ea. Parțial, e şi 
vina mea. 

Ezită. 

- Acum să nu te înfurii, da' mă cam fac vinovată. Am crezut 
că, o dată ce Rory Maragal te văzuse, totul s-a rezolvat. Dacă-l 
putea cuceri cineva, tu erai aceea. 

Pe fața Soniei se aşternu uimirea. 

= Ai crezut... 

Nu-şi mai găsea cuvintele. Înghiţi în sec. 

- Chiar m-ai crezut în stare să-i cedez unui asemenea om? 
exclamă ea cu voce subțire. Dar nici măcar nu crede în convențiile 
obişnuite ale vieţii. Mi-a scos inelul din deget, închipue-ţți, iar 
apoi mi l-a aruncat în față! 

Trase adânc aer în piept. 

- În viaţa mea nu m-am simțit mai umilită! declară ea, 
privind-o indignată pe Chloe. Dacă-ţi închipui că-mi doresc un soț 
care se crede o mană cerească pentru femei, te înşeli amarnic, 
draga mea Chloe. 

Cumnata ei zâmbi cu amărăciune. 

- Te-a supărat rău, nu-i aşa? 

Apoi se încruntă. 

- Nu înţeleg. De fapt, nu e deloc astfel. A, este răsfățat de 
toată atenția pe care i-o acordă femeile, şi destul de cinic, 
cred, din cauza manevrelor lor vizibile de a-l înhăța, dar nu i s- 
a urcat la cap, e absolut conştient că poziţia lui financiară îl 
face să fie principala ţintă la bursa matrimonială. 

Apoi oftă. 


- Ar fi trebuit să m-aştept din partea lui George să distrugă 
totul! 


A doua zi dimineaţa, la micul dejun fu prezentă numai Chloe. 
Sonia bănui că George plecase cu noaptea-n cap la birou. Chloe îi 
smulsee promisiunea de a mai rămâne până la sfârşitul săptămânii, 
şi regreta deja. Însă acum ea prea târziu. Aflase de la Chloe că 
feribotul circula numai de două ori pe săptămâna, lunea şi 
sâmbăta. Nu-i mai rămânea decât să-l aştepte pe cel de sâmbătă. De 
un lucru era sigură, nici cu câini poliţişti n-ar mai fi fost 
adusă la o altă întrunire socială unde participa şi Rory Maragal. 


Într-un fel, se simțea uşurată că totul se terminase. Acum ştia 
cum stătea şi, incidental, George ştia şi el. Nu-i inspira milă 
deloc. Ar fi trebuit să ştie că un om de calibrul lui Rory Maragal 
nu accepta nici un joc decât dacă putea stabili el însuşi 


regulile. Chiar dacă încerca să fie amabilă şi "'cooperantă", cum 
spusese Rory, îşi aminti ea cu o strâmbătură de dezgust, nu şi-ar 
fi pierdut numai mândria. 

În dimineaţa aceea, Chloe o luă într-un scurt tur al insulei. 
Se înțeleseră tacit să nu se îndepărteze prea mult, pentru anu a 
peste un anumit individ. Chloe îi arătă Soniei câmpiile cu crini. 
Era sfârşitul lunii iulie, iar bogăția de culori se întindeau cât 
vedeai cu ochii. Tufele de oleandru purtau florii roşii, roz şi 
albe, iar Sonia fu fascinată să vadă lămâi pe crengile copacilor. 
Spre plăcerea ei, recunoscu flori care creşteau şi acasă, ca 
violetele şi narcisele. 

- Parcă am fi acasă, într-o zi de vară, comentă ea, numai că 
florile sunt oarecum mai mari şi mai viu colorate decât ale 
noastre, nu-i aşa? 

Chloe dădu din cap. 

- Din pricina climei, desigur, oftă ea. Le voi simți lipsa, 
să ştii. Nu trece un sezon fără să apară un aranjament ornamental, 
undeva în grădină. În decembrie, de pildă, mi-e greu să-mi 
amintesc că în țară poate fi zăpadă şi gheață, când mă uit pe 
fereastră şi văd boboci peste tot. 

Sonia nu răspunse. Era întristată şi ar fi dorit să nu vadă 
niciodată insula. Dacă nu încurca ea lucrurile, George ar fi putut 
obține contractul. Apoi îşi aminti cuvintele lui Chloe despre 
opoziție şi se mai consolă. Oricât de tare îl antipatiza pe Rory 
Maragal, ştia că nu era omul care să se lase influenţat de 
înfăţişarea fizică. Contractul urma să-i revină firmei cu cel mai 
adecvat proiect pentru necesitățile insulei, cu sau fără "atenții" 
strecurate în pachet. 

Chloe porni din nou maşina şi, în timp ce o luau din loc, 
Sonia întrebă: 


- Ce-ai să faci, Chloe, când vei ajunge înapoi acasă. 
Concentrându-se asupra drumului, Chloe răspunse: 
- Am să mă aşez. Sunt sătulă şi plictisită de toată goana 


asta a lui George din loc în loc. Are şi el o vârstă... Se găsesc 
destui oameni tineri şi energici care să preia însărcinările 
astea. Nu-l obligă nimeni să le facă. Dacă nu se elibera locul 


acela din consiliul de administraţie, l-aş fi convins să se 
liniştească în sfârşit. 

O privi scurt pe Sonia, zâmbind. 

- Poate că acum o s-o facă. Sosirea ta aici ar fi trebuit să 
pecetluiască tranzacţia. 

Apoi, cu o privire piezişă: 

- Ia spune-mi, despre ce-ați vorbit ieri, la masă? George mi- 
a spus că ai avut un uel verbal cu Rory. 

- N-a fost nici un duel verbal! replică Sonia indignată. Ce-a 
căutat, aia a primit. Nu sunt obişnuită, continuă ea cu demnitate, 
să fiu catalogată ca indezirabilă, în fața câtorva spectatori 
curioşi. 

Chloe încetini maşina, pentru o opri într-un crâng de cedri, 
după care o privi cu gura căscată. 

- Sonia! Doar n-a spus una ca asta! 

Sonia îi susținu cu fermitate privirea, 

- Altfel, nu ştiu cum aş putea s-o interpretez. 

Cumnata ei amuțise.  luându-şi mâinile de pe volan, se 
întoarse spre Sonia şi în sfârşit o întrebă: 

- Dar de ce? Trebuie să existe o explicaţie. Vreau să aud tot 
ce s-a întâmplat, din momentul când l-ai cunoscut, şi tot ce v-aţi 
zis unul altuia. Să nu omiți nimic, auzi ce-ţi spun? 

Sonia oftă, netezindu-şi pe gdenunchie rochia bleu de in. 
Fruntea i se încreți, îngândurată, în timp ce-şi reamintea 
întâlnirea. 

- Mare păcat că George nu m-a pus în temă, spuse ea pe un ton 
de  reproş. Aş fi putut cel puţin să fiu pregătită pentru 
avansurile lui. Nici măcar nu m-a întrebat dacă voiam să iau cina 
cu el, pur şi simplu a presupus să urma să vin, declarând cu un 
aer măreț că avea să mă ia la urma opt. Pe lângă faptul că mă cam 
speria, îmi aleg singură partenerii, din principiu, aşa că i-am 
spus că eram ocupată. 

Chloe trase adânc aer în piept. 

- âPaux pas numărul unu, oftă ea. 

Buzele Soniei se strânseră, în timp ce-i arunca o privire 
indignată. 

- Bine, şi tu ce-ai fi făcut dacă un om complet necunoscut 
ți-ar fi ordonat să iei cina cu el? 

= Îți înțeleg punctul de vedere, draga mea, răspunse Chloe. 
George ar fi trebuit să te prevină. 

Apoi oftă. 


- Ţinea atât de mult să vă facă cunoştinţă, încât nici nu ți- 
a lăsat timp să-ți despachetezi bagajele înainte de a te arunca în 
brațele lui Rory. 

- În gura lupului, vrei să spui, preciză Sonia pe un ton 
sumbru. 

Cumnata ei zâmbi. 

- Acum e cam târziu, dar Rory nu are obiceiul să invite pe 
nimeni la cină. Aşa ceva se întâmplă doarte rar şi e considerată a 
fi o mare cinste. 

Sonia părea mulţumită de sine. 

- Aşa am dedus şi eu la masă, murmură ea. Şi când mă gândeşti 
că i-an aplicat un âcoup de grâce fără să ştiu, măcar! 

O privi apoi cu speranță: 

- Deci, într-un fel, l-am insultat, aşa e? 

Chloe dădu din cap cu gravitate. 

- Ei bine, se îmbățoşă Sonia, măcar suntem chit. Nu mă mai 
simt chiar atât de prost. 

- Continuă, murmură Sonia. Presimt să a urmat ceva şi mai 


rău. 

Sonia zâmbi, în timp ce relata incidentul de la masă. 

- Genul potrivit, aşa a zis! se răsti ea, indignată. A dat 
foarte clar de înțeles că nu mă consideră ca atare. 

Chloe se încruntă. 

- Nu are asemenea obiceiuri, Sonia. Cred că mândria lui a 
suferit o lovitură dureroasă. E un om mândru. înţelegi, ţi-a 
acordat o onoare de care foarte puţini beneficiază, iar tu, mai 
mult sau mai puțin, i-ai aruncat-o în faţă. 

Sonia nu regreta deloc. 

- Şi de unde era să ştiu eu? Pentru mine, nu era decât un tip 
care-mi făcea avansuri. 

- Continuă, oftă Chloe. Cred că mai sunt şi altele de spus. 

- Nu mare lucru. Între timp, mă înfuriasem foc. Am spus că nu 
vreau să-mi trăiesc viața într-un loc unde cei care fac un pas pe- 
alături sunt pedepsiți cu deportarea. A, şi am mai spus ceva şi 
despre ocna insulei. 

Lui Chloe îi scăpă un geamăt. 

- Nici nu puteai găsi un subiect mai potrivit ca să-l 
înfurii, se tângui ea. Se mândreşte cu îngăduința lui față de 
răufăcători. Aproape îmi pare rău că nu te-am lăsat să pleci în 
dimineaţa asta, mare minune că nu te-a strâns de gât! Îi vom face 
o favoare lui George şi n-o să-i spunem, ar face o criză dacă ar 
auzi ce-aţi discutat. 

Răsuci cheia de contact. 

- Nici nu mă mir că n-a mai primit contractul, oftă ea. 

Sonia rămase cu gura căscată. 

- Dar el e de vină...! murmură ea. Chiar dacă ştiam ce-i 
place şi ce nu-i place individului, tot nu m-aş fi slugărit în 


faţa lui. Nu pot să-l sufăr. E prea plin de sine. 

Fruntea lui Chloe se încreţi. 

- Cred că e o trăsătură de familie. Şi tatăl lui era la fel, 
din câte-anm auzit. Rory a trebuit să ia hățurile-n mână când avea 
optsprezece ani şi-i stă în fire să dea ordine. Totuşi, o bătu ea 
pe Sonia pe umăr înainte de a ambreia maşina, acum s-a terminat. 
Ne putem gândi la plecarea acasă. Oricum, sinceră să fiu, nu cred 
că George ar fi primit contractul. Există o firmă americană de 
mare putere care-l va obţine aproape cu siguranță, dar nu l-am 
putut convinge. 

- Aşa e şi normal, mormăi Sonia. Firmele trebuie să obțină 
contractele pe merit, nu prin pile. Desigur, continuă ea caustic, 
dacă stăm să ne gândim că avea de-a face cu un Casanova, probabil 
şi-a închipuit că era o idee nemaipomenită, să mă scoată pe 
interval. 

Chloe scoase maşina pe drum. 

- Nu poți să-l condamni că a încercat, când are o soră care 
arată ca tine - şi-n plus, şi firma americană a folosit aceeaşi 
tactică. Fiia antreprenorului e o roşcată fermecătoare. N-a fost 
necesară nici o muncă de lămurire pentru a înclina balanța în 
favoarea lor. 

- Bravo lui, replică Sonia. Un scalp în plus la colecție. 

Aruncându-i o privire piezişă, Chloe murmură: 

- N-a invitat-o la cină. 

Sonia înălță din sprâncene. 

- Să nu-mi spui că nu i-a dat nici o atenţie, fiindcă pur şi 
simplu nu cred! 

- Nu tocmai, răspunse Chloe zâmbind. Cred că a fost puţin cam 
prea ostentativă. A însoţțit-o la câteva petreceri, dar nu s-au 
întâlnit niciodată în doi. 
- Acum au timp destul, replică Sonia cu însufleţire. Probabil 
aştepta să vadă dacă avea mai mult succes cu mine. E inutil să 
precizăm că a fost dezamăgit, adăugă ea mândră. 


Înseara aeea, Chloe propuse să se ducă la "Sea King", unul 
dintre localurile de noapte ale insulei, dar nici George şi nici 
Sonia nu erau prea încântați de idee. Până la urmă, Chloe îi 
convinse. 

- O să-ţi placă, Sonia. Au o muzică superbă, latino- 
americană. 

Îşi privi soţul. 

- Şi ie o să-ķi facă bine. E timpul să te relaxezi, altfel 
n-ai face decât să se gândeşti toată seara la nenorocitul ăla de 
contract. Aşa că insist! 

Oftând greu, George se dădu bătut. 


- Cum spui tu, draga mea... 

Când coborî din maşină, în parcarea localului, Sonia auzi 
sunetul valurilor şi porni într-acolo. Chloe şi George o urmară, 
şi toți trei se opriră privind golful de dedesubt. Sonia nu-şi 
dăduse seama că se aflau la o asemenea înălțime. Un zid scund 
delimita parcarea, iar dincolo de el licăreau lumini, ca şi cum 
stelele de pe cer s-ar fi reflectat în mare. Sonia oftă. Era o 
frumusețe. Ar fi fost în stare să stea toată seara în acel loc şi 
să admire priveliştea. 

Chloe o luă de braţ. 

- E foarte frumos, ştiu, draga mea, dar în curând ai să 

îngheți. Vino. 
Clubul nu era prea mare, însă era foarte select. Sonia privi 
în jud, pe când picioarele i se afundau în mocheta moale din hol. 
Parcă s-ar fi aflat într-un mic acvariu. În loc de pereți, îi 
înconjura o panoramă de peşti tropicali de toate culorile, 
mărimile şi formele, lunecând atât de aproape încât părea că 
puteau fi atinşi cu mâna. 

Salonul era tot un acvariu, de proporţii mult mai mari. 
Mesele stăteau adunate în pâlcuri de floră tropicală. Chloe porni 
în frunte, pe urmele chelnerului care-i conducea la masa lor. 
Sonia, mergând după ea  împeună cu George, auzi pe cineva 
salutându-l, iar George se opri să schimbe câteva vorbe. 

Puțin mai în față, Chloe exclamă încet: 

O, nu! 

Sonia, care era ocupată să admire plutirea regală a unui 
peşte-înger, o auzi murmurând: 

- E şi el aici, cu opoziţia. Ce-o să se mai bucure George! 

Privind pe lângă Chloe, Sonia întâlni ochii cenuşii şi cinici 
ai lui Rory Maragal. La dreapta lui stătea o roşcovană 
fermecătoare, într-o rochie de catifea albastră cu decolteu en- 
coeur şi mâneci căzute de pe umeri. Sonia îi aruncă o singură 
privire şi-şi spuse uşurată că în seara aceea Rory Maragal urma s- 
o lase în pace. Roşcata era mult mai pe gustul lui. Ochii i se 
îndreptară spre tânărul aşezat în fața ei, care avea părul de 
aceeaşi culoare cu al fetei; fără îndoială, erau fraţi. Cvartetul 
era completat de un bărbat vârstnic, cărunt. 

În timp ce se aşezau la masă George veni şi el, cu o expresie 
din care se ghicea că-i văzuse pe cei patru. Masa lor se afla la o 
distanță rezonabilă, iar Sonia, stând cu spatele într-acolo, era 
parțial camuflată după un grup de plante tropicală. 

Melodii latino-americane fermecătoare înveseleau atmosfera. 
Mâncarea, când sosi, era delicicasă. Salata de scoici aleasă de 
Sonia reprezenta aproape o masă completă în sine; fu urmată de pui 
creol, într-un sos divin. Tocmai ajunseseră la desert, o Pavlova 
cu fragi, când Sonia îi văzu pe Rory Maragal şi fata cea roşcată 
trecând pe ringul de dans. Începu să-i urmărească discret. Rory 


Maragal era un dansator bun. Avea mişcări line şi perfect 
coordonate. Puta un tuxedo imacular, iar pieptarul cu volane al 
cămăşii lila l-ar fi făcut pe oricare alt bărbat să pară efeminat, 
numai pe el nu. 

Sonia observă cum i se făcea loc pe ring, din deferență față 
de statutul lui social. Emana autocrație din toată ființa. Urmări 
în speial felul cum îşi ţinea partenera şi avu surpriza să vadă că 
n-o cuprindea strâns, ci doar ca între prieteni. Se întrebă dacă 
ar fi îndrăznit s-o invite şi pe ea la dans. Ochii îi scăpărară. 
Numai să îndrăznească! Strânse mai tare între degete paharul de 
vin. 


Un glas îl salută pe George, iar Sonia, ridicând privirea, 


întâlni ochii albaştri ai tânărului de la masa lui Rory Maragal. 
Acesta o privi întrebător, iar George făcu prezentările: 
- Sonia, el e Kirk Dilson. š... tatăl lui lucrează în 


acelaşi domeniu. Kirk, ea e Sonia, sora mea, a venit în vizită la 
noi pentru o perioadă... 

Lipsa de entuziasm din glasul lui dădea clar de înţeles că nu 
voia să încurajeze o prietenie între Sonia şi Kirk. 

În timp ce-i strângea mâna lui Kirk Dilson, Sonia îl studie 
atentă, plăcându-i ceea ce vedea. Nu era nemaipomenit de chipeş, 
ceea ce pentru Sonia era un punct în favoarea lui, mai ales dacă-l 
compara cu Rory Maragal. Avea trăsături armonioase şi un zâmbet 
agreabil, băiețesc. Sonia se simțea mult mai la largul ei cu 
asemenea oameni. În ochii lui se citea o admiraţie sinceră, iar 
când îi ceru lui George permisiunea s-o invite la dans, Sonia 
consimți fără ezitare. 

- Stai mult aici? o întrebă el, vorbind cu accent sudist 
tărăgănat, în timp ce mergeau spre ringul de dans. 

- Nu prea mult, răspunse Sonia. Sâmbătă plec în Bahamas. 

Lui Kirk îi căzut fața. 

- Ghinionul meu...! Oricum, mă gândeam să fac şi eu o vizită 
în Bahamas, adăugă, în timp ce începeau să danseze. Am mai fost 
acolo, în călătorie de afaceri, cum s-ar spune. Ştii, aş fi un 
ghid foarte bun, se lăudă el, cu speranță. 

Sonia nu-şi putu stăpâni un zâmbet. Era clar că nu-şi pierdea 
timpul, dar şi ea era obişnuită cu aşa ceva. 
începu o rumbă, iar Sonia îşi potrivi paşii după noua 
melodie. Avea multă experienţă pe ringul de dans şi dansa 
excepțional de bine. 

Kirk zâmbi. 

- Eşti o adevărată expertă! o felicită el. 

- Ei, chicoti Sonia, îmi plac foarte mult rumbele, atâta tot. 

Nici Kirk nu era un începător şi, curând, celelalte cupluri 
din Jur le făcură loc, preferând să-i privească. Sonia, care se 
simțea xtrem de bine, auzi deodată un glas de gheață lângă 
urechea ei, întrebând tărăgănat: 


- S-o lăsăm în seama specialiştilor? 

Sonia deveni rigidă; nu era nevoie să se întoarcă pentru a 
şti cine vorbise. Preferă să se avânte şi mai energic la dans. 
Simplul fapt că-l iritase pe Rory Maragal o stimula. 

Între timp, rămăseseră numai ei pe ring. Când dansul luă 
sfârşit, izbucniră aplauze şi cereri de bis. Sonia, trăgându-şi 
respirația, zâmbi, iar Kirk înălță o sprânceană spre ea. 

- Dacă vrei, eu sunt dispus, o înştiinţță el. Ce zici? 

Râzând, Sonia clătină din cap. 

- Mai târziu, gâfâi ea. Acum vreau să beau ceva rece! 

Când ajunseră înapoi la masă, Chloe o privi lung. 

- Nu ştiam că eşti o dansatoare atât de bună, spuse ea cu 
uimire. 

George era mândru. 

- Întotdeauna a dansat bine, spuse el. La şaisprezece ani mi- 
a tras o spaimă de moarte, voia să se înscrie într-o trupă. 

Sonia îi zâmbi lui Kirk. 

- Aşa că, fratele mai mare a pus piciorul în prag, râse ea. 

Răspunzânu-i la zâmbet, Kirk arătă spre cel de-al patrulea 
scaun. 

- Se poate? întrebă el. 

George dădu din cap, cam acru. Se vedea clar că nu-i convenea 
prezența lui Kirk la masă; în fond, Kirk reprezenta opoziţia. 

Băutura Soniei sosi. Arăta delicioasă, cu felii de fructe 
plutind deasupra şi decorând marginile paharului. Când auzi glasul 
lui Rory Maragal, Sonia se bucură că avea paharul în mâini, astfel 
încât şi le putea ține nemişcate. 

- Barbara ar vrea să danseze, Kirk, dacă ţi-a mai rămas 
energie după demonstrația de adineaori. 

Chemarea lui autocratică îl făcu pe Kirk să ridice din 
sprâncene, în timp ce întorcea capul spre el. Câteva secunde, nu 
păru dispus să respecte ordinul - căci âera un ordin, îşi spuse 

Sonia furioasă. Regreta enorm situația lui Kirk. Probabil că tatăl 
lui urma să primească acel contract, după cum reieşea din faptul 
că Rory Maragal lua cina cu ei. Dintr-o dată, se simți uşurată. Nu 
mai avea motive să-şi facă griji că-i crea încurcături lui George. 
Totul se terminase. Nimeni n-o oprea să arunce drept spre Rory 
Maragal paharul pe care-l ţinea în mână, dacă acesta mai lansa 
vreo insultă. 

Kirk se ridică docil, întorcându-se spre Sonia. 

- Mă scuzi? Când mă cheamă datoria, ştii cum e... 

Cu un zâmbet cald şi ochii plini de înțelegere vizibilă, 
Sonia răspunse: 

- Desigur. 

Tânărul se lumină la față. 

- Am să mă-ntorc. 

Apoi, cu o privire sfidătoare spre Rory Maragal, adăugă: 


- Deci să nu pleci, da? 

- Mă găseşti aici, zâmbi Sonia. 

Simţțea cât îl înfuria pe Rory Maragal acel schimb plăcut de 
replici. Refuză cu încăpățânare să se uite la el, concentrându-se 
asupra câtorva cai de mare care înotau prin acvariul din fața ei. 
Îi simțea privirea. 

- Cred că eşti frântă de oboseală, după demonstraţie, nu? 
întrebă el scurt, adresându-i-se ca şi cum numai ea ar fi fost 
prezentă. 

George prinse aluzia şi o invită pe Chloe la dans. Sonia 
aruncă o privire rugătoare spre cumnata ei, care rămase în dilemă 
- dar nu pentru mult timp, căci George o luă de mână, trăgând-o 
spre ringul de dans. 

Buzele Soniei se comprimară strâns, când Rory Maragal se 
aşeză lângă ea. 

- Nu cred că George e foarte mulțumit de tine, spuse el 
onctuos. Ştii că te-ai distrat cu opoziţia, nu? 


Sonia se întrebă dacă să-i arunce băutura în față atunci, sau 
mai târziu. Refuză în continuare să-l privească, ştiind că acest 
lucru ĉl irita. Îl auzi inspirând scurt, adânc. 

- Ţi-ai pierdut limba? insistă el. Chiar eşti epuizată, nu? E 


ceva În neregulă cu băutura asta? 

Sonia oftă. N-avea nici un rost să-l ignore. Era hotărât să 
obțină un răspuns, într-un fel sau altul. 

- Nu tocmai, răspunse ea cu nepăsare. Mă întrebam numai dacă 
să-i scot decorațiunile înainte de a ţi-o arunca în față. 

Remarca ei fu urmată de încă o inspiraţie scurtă şi tăioasă. 
Mâna lui Rory i-o cuprinse pe a sa, în jurul paharului. 

- Eu în locul tău n-aş face-o, spuse el încet. Aş putea 
riposta într-un mod foarte necunovențional. Dacă nu mă crezi, n-ai 
decât să-ncerci. 

Sonia privi mâna care o acoperea pe a ei. Avea degete lungi, 
iar forța strânsorii spunea multe despre caracterul lui Maragal - 
un om puternic, care nu îngăduia nici o adversitate. Firele de păr 
negru de pe încheietura mâinii contrastau cu mâneca albă a 
sacoului. 

- Ei? murmură el. 

Mâna nu i se clintea din loc. Sonia ridică din umeri. 

-  Dansăm? o întrebă Rory în continuare, pe ton de 
conversație. 

În sfârşit îl privi, cu gândurile citindu-i-se clar în ochi. 

- Nu, mulțumesc, răspunseea. 

Degetele lui se strânseră mai tare. 

- Auzi la ea...! 

Şi, în sfârşit, îşi retrase mâna. 

Sonia spera să plece mai repede. Nu se cuvenea să-şi lase 
atâta timp invitații singuri. 


- N-ar trebui să te întorci la pietenii tăi? îl întrebă ea 
suav. O găsesc absolut fermecătoare pe roşcată. 

Ochii lui o măsurară, cu o licărire pătrunzătoare. 

- Geloasă? o întrebă, zâmbind. 

Din nou, degetele Soniei strânseră paharul. Rory privi într- 
acolo, apoi spre ea. 

- Când eşti gata, sunt şi eu, spuse el nepăsător. 

Încet, mâna Soniei se desprinse de pahar. 

Rory chicoti adânc, gutural. 

- Cred că începi să mă cunoşti, spuse. Încă puţin timp, şi s- 
ar putea să ajungem la un acord. 

Studiindu-şi cu atenție inelul, Sonia murmură: 

- Atunci, e aşa de păcat că plec, nu? 

O privi tăios. 

- George te expediază înapoi? 

Sonia îl privi cu inocență. 

- A, nu, nu încă. Fac o vizită în Bahamas. Cred că şi acolo 
are câţiva parteneri de afaceri. 

Ochii lui Rory se îngustară. Arătă spre inel. 

- Iar respectivul nu are nici o obiecţie? mârâi el. 

Ochii ei se dilatară iar, cu aceeaşi expresie nevinovată. 

- A, i-am promis că după ce ne căsătorim am să mă las, spuse 
ea pe un ton confidențial. 

Judecând după expresia din ochii lui Rory, Sonia avu mare 
noroc că în acelaşi moment Chloe se întoarse la masă. Rory se 
ridică în picioare, cu fălcile strânse. 

- Acum vă rog să mă scuzați, spuse el rece şi porni înapoi 
spre masa lui, întâlnindu-se pe drum cu George şi Kirk. 

Tânărul se aşeză. 

- Phii! Arăta de parcă-i venea să-şi roadă unghiile! comentă 
el, zâmbind. L-a supărat cineva? se interesă în continuare, făcând 
pe neştiutorul. 

Sonia îi zâmbi ironic. Începea să se distreze. 

Nici lui George şi nici lui Chloe nu le plăcea cum evoluau 
lucrurile. George îşi privi semnificativ soția. 

- E timpul să facem paşi, draga mea, murmură el, adăugând 
apoi către Kirk: Sonia încă nu s-a obişnuit cu decalajul de fus 
orar. 

Privindu-l indignată, Sonia îşi aminti că înainte nici nu se 
gândise la asta. Iar acum, când în sfârşit începea să se amuze, 
lui George îi venise să-şi joace rolul de frate mai mare. 

- Trebuie neapărat? protestă ea. E abia unsprezece, George. 

Chloe clătină uşor din cap, semn că şi după părerea ei 
trebuia să plece. 

- Altă dată, poate, răspunse hotărât George, chemând 
ospătarul. 

Kirk se grăbi să intervină: 


- Aş putea face o propunere? Mi-o lăsaţi mie pe Sonia în 
grijă, până mai târziu? Promit s-o aduc nevătămată la orele două 
punct. 

George începea să se înfurie. Sonia cunoştea semnele şi-şi 
dădu seamacă nu exista nici o speranță. Tocmai se pregătea să 
refuze oferta lui Kirk, când glasul lui Rory Maragal risipi 
tăcerea încordată care se lăsase. 

- Pleci, George? Tocmai voiam să propun să ne unim forţele. 

Privind direct spre Kirk, adăugă: 

- E mult mai simplu aşa, decât să tot sărim de la o masă la 
alta. 

George ezită. Pe de o parte, nu voia să-l contrazică pe Rory, 
dar după atitudinea sa atât de hotărâtă din urmă cu câteva momente 
nu se putea răzgândi prea uşor. Kirk, profitând de ocazie, spuse 
repede: 

- Sonia vrea să mai rămână. M-am oferit să stau eu cu ea. 

- Serios? replică rece Rory, privindu-l apoi pe George. Voi 
avea eu grijă ca totul să fie bine, George. Am s-o aduc cu maşina, 
în drum spre casă. 

Noul aranjament părea să-l mulţumească pe George. Chloe era 
neliniştită, iar Soniei îi venea să facă moarte de om. 

- Nu e nevoie să te deranjezi, domnule Maragal, spuse ea, 
privindu-l de sus. Kirk s-a oferit deja să mă conducă acasă. 

Apoi adăugă, ca şi cum abia atunci i-ar fi venit ideea: 

- Totuşi, îți mulțumesc. 

Rory nici măcar nu se osteni să răspundă. 

- Cum spuneam, repetă el calm, am s-o aduc acasă cu bine, 
George. 

George dădu din cap, în timp ce o ajuta pe Chloe să-şi ia 
etola. Învinsă, Sonia regreta că nu acceptase hotărârea iniţială a 
lui George. Chloe o privi în ochi, sugerând fără cuvinte că aşa-i 
trebuia, dar îi veni totuşi în ajutor. 

- Sigur vrei să mai rămâi, draga mea? o întrebă. Aseară ai 
fost frântă, nu? 

Simțind că toți ochii erau ațintiţți asupra ei, Sonia fu cât 
pe ce să se răzgânească, dar expresia lui Rory era atât de 
provocatoare încât simți că, oricât de mult ar fi vrut, nu mai 
putea bate în retragere. 

- Rămân, spuse ea ferm. 

Kirk zâmbi. 

- Bravo, fetiţțo, murmură el. Mai facem o demonstraţie? 

- N-aş crede, replică înghețat Rory. Mai vor şi alții să 
danseze. Eu în locul tău, m-aş culca pe lauri. 

George o luă pe Chloe de braț. 

- Ei, atunci, distracție plăcută, le ură el. 

Privindu-i cum plecau, Sonia avu senzația că înota singură în 
mijlocul oceanului, fără vestă de salvare. 


Rory o luă de braț. 

- Vino la masa mea, îi ordonă el. 

Kirk o apucă de celălalt braţ. 

- Putem sta aici, dacă preferi, spuse, privindu-l încruntat 
pe Rory. 

Sonia se simțea ca un os pentru care se băteau doi câini. 
Ştia ce voia, dar mai ştia şi că n-avea nici o şansă de reuşită. 

-  Poate-ţi scapă, îi spuse rece Rory lui Kirk, dar 
întâmplător eşti invitatul meu. 

Sub privirea lui pătrunzătoare, Kirk plecă ochii. 

- În regulă, murmură el. Mă gândeam numai la Sonia... 

Sonia se pomeni condusă ferm spre masa lui Rory. În timp ce 
se apropiau, văzu că roşcata îi aştepta cu o xpresi deloc 
primitoare. Bărbatul cel vârstnic se ridică. Se făcură 
prezentările, iar Sonia fu invitată să se aşeze între Rory şi Jim 
Dilson. Ochi albaştri ai Barbarei Dilson îi măsurară scurt rochia, 
iar Sonia ghici că-i estima prețul în minte. Nu avea nimic cu ea, 
ba chiar se bucura de prezenţa ei. Dacă Rory credea că era 
geloasă, avea să mizeze p acest lucru, acordându-i atenție în 
speranța de a o irita pe Sonia. Aceasta spera din toată inima să 
adopte o asemenea tactică, lăsând-o liberă să savureze restul 
serii împreună cu Kirk. 

Jim Dilson îi zâmbi. 

- Mi-a plăcut numărul de dans, spuse el, dar mi-a amintit cât 
sunt de bătrân. 

- Asupra mea a avut tocmai efectul contrar! replică vesel 
Kirk. 

Tatăl lui îşi goli paharul şi privi spre Rory. 

- Te superi dacă eu acum o-ntind, Rory? Am trecut de vârsta 
nopților albe. 

Rory dădu din cap. 

- Ne vedem mâine, Jim. 

Aceste cuvinte confirmară presupunerea Soniei că cei doi 
Dilson primiseră contractul. Se simțea ca o trădătoare, stând la 
aceeaşi masă cu ei. 

- Ai dansat aproape ca o profesionistă, remarcă Barbara, în 
timp ce tatăl ei pleca. Eşti de meserie? 

S-ar fi putut exprima mai elegant, îşi spuse Sonia. Înainte 
de a găsi o replică potrivită, Rory spuse tărăgănat: 

- A, Sonia are o meserie mult mai interesantă, nu-i aşa? 

Sprâncenele dermatografiate fin ale Barbarei se înălțară. 

- Da...? întrebă ea, când după comentariul lui provocator nu 
mai urmă nimic. Şi nu ne spui şi nouă care este, sau e secret? 

Din ochii Soniei țâşniră scântei vrezi. Într-adevăr, nimerise 
în tabăra inamică. Ei bine, dacă era bâlci, bâlci să fie! 

- Sunt ceea ce se numeşte animatoare profesionistă, răspunse 
ea calmă, observând că sprâncenele Barbarei se ridicau şi mai sus; 


apoi îi zâmbi dulce lui Rory. Dar mă tem că nu e o profesiune 
chiar atât de interesantă pe cât pare să creadă domnul Maragal. 
Există momente când munca mea nu-mi place deloc. Necesitatea de a 
distra mereu oamenii poate fi epuizantă. 

Oftă ostentativ. 

- Şi, desigur, din când în când avem şi ghinionul de a da 
peste câte cineva care are interpretări proprii despre genul de 
divertisment pe care-l oferim. 

Ar fi dezvoltat subiectul, dacă braţul nu i-ar fi fost prins 
chiar atunci ca într-o cătuşă de fier, în timp ce la ureche îi 
răsuna glasul tăios al lui Rory: 

- Vrei să dansăm? 

Şi o târî aproape cu forţa de pe scaun. Nu slăbi strânsoarea 
decât când ajunseră pe ring, iar atunci numai în scurtul interval 
până se alăturară celorlalți dansatori. 

Dansul era rapid, iar Sonia nu considera că era cazul ca Rory 
s-o țină atât de strâns. Când se plânse că ar mai fi vrut şi ea să 
respire din când în când, o strânse şi mai tare, trântindu-i capul 
peste  reverul sacoului. Ochii lui o fulgerară cu o privire 
pătrunzătoare. 

- Dacă ajungi în Bahamas întreagă, scrâşni el printre dinţi, 
poţi să zici că ai mare noroc, fata mea. 

- Nu sunt fata ta! protestă indignată Sonia. 

- Vorba bine, aruncă Rory. Nu e nici o invitație, nici o 
dorință, aşa că să nu-ţi faci iluzii. Ca animatoare, continuă el 
rece, ar fi trebuit să înveţi să nu le iei pe toate aşa, cu titlu 
personal. Barbara te-ar putea învăța vreo câteva lucruri despre 
procedurile corecte. 

Sonia rămase cu gura căscată. Cine-şi permitea să 
vorbească...! 

- Cred, mârâi ea, că nici omentariile despre inelul meu n-au 
fost personale, nu? 

Rory zâmbi crunt. 
- O animatoare logodită, iubito, ar trebui să aibă atâta 
minte şi să nu poarte inelul în deget. 

Soniei îi venea să urle. Cu un efort de a-şi păstra calmul, 
murmură : 

- Depinde la ce fel de animatoare te gândeşti, nu-i aşa? 

- Tocmai, confirmă el încet. 

Niciodată în viața ei Sonia nu se bucurase mai mult de 
sfârşitul unui dans. Fu cât pe ce să se smulgă din strânsoarea lui 
şi, fără a aştepta să vadă dacă o urma, porni înapoi spre Kirk. 
Era hotărâtă să-l convingă s-o ducă acasă, cu orice preț! Ultima 
insultă a lui Rory Maragal fusese şi cea de pe urmă. Dacă n-o 
ducea Kirk, avea să ia un taxi. 

Rory ajunse la masă imediat în urma ei. Tocmai începea o nouă 
melodie, iar Kirk o privi cu speranță. Sonia dădu din cap, iar 


într-o clipă tânărul fu lângă ea. în timp ce pornea din nou spre 
ringul de dans, o auzi pe Barbara râzând cam aspru. 

- Câtă energie! 

Nici nu începuseră bine dansul, când Sonia îl rugă: 

- Kirk, vreau să plec, imediat după dansul ăsta. Mă conduci? 

Tânărul o privi surprins. 

- Sigur, dacă aşa vrei... 

- Vreau, confirmă ea categoric. Mă doare capul îngrozitor. 

Privindu-i fața înrosită, Kirk o întrebă cu bunăvoință: 

- Ai prefera să mergem chiar acum? 

Privind înapoi spre masă, Sonia văzu că Rory şi Barbara 
tocmai treceau pe ringul de dans. 

- Da, te rog, răspunse ea. Le putem lăsa un mesaj domnului 
Maragal şi surorii tale, nu? N-aş vrea să le stric seara, adăugă 
ea pe un ton cam veninos. 

Kirk zâmbi. 

- Sigur că da. 

În timp ce-şi lua etola şi poşeta, încercând să nu pară prea 
grăbită, Sonia nu aruncă nici o privire spre dansatori. Nici Kirk 
nu pierdea vremea şi, în câteva minute, Sonia reuşi să respire 
uşurată aerul curat al nopții. De astă dată nu mai zăbovi să 
admire peisajul. 

Kirk o conduse spre o maşină sport parcată chiar lângă 
intrarea clubului. În timp ce se urca, Sonia îşi dădu seama că era 
posibil ca noul ei prieten să nu ştie unde locuiau George şi 
Chloe, şi nici ea nu se prea pricepea să-l îndrume. Când, însă, 
Kirk porni fără o vorbă, fu clar că ştia, aşa că Sonia încercă să 
se relaxeze. 

Totuşi, nu-i era deloc uşor. N-avea să se simtă în siguranță 
până nu intra în casă - şi nici chiar atunci, îşi spuse ea 
deznădăjduită. Nu se mai putea baza pe George, ca s-o apere, dacă 
lui Rory Maragal îi venea ideea să se ia după ei pentru a-i cere 
să-şi prezinte scuzele fiindcă plecase fără să-şi ia rămas-bun. 

Kirk o conduse până la uşă, dar Sonia nu-l invită în casă. 
Continua să se simtă urmărită şi voia să ajungă cât mai repede în 
camera ei. Tânărul o întrebă dacă puteau să se mai vadă, 
menționând că vorbise serios despre călătoria împreună în Bahamas, 
iar Sonia îi promise că avea să se gândeasc. 

- Te sun mâine, spuse el grăbit, văzând-o că era gata să 
intre în casă. Poate aranjăm ceva. 

Chloe şi George fură surprinşi s-o vadă revenind atât de 
devreme.  Prudentă, Sonia le spuse că, de fapt, Chloe avusese 
dreptate. Era într-adevăr obosită. Totuşi, se abținu să precizeze 
cine o adusese acasă. 

- Şi mă cam doare şi capul adăugă ea, înainte ca George să-i 
poată pune vreo întrebare mai dificilă, aşa că mă duc direct la 
culcare. 


Tocmai făcuse duş şi se vârâse în pat, când auzi nişte roți 
scrâşnind pe alee. Nu avea nevoi de o minte genială ca să 
ghicească cine era. Stingând grăbită lumina, trase cuvertura peste 
ea. 


Peste un sfert de oră, îi ajunse la urechi sunetul aceleiaşi 
maşini plecând. 

- Noapte bună, domnule Maragal, şi rămâi cu bine! murmură ea, 
zâmbind. 


Capitolul 3 


În dimineața următoare, Sonia se spălă şi se  îmbrăcă 
intenționat cât mai încet. Nu putea să-l evite pe George toată 
ziua, dar ştia că nu era deloc bine dispus şi spera să scape de el 
măcar la micul dejun. Când îi auzi maşina plecând, la ora nouă 
fără ceva, ştiu că pornise spre birou. Acum, când pierduse 
contractul, trebuia să înceapă formele de lichidare. Nici ea nu 
era teribil de încântată, şi n-avea chef de predici despre bunel 
maniere, care n-ar fi putut duce decât la o ceartă cu George, 
mâhnind-o pe Chloe şi creând o tensiune greu de suportat în cele 
trei zile rămase până la plecare. 

O găsi pe Chloe în sufragerie, privind-o mustrătoare. 

- Cum te mai simți cu capul? se interesă aceasta, cu o 

xpresie sceptică. 

- Bine, mulțumesc, răspunse Sonia, acceptând o ceaşcă de 
cafea de la ea. 

Chloe oftă şi puse cafetiera pe masă. 

- Bine, hai s-auzim. Presupuns că iar te-ai certat cu Rory. 

- În nici un caz! replică Sonia. Cum să te poţi certa cu unul 
ca el? De la un asemenea om nu poți decât să primeşti ordine şi să 
taci, de parc-ai fi un zombi. Doar e stăpânul, nu? 

începu să-şi ungă cu unt o felie de pâine prăjită. 

- Am ajuns la concluzia că am fost răsfăţată, declară ea 
indiferentă. Am deprins obiceiul ca bărbații să fie politicoşi, şi 
am suferit o trezire la realitate puțin cam dură. 

Apoi o privi pe Chloe. 

- A fost aseară aici, nu? 

Muşcă din pâinea cu unt, mestecând cu înverşunare, şi 
înghiți. 

- Sub pretextul de a se interesa dacă ajunsesem acasă cu 
bine, cred... 

Chloe făcu o mutră îmbufnată. 

- Se poate spune şi aşa, murmură ea. Fierbea de furie. La un 
moment dat, m-am temut să nu se ducă la tine-n dormitor ca să-ți 
pretindă scuze. 

Sonia nu fu surprinsă decât că fusese cineva în stare să-l 
oprească. 

- Sper, spuse ea glacial, că George a priceput mesajul. Până 
şi el poate să-şi dea seama cu ce individ fără scrupule voia să mă 
combine. 

Desenând ceva cu degetul pe fața albă de masă, Chloe 
răspunse: 

- Dar tocmai asta e, Sonia. Nu e deloc lipsit de scrupule. 
Autocratic, da, mândru, da, dictatorial, îi poți reproşa destule, 
dar nu şi că n-ar ava scrupule. Ar trebui să-l cunoşti pe George 


mai bine, de-acum. Contract, ne-contract, nu l-ar fi lăsat nici 
măcar să se apropie de tine, dacă era o canalie. Suntem aici de 
peste un an, să ştii. George avea un contract pe continent şi aşa 


a aflat despre hotelul pe care vrea să-l construiască Rory. 
Amândoi am avut destul timp la dispoziţie ca să-l cunoaştem. În 
materie de femei xtrem de prudent - curtenitor, galant chiar, 


cu cele drăguțe, dar cu nici una nu depăşeşte faza asta. Opinia 
generală e că-i prea mândru şi, dacă se va însura vreodată, 
mireasa lui va trebui să fie de viță nobilă spaniolă. Şi el e pe 
Jumătate spaniol, desigur. Tatăl lui a fost primul care s-a abătut 
de la tradiție, căsătorindu-se cu o englezoaică. 

Se încruntă. 

- De-asta nu înţeleg ce l-a apucat. 

Apoi o privi lung pe Sonia. 

- Cred că a făcut o pasiune pentru tine. Altă explicație nu 
există pentru comportamentul ăsta scandalos. 

A, deci recunoşti că e scandalos? replică Sonia. Ei, tote 
ceva. Cât  despr ideea de a se fi îndrăgostit de mine... 
categoric, nu, draga mea. Ar trebui să cunosc semnele, de-acum. 
Ăsta nu-i un om care să accepte eşecul. Pur şi simplu am refuzat 
să mă prind în jocul admirației, ceea ce l-a cam dezumflat. 
Problema e, mormăi ea, ştergându-şi mâinile cu şervetul, că nu 
numai admirația o doreşte. 

Văzând privirea uimită a lui Chloe, dădu din cap cu un aer 
înțelept, 

- În ciuda mărturiei tale despre caracterul lui neprihănit. 
Din partea lui, nu-s decât o jucărie drăguță oferită în schimbul 
unor favoruri, şi e dispus să se joace - numai că jucăriei nu-i 
prea arde de joacă! Aia e! Şi nu poate să înțeleagă. Chiar mi-a 
spus că aş putea să iau câteva lecții de arta animatoarelor, de la 
Barbara Dilson! încheie ea, cu ochii scăpărându-i. 

- Arta animatoarelor? îngăimă Chloe, copleşită. Cu asta ce 
mai e? 

Sonia o privi scurt, apoi zâmbi. 

- Am spus că sunt animatoare de meserie, anunță ea amuzată. 
Eram în tabăra inamică, adu-ți aminte, iar localnicii nu se arătau 
tocmai prietenoşi. Barbara m-a întrebat cu ce mă ocup, pe cel mai 
politicos ton, desigur. Iar Rory Maragal, distrându-se copios, a 
făcut aluzie la nişte activități subversive, aşa că l-am plătit-o 
cu aceeaşi monedă. 

Îi întinse ceaşca lui Chloe, să i-o umple din nou. 

- Partea asta a serii mi-a plăcut cel mai mult, încheie ea. 

- Nici nu mă mir că a trebuit s-o întinzi, comentă Chloe. 
Sunt recunscătoare doar că George şi cu mine am fost scutiţi de 
spectacol. 

- A, nici o grijă, o linişti Sonia. Nu crede nici că sunt 
sora lui George, aşa că nu e nevoie să mă dezmoştenească. 


Amestecă în cafea cu linguriţța, îngândurată. 

- Nu că ar fi surprinzător, avem nume diferite, desigur, şi 
nu semănăm deloc, dar nimeni nu s-a îndoit vreodată de relația 
noastră de rudenie, nu-i aşa? 

- Auzi acolo! exclamă Chloe, indignată. Chestia asta o putem 
lămuri curând. Dacă şi-a făcut impresia că-l lucrăm pe la spate, 
comportamentul lui începe să aibă sens. 

O bătu pe Sonia pe dosul mâinii. 

- Georg de vonă, draga mea, ar fi trebuit să-i explice. 
Lasă că vorbesc eu cu el. 

- Aş prefera să n-o faci, se grăbi Sonia s-o tempereze. 
Prefer situația aşa cum e - ca să pot riposta fără teamă că George 
va suferi de pe urma represaliilor. După cum cu multă delicateţe 
s-a exprimat Rory Maragal, m-am fofilat de la îndeplinirea 
misiunii. Voi continua la fel până sâmbătă. Kirk vrea să ne mai 
vedem, nici mie nu-mi displace, aşa că s-ar putea să-i accept 
invitația. 

În timp ce vorbea, auziră o maşină oprind în fața casei. 
Sonia se uită pe fereastră. 

- E un Mercedes albastru, spuse ea. 

- Rory, îl recunoscu Chloe. 

Sonia se repezi spre scară. 

- Nu-s acasă, Chloe. N-ai idee unde m-am dus - şi nici când 
am să mă-ntorc. Spune-i că-s cu Kirk. Aşa, ar trebui să scăpăm de 
el, mai şopti ea, în timp ce se făcea nevăzută. 

Păru să treacă foarte mult timp până când Sonia auzi maşina 
plecând şi putu îndrăzni să coboare iar în sufragerie. 

- S-a dus? întrebă ea intrând. 

Ridicând privirea din revista pe care o răsfoia, Chloe se 
plânse: 

- Eu n-am stofă pentru aşa ceva. Sunt sigură că nu m-a 
crezut. Habar n-am să mint credibil. 

- I-ai spus că-s în oraş cu Kirk? 

- N-am îndrăznit, după cele întâmplate aseară. Nu mi-a plăcut 
expresia din ochii lui când a pomenit numele lui. 

- Lasă, zâmbi Sonia, nu contează. Bine că s-a dus. 

- Da, dar a lăsat o invitaţie la petrecerea din grădină, 
pentru toți trei. Azi după-amiază e, se văicări Chloe. 

- A apărut cam brusc, nu-i aşa? Petrecerea asta din grădină, 
vreau să zic. Mereu face lucruri la libera inspirație? 

Chloe clătină din cap. 

- De data asta, nu. Stiam de-o bună bucată de vreme. Numai că 
au avut întâietate problemele din zilel trecute. Rory primeşte 
nişte V.I.P.-uri de pe continent. E un eveniment anual, vor sta 
câteva zile. 

Vestea o bucură pe Sonia. 

- Asta ar trebui să-l ţină ocupat, spuse ea. Nu va avea timp 


să observe dacă sunt şi eu prezentă sau nu. 

- Punem pariu? întrebă Chloe nefericită. 

Sonia se aşeză, cu privirea pe fereastră. 

- Nu mă duc, Chloe, spuse ea. Mi-am dat cuvântul aseară că 
încă o insultă de la omul ăsta eu nu mai înghit. 

Înainte ca femeia cealaltă să poată răsşpunde sună telefonul. 
În timp ce Chloe se ridica să răspundă, Sonia murmură: 

- S-ar putea să fie Kirk. A zis c-o să mă sune. 

Într-adevăr, Kirk era. Sonia luă receptorul din mâna lui 
Chloe. 

- Ce-ţi mai face capul? o întrebă el. 

- Bine, mulțumesc, răspunse Sonia. Mă durea mai mult din 
cauza oboselii. 

- Deci, vii azi după-amiază la Soya Sands, da? 

- Xă... nu... se eschivă ea. Trebuie să mă odihnesc, şi mai 
am de rezolvat şi nişte corespondență, adăugă grăbită, negăsind o 
scuză mai plauzibilă. 

- T-auzi, ce păcat... murmură dezamăgit Kirk. Nici eu nu m-aş 
fl. düs, dā"... SEI CUM stat 

Sonia ştia, ba bine că nu. Simți din nou o undă de compasiune 
la adresa lui. 

- Sperasem să te văd înainte de a pleca la Hamilton, continuă 
Kirk. Tata are două posturi de care vrea să se ocupe. Parcă 
spuneai că pleci sâmbătă, nu? 

- Mă tem că da, răspunse Sonia, gândindu-se că tatălui lui 
Kirk nu-i lipsea perspicacitatea. Cumva, nu credea că numai 
printr-o pură coincidență Kirk era înlăturat din scenă. 

- Cu un dram de noroc, ar trebui să mă întorc până vineri 


seară, continuă el. Incerci să rămâi liberă, pentru mine? o rugă. 
- Am să mă străduiesc, răspunse Sonia. 
Puse receptorul la loc în furcă, îngândurată. În minte 
începuse să-i încolţească o idee. Dacă Kirk nu avea nevoie să 


aştepte feribotul, ca să plece la Hamilton, ea de ce să-l aştepte? 
Probabil că avea propriile lui mijloace de transport. Dacă ar fi 
plecat în aceeaşi după-amiază? l-ar fi putut spune că se 
răzgândise. Nu avea altceva de făcut decât să-i ceară s-o ducă pe 
continent. 

Apoi se încruntă. Desigur, aşa ceva l-ar fi pus pe Kirk într- 
o poziţie foarte delicată. Îl nemulțumise deja pe Rory, după cum 
formia graba cu care tatăl lui îl dădea la o parte din drum. N-ar 
fi fost corect să i-o ceară. 

Chloe, privind-o cu ochi îngustați, întrebă: 

- Ce tot coci acolo? 

Sonia tresări, apoi îşi privi cumnata. 

- Există şi vreo altă cale de a ajunge pe continent în afară 
de feribot? 

=- De ee 


- Păi, oftă Sonia, mă gândisem că n-ar strica s-o întind mai 
repede. După ce plec, lucrurile vor reintra în normal. George ştie 
că nu va primi contractul ăla, aşa că n-are nici un rost să mai 
prelungim agonia, nu? 

Chloe stătu câteva momente pe gânduri, apoi, spre 
surprinderea Soniei, spuse: 

- Cred că l-aş putea convinge pe Sonia să te ia. Face drumul 
ăsta de câteva ori pe săptămână. 

Sonia se lumină la față. 

- Ai putea? Eşti o scumpă! Când, mâine? întrebă ea, 
nerăbdătoare. 

- Poate, răspunse Chloe. Va veni la Rory azi după-amiază, să 
dea o mână e ajutor. Am să-l sondez. 

Apoi o privi lung pe Sonia. 

- Ce zicea Rory că pățesc babele intrigante? întrebă ea 
abătută. Sper numai să nu greşesc - lui George nu i-ar prii deloc 
la minele de argint. 

Sonia chicoti, îmbrăķişând-o. 

- Nu faci parte din clasa babelor, iubito, aşa că-s sigură că 
nu vei fi aruncată de pe faleză, la Capul Spaniolului. Cât despre 
George, se încruntă ea, câteva săptămâni în ocnele de argint nu 
cred c-au să-i strice prea mult! 

Fu rândul lui Chloe să zâmbească. 

- I-ar prinde bine să mai dea jos din greutate, râse ea. 


La masă, George nu prea vorbi. Părea preocupat, iar Sonia nu 
făcu nici ea eforturi să-i atragă atenția. Chloe nu spuse nimic 
despre planurile ei de a decola a doua zi. Aveau timp pentru asta, 
dacă se putea aranja. 

După ce le urmă petrecere plăcută, Sonia oftă uşurată. Avea 

la dispoziție tot restul zilei. Putea să-şi facă de cap - să stea 
la plajă, sau să se ducă la o plimbare. Trebuie şi să se spele pe 
cap, aşa că începu cu asta. Chloe o informase că n-aveau să se 
întoarcă înainte de miezul nopții. După petrecerea în grădină urma 
un dans, pe terasele luminate cu lampioane de la Soya Sands. 
După vreo oră şi ceva, se întoarse acasă şi tocmai îşi punea 
ceva răcoritor de băut, când auzi clopoţțelul de la uşă. Mâna în 
care ţinea paharul îi tresări smucit, vărsând o parte din conținut 
pe masă. Ştia că ar fi trebuit să răspundă. Danny fusese chemat şi 
el să ajute cu servitul, la Soya Sands. Prevăzătoare, se uită mai 
întâi pe fereastră. Spre imensa ei uşurare, văzu maşina sport a 
lui Kirk oprită în fața casei, aşa că se duse să deschidă. 

- Bună! o salută tânărul. Nu cumva încerci, întâmplător, să 
eviți pe cineva? întrebă el, cu o licărire în ochi. 

Sonia îi aruncă o privire scurtă, pe furiş, apoi zâmbi. Nu 


ra nevoie de nici o altă confirmare. 

- Ei bine, continuă Kirk, am stat pe-acolo destul cât să se 
poată spune că am făcut act de prezență, şi pe urmă am şters-o 
înapoi la tine. 

Zâmbi din nou. 

- Mă gândeam că s-ar putea să fii singură. Peşteril d 
cristal nu sunt departe de-aici, ce-ai zice să dăm o fugă până 
acolo? 

Ochii Soniei se luminară. Ce idee excelentă! 

Peste câteva minute, stătea lângă Kirk, în maşină. Briza ei 
mângâia obrajii, umplând-o de recunoştinţă la adresa tânărului. 
Citise despre peşterile de pe insulă într-o broşură, la bordul 
avionului, şi dorea tare mult să le viziteze. Se păruse că trebuia 
să se lipsească de această plăcere - dar acum, grație lui Kirk, 
avea s-o vadă măcar pe una dintre ele. 

Îl întrebă cât de mult îi plăcea insula, şi dacă i-ar fi 
plăcut să locuiască acolo permanent. Auzind-o, Kirk zâmbi din nou, 
ştrengăreşte. 

- Asta-i o invitaţie? o tachină el. Ei, iubito, dacă tu ai 
rămâne aici pe termen nedefinit, zău că m-aş gândi serios! 

O privi scurt. 

- Chiar eşti animatoare? întrebă el pe neaşteptate. 

Ochii Soniei licăriră. 

- Şi dacă aş fi? replică ea evaziv. 

Kirk îi aruncă o privire, apoi se concentră din nou asupra 
drumului. 

- Cu cât te plăteşte George? întrebă el dintr-o dată. 

Sonia făcu ochii mari, apoi chicoti. 

- Insuficient, murmură ea pe un ton răutăcios. 

Kirk o mai privi o dată, după care zâmbi şi el. 

- Ei, s-ar putea să facem ceva cu asta, cine ştie... 

Peste câteva minute, opri pe un teren viran unde se mai aflau 
câteva maşini, iar Sonia văzu în faţa lor intrarea în peşteri. 

După intrară în interiorul semi-întunecat, Kirk o conduse în 
josul pasajelor de stâncă. Terenul era denivelat, iar Sonia se 
rezemă recunoscătoare de brațul lui, până când ochii i se 
deprinseră cu lumina scăzută din grotă. Mai întâi îi atraseră 


atenția pereţii. Străluceau  iridiscent, pulsatil, în lumina 
cristalelor de o rară frumusețe - albastre, bverzi, violete, 
amestecate, creând un efect de vasm, pe care-l accentuau formele 


stranii ale stalactitelor. Ochii ei le urmăriră în jos, până când 
văzu  stalagmitele înălțându-se în calea lor. De o frumuseţe 
proprie, acestea străluceau alb, translucid, ca nişte baghete 
magice. 
- Ce frumusețe, Kirk...! şopti ea. Îţi mulţumesc că m-ai adus 
aici. 
- Plăcerea e de partea mea, domnişoară, murmură încet Kirk. 


Când eşti gata, mergem mai departe. Asta-i doar prima peşteră. 

O luă iar de braţ şi porniră. Cu cât se afundau mai mult în 
adâncul peşterilor, cu atât de făcea mai frig. Sonia, în costumul 
ei subțire de in, se înfioră, iar Kirk îşi ceru imediat iertare: 

- Scuză-mă, iubito, ar fi trebuit să-ți spun să iei pe tine 
ceva mai gros. Poftim... 

Îşi scoase blezărul şi i-l puse pe umeri. 

Căldura hainei era foarte plăcută, dar acum Sonia îşi făcea 
griji pentru Kirk. Cămaşa lui crem de mătase nu-l prea apăra de 
aerul rece ca gheața care circula prin caverne. 

- Ai să îngheți! exclamă ea. 

Kirk râse, cuprinzând-o cu un braț pe după talie. 

- Atunci, va trebui să stăm cât mai apropiați, nu-i aşa? 
murmură el. 

Sonia nu era prea sigură şi spera că nu interpretase greşit 
firea dezinvoltă a lui Kirk. Când intrară într-o încăpere mai 
mică, auzi un sunet de voci şi răsuflă uşurată; uitase de prezența 
celorlalți vizitatori. 

- Domnul Dilson, nu-i aşa? întrebă o femeie între două 
vârste, privindu-l atentă pe Kirk. 

Acesta tresări, întorcând capul spre ea. 

- Doamna Cape? murmură, ca şi cum n-ar fi fost prea sigur. 

Femeia chicoti afectat. 

- Ai nimerit-o din prima, spuse ea. 

Urmă rândul Soniei să fie studiată. Faptul că tânărul Dilson 
o ținea cu brațul pe după mijloc nu trecu neobservat. 

- Îţi place vizita, domnişoară Wells? 

Sonia era la fel de surprinsă cum fusese şi Kirk. Nu avea 
idee cine era femeia aceea, dar răspunse totuşi policiocasă: 

- Poarte mult, mulțumesc. 

- Aş fi crezut că vă duceţi la petrecerea din grădină, 
continuă doamna Cape. 

Kirk răspunse pe un ton ponderat, deşi Sonia simțea că se 
enervase: 

- Am aimțit nevoia unei schimbri de peisaj, înţelegeți... 

Chicotitul ascuțit al doamnei Cape se auzi din nou. 

- Chiar aşa, spuse ea amuzată, îndepărtându-se. 

Când rămaseră din nou singuri, Kirk o privi pe Sonia cu o 
expresie amărâtă. 

- Pân-aici ne-a fost, spuse el. Tocmai am întâlnit-o pe 
pârfitoarea insulei. Până diseară, toată lumea o să afle. 

Sonia nu era deloc tulburată. Ba chiar, vestea o bucura, mai 
ales dacă ajungea la urechile unei anumite persoane, dar se 
întrebă cum avea să-l afecteze pe Kirk. 

Parcă ghicindu-i gândurile, acesta îi spuse, zâmbind: 

- Bu, unul, am rupt-o-n fericire. Tu? 

Sonia ridică din umeri, cu o uşoară strâmbătură. Chicotind, 


ch 


Kirk o strânse scurt în braţe. 

- Cred că suntem în aceeaşi barcă, iubito. Doi bieți oameni 
neînţțeleşi, nu-i aşa? 

După ce vizitară toate camerele peşterii, ieşiră din nou la 
soare. Sonia clipi puţin din ochi, orbită de lumina puternică. Îşi 
scoase de pe umeri blezărul lui Kirk şi i-l înapole. 

Îți mulţumesc. 

În timp ce pornea maşina, Kirk remarcă: 

- Am putea să ne facem de cap până la capăt, ca să avem o zi 
plină. Ce zici, te invit la un restaurant? 

Pe Sonia n-o încânta deloc ideea. Nu că n-ar fi vrut să ia 
cina cu Kirk, dar se gândea că şi-aşa îşi complicase destul 
situația. 

- Nu crezi că ar fi cazul să te întorci la Soya Sands? 
întrebă ea. Vreau să spun, tatăl tău doreşte contractul acela, nu- 
i aşa? adăugă, cu subînţeles. 

A, sigur, ridică din umeri Kirk, apoi zâmbi. Mi-am pus la 
punct explicaţiile, totul e-n regulă. Îi voi spune lui tata că m- 
am gândit să ţin ocupată artileria grea a opoziţiei, declară el, 
aruncându-i o privire piezişă. 

Sonia încercăsă se arate indignată, dar nu reuşi. 

- Deci, de-asta m-ai invitat la peşteri, nu? 

Kirk apăsă pe accelerator, astfel încât răspunsul abia i se 
auzi: 

- Pe naiba, numai că-mi place să-l enervez pe Maragal. Să-i 
fi văzut mutra, când George şi Chloe au apărut fără tine! Ştii 
ceva, iubito? Aproape că-mi pare rău pentru el - de George vorbesc 
- e clar c-a dat cu bâta-n baltă. 

Îi aruncă Soniei o privire scurtă. 

- Cred că te-ai resemnat, mm? Ce-ar fi să vii la noi? Nu ne- 
ar strica o animatoare care arată ca tine. Ce zici? 

Sonia nu ştiu ce să răspundă. Numai de-ar fi auzit George 
acea invitație! 

- Eşti foarte amabil, Kirk, se grăbi ea să spună, dar mă simt 
foarte bine unde mă aflu acum. Ştii, întâmplător, sunt sora lui 
George. E puțin cam complicat, dar mama mea s-a măritat cu tatăl 
lui George când eu aveam şapte ani şi, la fel de întâmplător, am 
venit aici în vacanță, nu cu alte scopuri. 

Sprâncele lui Kirk se înălțară. 

- Pe bune? 

Sonia dădu din cap. 

- Şi-atunci, toată povestea aia cu animatoarea a fost o 
garagaţă? 

- Ei, zâmbi Sonia, am fost provocată, înţelegi... 

- T-auzi, i-auzi, murmură el tărăgănat, zâmbind. Cred că te 
atinge la fel de tare ca pe mine, mm? 

Expresia Soniei îi confirmă cuvintele. 


Kirk chicoti. 

- M-ai făcut fericit, iubito, spuse el. Acum chiar pot să-mi 
dau drumul! 

Sonia nu prea ştia cum să interpreteze această afirmaţie, dar 
nu era foarte îngrijorată. Putea să se descurce cu Kirk. Cu Rory 
Maragal nu putea. Nimic mai simplu. 


Capitolul 4 


Kirk o aduse pe Sonia acasă imediat după miezul nopţii. Îşi 
petrecuseră toată seara la restaurat, cinând şi dansând, iar Sonia 
se simțise minunat. Kirk avea o companie amuzantă. O singură dată 
întrecuse măsura, când Sonia însăşi îl încurajase, fără să vrea. 
Se întâmplase după ce ajunseseră înapoi, acasă la George. În timp 
ce Kirk o conducea spre uşă, Sonia remarcase că ardea numai lumina 
de pe verandă, semn că George şi Chloe încă nu se întorseseră de 
la Soya Sands. Ţinând seama de atitudinea lui George față de 
prietenia ei cu Kirk, considera că era mai bine să nu se 
întâlnească; explicațiile despre motivele pentru care fraterniza 
cu inamicul puteau să mai aştepte. 

Când ajunseră la uşă, îi întinse mâma lui Kirk. 

- Îţi mulţumesc pentru ziua asta minunată, zâmbi ea. Mi-a 
plăcut extrem de mult. 

Privindu-i mâna întinsă, Kirk zâmbi. 

- Asta-i tot ce capăt, iubito? întrebă el. 

Mă rog, îi răspunse ea la zâmbet, cred că o strângere de 
mână este într-adevăr cam formală. 

Intinse obrazul spre el. 

- Poţi să mă săruţi pe obraz, îl informă ea glumeț-înţțepată. 

Kirk o strânse la piept. 

- Mai  lua-l-ar dracu! de obraz, murmură el şi, spre 
surprinderea ei, o sărută scurt şi apăsat pe gură. 

Nu era neplăcut, dar Sonia nu avea intenția de a lăsa 
lucrurile să scape de sub control. încercă uşurel să se desprindă 
din brațele lui. 

- Acum trebuie să plec, Kirk. 

Tânărul nu-i dădu drumul ci, aplecându-se din nou, murmură: 

- Atunci, doar încă una, pentru drum. 

Şi iar o sărută. De astă dată, sărutarea fu mai lungă şi mai 
posesivă. Când în sfârşit se retrase, o privi cu sprâncenele uşor 
înălțate, apoi spuse încet: 

- Ştii, puişor, chiar că m-aş putea aprinde după tine. Nici 
nu-s sigur că n-am căzut peste bord. 

Dădu s-o tragă din nou spre el, dar Sonia, profitând de 
scurtul răgaz, se desprinse. 

- Gata, Kirk, spuse ea cu hotărâre, nu strica seara. Fii 
cuminte! 

Aceste cuvinte îi smulseră lui Kirk un nou zâmbet, spre marea 
uşurare a Soniei. 

- Bine, iubito, cum vrei tu, spuse el ridicând braţele, 
chipurile pentru a se preda. Atunci, ne vedem vineri, mm? 

Sonia dădu din cap. Se simțea destul de prost şi, un moment, 
se gândi să-i dezvăluie planul ei de a părăsi insula. Dar preferă 


să n-o facă. Fără îndoială, Kirk s-ar fi oferit s-o ducă el, iar 
după cele întâmplate asta ar fi însemnat să treacă de la o 
complicație la alta. Vacanța pe care o aşteptase cu atâta 
nerăbdare, îşi spuse ea exasperată, închizând în sfârşit uşa în 
urma ei, se vădea mai degrabă ca un curs de asalt pentru 
infanteria marină! 

După ce făcu repede un duş, se duse la culcare. Tocmai se 
pregătea să stingă lumina, când auzi maşina sosind pe alee. Stinse 
repede lampa şi se ascunse în aşternut; Chloe îi putea povesti a 
doua zi despre petrecere. 

Cumnata ei, însă, nu era de aceeaşi părere. La câteva minute 
după sosire, lumina din camera Soniei se aprinse, iar Chloe vru să 
ştie dacă era trează. 

Sonia se ridică în capul oaselor, cu mişcări greoaie. 

- Aproape adormisem... se plânse ea. 

Chloe, aruncându-il o privire sardnoică, răspunse: 

- Înseamnă că eşti frântă de oboseală... 

Şi adăugă sec: 

- Tomai ne-am întâlnit cu Kirk, pe drum. Cred că abia te-a 
adus acasă, nu? 

Sonia oftă, după care dădu din cap. Apoi o privi pe Chloe cu 
speranță. 

- Ai aranjat pentru mâine? 

Pe un ton cam posomorât, Chloe răspunse: 

- Da - după tot ce s-a întâmplat azi, te-aş duce şi cu barca, 
vâslind personal şapte mile cât ţine drumul! Nici George şi nici 
eu nu suntem prea populari, în momentul de față. 

O privi lung pe Sonia. 

- A trebuit neapărat să pleci în vâjâială cu Kirk, tocmai 
azi? Parcă ne înțeleseserăm că te odihneşti! o acuză ea. 

Sonia ridică sprâncenele. Lui Chloe nu-i stătea în fire să se 
înfurie. Şi se părea că petrecerea nu-i plăcuse deloc. 

- N-am ştiut că urma să vină, spuse ea, crede-mă, Chloe. M-a 
întrebat dacă aş vrea să văd peşterile de cristal şi i-am răspuns 
că da. 

Apoi adăugă, mai înverşunată: 

- Mulțumită lui Rory Maragal, praful s-ar fi ales de toate 
excursiile mele. 

Chloe oftă adânc şi se aşeză pe pat, cu un zâmbet de scuză. 

- Iartă-mă, draga mea, nu eşti tu de vină, oftă ea din nou. 
Numai că am avut o după-amiază îngrozitoare - iar seara n-a fost 
nici ea mai grozavă. Am şi vrut să plec, dar George a insistat să 
stăm până la capăt. 

Apoi se încruntă. 

- Serios, e puțin cam ciudat. Ştie că nu va primi contractul, 
şi totuşi nu cedează. Nu pot să-l înțeleg. 

Sonia îl putea înțelege. N-o lămuri pe Chloe, în schimb îi 


puse o întrebare care o frământa: 

- Şi, de fapt, de unde-ai ştiut că an fost cu Kirk? 

Descălțându-se, Chloe scoase un oftat de uşurare şi, în timp 
ce-şi dezmorţea degetele, răspunse: 

- Insula asta e foarte mică, draga mea. Nu mă îndoiesc că 
Rory ar fi aflat oricum până mâine. N-aş fi vrut decât să nu ştie 
încă de azi. Mai ales după ce George ţi-a scuzat absența, spunând 
că erai obosită, adăugă ea sec. De la scumpa doamnă Cape nmi s-a 
tras. A fost un ghinion curat că a ales tocmai ziua asta ca să le 
arate unor vizitatori peşterile, înainte de a veni la petrecerea 
din grădină. 

Dădu din mâini, exasperată. 

- Nu-i decât o femeie neghioabă, nu vrea să facă rău nimănui, 
dar are o voce atât de stridentă...! Rory era la câțiva paşi 
distanță când mi-a spus că tocmai se întâlnise cu tine şi cu Kirk 
la peşteri, şi a avut grijă să înrăutăţească şi mai mult situaţia, 
insinuând că păreați să vă comportaţi foarte intim... 

O privi pe Sonia lung. 

- Aşa a fost? 

Sonia se arătă indignată. 

- În nici un caz! Îngheţasem de frig, iar Kirk mi-a 
împrumutat blezărul lui, după care ne-am încălzit amândoi sub el. 

Pe neaşteptate, zâmbi. 

- Ştii, cred că păream într-adevăr cam intimi, dar nu eram. 

- Mă rog, continuă Chloe, orice speranţă că Rory nu auzise s- 
a spulberat curând. Ne-a tratat cu o răceală, pot să spun, 
înverşunată, pe George şi pe mine! Şi n-am fost singurii. A primit 
şi tatăl lui Kirk partea lui. 

Apoi se ridică, netezindu-şi rochia. 

- Ştii ceva? continuă ea. După circul de azi, cred că George 
are tot atâtea şanse de succes ca Dilsonii. M-am aşteptat ca, după 
ce-am plecat de-acolo, să tune şi să fulgere pentru felul cum te- 
ai purtat, dar n-a scos o vorbă. Ba chiar, părea destul de 
mulțumit de sine. 

Sonia se strecură la loc în aşternut. 

- Noapte bună, Chloe, spuse ea pe un ton hotărât. 

Când Chloe ajunse la uşă, mai scoase capul de sub pătură doar 
ca să întrebe: 

- Mâine, la ce oră? 

- La zece jumate, răspunse Chloe. Iar lui George să ştii că 
încă nu i-am spus. 

Sonia avu dintr-o dată o premoniție. 

- Nici să nu-i spui, Chloe. Aşteaptă să plecăm. Presimt că s- 
ar putea să-mi facă greutăți. 

Chloe oftă. 

- Tar eu presimt că s-ar putea să vin cu tine, mai spuse ea 
amărâtă şi ieşi. 


A doua zi dimineaţa, la ora zece, Sonia avea bagajele făcute. 
La zece şi un sfert, Chloe, după ce-l dusese pe George la birou, o 
aştepta în maşină. Când Sonia intră, cumnata ei spuse: 

- George a vrut să ştie de ce aveam nevoie de maşină. 

O privi cu o strâmbătură. 

- Cinstit, încă vreo câteva săptămâni ca asta şi-am să devin 
cea mai mare mincinocasă din lume! I-am spus că te duc să vezi 
peisajele. 

Răsuci cheia de contact. 

- Nu mai vreau decât să uit să-l aduc înapoi, că atunci chiar 
am dat de belea, încheie ea, oftând. 

- Lasă, o consolă Sonia, după ziua de azi ai să-ţi poţi 
reveni la normal. 

- Îţi mulţumesc pentru bunătate, replică sec Chloe, în timp 
ce pornea cu maşina pe alee. Sammy a spus că te ia de pe Sawyers 
Beach. Face drumul ăsta de câteva ori pe săptămână, ca un fel de 
curier. O duce bine. 

- Î1 plătim înainte de plecare, întrebă Sonia, sau când ajung 
la Hamilton? 

- Am avut eu grijă. Se va socoti George cu el, mai târziu. 

- După ce se calmează? zâmbi Sonia. 

Imediat, însă, văzând-o pe Chloe că se încrunta, deveni 
spăşită. 

- Tare-aş mai vrea să vii şi tu cu mine, Chloe, spuse ea. 

Cumnata ei oftă. 

- Şi eu. Dar, cu toate incertitudinile astea despre acel 
proiect nenorocit, pur şi simplu nu pot să plec. Dacă - şi, 
Dumnezeule, ce mai dacă! - George, prin cine ştie ce minune, în 
obține, va trebui să se întoarcă la Londra pentru vreo săptămână, 
ca să pună lucrurile în mişcare şi din partea aia, aşa că 
deocamdată trebuie să stau cu el. 


Maşpina se opri lângă o construcție cam dărăpănată. Chloe 
privi în lungul plajei, încruntându-se. 

- Ar trebui să fie aici, spuse ea. Şi nu-i văd nici nava... 
Foarte ciudat. 

O femeie localnică voinică ieşi din baracă şi porni spre ele, 
cu um zâmbet lătăreț pe faţă. 

- 'nă-ziua, duduie Denby. Sammy-a plecat acu' vreo zece 
minute. Voiaţi ceva? întrebă ea jovial. 

Chloe o privi surprinsă. 

- Dar îi cerusem s-o ducă pe domnişoara Wells pe continent. 


Eşti sigură că a plecat definitiv, Tess? 

Femeia dădu cu hotărâre din cap. 

- S-a dus. Ştiu, că l-am ajutat să-ncarce. 

Le privi fără să clipească. 

- Nu mi-a zis nimica de luat pe cineva cu el... 

După ce stătu un moment pe gânduri, Chloe o întrebă: 

- În dimineaţa asta a fost pe la casa cea mare? 

Tess dădu din cap. 

Ridicând din sprâncene, Chloe se întoarse spre Sonia. 

- Vino, draga mea. N-are nici un rost să mai aşteptăm. 

În timp ce maşina pornea, Sonia o întrebă: 

- Crezi c-o fi uitat? 

- Poate, răspunse îngândurată Chloe, deşi n-aş crede. Vom 
încerca la Jimmy Hanks. Adică, adăugă ea, privind-o, dacă eşti la 
fel de hotărâtă să pleci azi. 

Sonia îşi ţuguie buzele; nu uitase ultima întâlnire cu Rory 
Maragal. 

- Sunt hotărâtă, spuse ea. 

Chloe oftă şi reveni cu atenţia spre şosea. 

Peste zece minute, cotiră pe un drum nisipos, spre alt 
golfuleț. Apropiindu-se de plajă, văzură o ambarcaţiune trasă pe 
nisip, în care un om încărca lăzi. 

Când maşina opri, omul se îndreptă, zâmbindu-le în semn de 
bun-venit. Era bronzat, aproape negru, iar cămaşa lui viu colorată 
o făcu pe Sonia să clipească din ochi. Mai purta un şort jerpelit 
şi o pălărie Panama la fel de irecuperabilă. 

O salută pe Chloe, apoi privi cu interes spre Sonia. 

- Jimmy, o poți duce pe domnişoara pe continent? îl întrebă 
Chloe. 

Omul rânji, arătându-şi dinții pătați de tutum. 

- Sigur că da, răspunse el. Acum, domniţță? 

Chloe dădu scurt din cap, apoi se întoarse spre Sonia. 

- Deci tot ai să pleci, spuse ea. 

Sonia îşi luă valiza din maşină şi tocmai se pregătea s-o 
urce la bord, când din golf se auzi motorul unei şalupe. 

- Stați un pic, donşoară, mormăi Jimmy, grăbindu-se să-i ia 
valiza din mână, pentru a o ascunde sub fundul bărcii. 

Sonia o privi surprinsă pe Chloe. Aceasta chicoti. 

- Paza de coastă, îi explică ea. Jimmy a avut unele probleme 
cu ei... Nici o grijă, au să treacă mai departe. 

O vedetă mare şi albă apăru de după marginea golfului. Când 
trecu prin dreptul lor, un ofițer îl strigă pe Jimmy: 

- Stai pe uscat, băiete? 

Zâmbind, Jimmy dădu din cap viguros. Omul de la bord răspunse 
cu acelaşi gest, iar vedeta se îndepărtă, dar nu prea mult. În 
curând se opri, într-un loc de unde se putea vedea perfect tot 
golful. 


Lui Jimmy îi căzu faţa. Întoarse capul spre Chloe. 

- Nu ine, bombăni el. Tre' să stau cuminte, cum a zis 
amicu'... 

Chloe înălță iar sprâncenele. 

- Nu-i nimic, Jimmy, nu e vina ta. Altă dată, poate... 

Întorcându-se spre Sonia, ridică din umeri şi deschise 
portiera maşinii. Jimmy, cu mişcări laterale ca ale unui crab, 
scoase valiza din ascunzătoare şi, stând cu spatele spre vedeta 
pazei de coastă, i-o dădu înapoi Soniei. 

Cam mirată, fata luă valiza şi se aşeză în maşină. Chloe 
porni motorul. După ce plecară, o privi pe Sonia. 

- Presimt că cineva ne-a făcut figura. 

Sonia se holbă la ea. 

- Dar de ce? 

Ochii lui Chloe se îngustară. 

- Poate mă înşel, dar cred că unii nu vor să pleci. Ai 
dreptul la trei încercări casă ghiceşti cine. 

Simţțind un junghi de teamă, Sonia exclamă: 

- N-ar fi în stare! 

- Ba fii sigură că ar fi - şi, după câte se pare, a şi fost! 
răspunse Chloe. M-ai auzit când am întrebat-o pe Tess dacă Sammy a 
fostla casa cea mare, da? 

- Da, răspunse încet Sonia. 

- Bi bine, continuă Chloe, Sammy nu s-ar duce acolo dacă n-ar 
fi chemat. "Casa cea mare" este Soya Sands. 

- Dar, dar, se bâlbâi Sonia, nimeni nu ştia că vreau să 
plec... Nu, Chloe, e doar o coincidenţă. Nu ştiu cum e cu paza de 
coastă, dar chiar tu ai spus că Jimmy a avut necazuri. Cred că de- 
asta stau cu ochii pe el. 

- Î] supraveghează, da, confirmă Chloe, dar nu atât de 
strict. Problema lui Jimmy e că nu-i pasă ce mărfuri transportă. 
Dacă-l bănuiesc că ticluieşte ceva, de obicei un avertisment e de 
ajuns ca să-l aducă la ordine, nu-i un bandit. În nici un caz nu-l 
împiedică să iasă în larg, te asigur. 

Îşi miji ochii, concentrându-se. 

- Cât despre cine ştie şi cine nu, se prea poate ca Sammy să- 
i fi spus cuiva şi, cum ziceam, insula asta e foarte mică. 

- Şi de face tot mai mică de la o clipă la alta, mormăi Sonia 
posomorâtă. 

Bătând-o pe umăr, Chloe spuse: 

- Lasă, fetiţo, feribotul tot o să plece sâmbătă, iar pe ăla 
nu-l poate opri nici chiar Rory. 


Capitolul 5 


Restul zilelor de miercuri şi joi trecură fără să le mai 
deranjeze nimeni. De astă dată, Chloe o duse într-adevăr să vadă 
peisajele. George încercă să-i schimbe gândul de a pleca sâmbătă. 

- Mai aşteaptă o săptămână, spuse el împăciuitor. Pur şi 
simplu, cu Rory ai pornit-o cu stângul. 

- Şi cine-i de vină? întrebă Sonia. Eu vin aici nevinovată, 
sperând să savurez câteva săptămâni de vacanţă, şi mă pomenesc 
distribuită în rolul principal, pentru afacerile tae. Mă simt ca 
un miel sacrificat care aşteaptă lupul să se repeadă! 

George păru lezat. 

- Nu ştiu cum ţi-ai format impresia asta despre Rory. Te pot 
asigura că e un gentleman desăvârşit. Desigur, continuă el ursuz, 
dacă-l provoci, e firesc să reacționeze. 

Apoi oftă. 

- Numai dacă te-aş fi aşezat lângă mine sau Chloe în ziua 
aceea, la masă, multe din toate necazurile astea ar fi putut să 
fie evitate. Recunosc că m-am cam pripit cu prezentările. Trebuia 


să te las mai întâi să te linişteşti, să te adaptezi... În fine, 
acum e prea târziu. Dacă te mai invită la vreo petrecere, te-aş 
ruga să accepți invitația, îi ceru el cu severitate. Şi de data 


asta încearcă să fii mai agreabilă. 
Tăcu un moment, parcă lăsându-i timp pentru a-i cântări 
cuvintele, apoi urmă, cu precauție: 


- Cochetez cu ideea de a mă stabili aici - permanent, vreau 
să zic. Lui Chloe îi place insula la fel de mult ca mie, spuse el, 
zâmbindu-i soției sale, care-l privea surprinsă. Ei? o întrebă. 


Îmi tot spui că ar fi timpul să mă mai potolesc. Nici nu mă pot 
gândi la un loc mai potrivit unde să ne aşezăm, ce zici? 

Ochii lui Chloe străluciră. 

- George! se entuziasmă ea. Dar e o idee minunată! 

George, însă, coborî privirea spre coor. 

- Desigur, murmură el, obținerea acelui contract ar fi fost o 
cale ideală de a-mi încheia activitatea la firmă. Totuşi, mai avem 
de aşteptat. 

Sonia avea sentimentul neplăcut că încerca să-i spună ceva şi 
n-avea deloc chef să afle ce anume. Pentru George totul era 
perfect. Dacă el ar fi fost o blondă de-un metru cincizeci şi 
cinci, cu forme proporționate apetisant, poate că ar fi înţeles şi 
punctul ei de vedere. Se întrebă la ce invitație făcuse aluzie. 
Pur şi simplu nu şi-l mai putea imagina pe Rory Maragal lansând 
încă o asemenea invitaţie... Dispariția lui totală din scenă era, 
după părerea ei, un semn sigur că-şi pierduse inetresul. Şi nu 
credea nici în teoria lui Chloe cum să el o împiedicase să plece 
de pe insulă. Dacă, însă, dar fi dat o petrecere de rămas-bun 


pentru ea, ca să-i sărbătorească plecarea, ar fi fost mai 
credibil. S-ar fi putut chiar s-o petreacă la îmbarcarea pe 
feribot cu fanfara militară! 

Când sosi ziua de vineri, tot fără nici un semn de la 
stăpânul insulei, necum vreo invitaţie, Sonia începu să se 
relaxeze cu adevărat, gândindu-se chiar şi la sugestia lui George 
de a mai rămâne. 0O însoțise pe Chloe în câteva vizite, iar 
conversațiile se refereau invariabil şi la Rory Maragal. Spre 
surprinderea ei, Sonia constatase că nu era doar popular, ci şi 
foarte respectat. Mai aflase şi că Rory îşi petrecuse ultimele 
două zile pe continent, cu afaceri, şi se întreba dacă deplasarea 
lui Kirk acolo avea cumva vreo legătură. Era foarte posibil, îşi 
sşuse ea, în timp ce-şi lua costumul bikini, pregătindu-se pentru 
plaja de după-amiază. Chloe avea de făcut încă o vizită şi o 
chemase din nou cu ea, dar Soniei nu-i plăcea să se aventureze 
departe de casă. Ştia că Rory Maragal se întorsese şi prefera să-l 
evite. Terasa din spatele casei era un refugiu ideal, Chloe fiind 
plecată în vizită, iar George, la birou. Indiferent cine suna la 
telefon sau la uşă, n-avea să-i răspundă nimeni. Danny se dusese 
după provizii, iar Sonia nu-şi asuma nici un risc. 

După ce se asigură că avea la ea toate cele necesare, sS 
întinse cu desfătare în şezlong. Îşi unse cu loţiune braţele şi 
picioarele, apoi se întoarse pe burtă, desfăcându-şi încheietoarea 
sutienului pentru a se bronza pe spate. Tocmai începea să 
picotească plăcut, când un glas spuse: 

- Deci, ţi-ai adus totuşi bikini-ul! 

Sonia înțepeni, dezmeticindu-se brusc. 

- Nu, nu te ridica, spuse alene Rory Maragal, vizibil amuzat 
să vadă că nu putea să se mişte fără a se expune complet. 

Sonia serâşni din dinți. 

- Fratele meu e la birou, iar Chloe, într-o vizită, spuse ea 
crispată. 
- Nu contează, răspunse Rory cu un calm înnebunitor. Pe tine 
te căutam. 

Sonia aruncă o privire spre prosop. Numai de-ar fi putut 
ajunge cu mâna până acolo! 

- Vrei să te ung pe spate? continuă el onctuos. Mă pricep 
foarte bine la asemenea servicii. 

- Nu, mulţumesc, răspunse cu voce de gheață Sonia, prinzându- 
şi sutienul cu ambele mâini lângă trup. De ce mă căutai? 

Îl privi cu ochii mijiţi. Rory era îmbrăcat sport - cămaşă 
be], descheiată la gât, şi mantaloni marinăreşti maro. Trase încă 
un şezlong alături şi se aşeză. 

Sonia fierbea în sinea ei. Nici măcar nu avea bunul simţ de a 
se întoarce până-şi aranja ea ținuta, şi nu i-ar fi cerut-o nici 
pentru tot ceaiul din China! Ceva îi spunea că răspunsul lui n-ar 
fi fost cel mai convențional. 


- Ţi se înroşeşte spatele, observă el. Şi e un spate atât de 
frumos, încât insist. 

Îngenunche lângă ea şi luă flaconul cu loţiune. 

- Să nu-ndrăzneşti! se răsti Sonia. 

- Ştii, domnişoară Wells, nu e înţelept să mă sfidezi. Am 
obiceiul de a răspunde la provocări. 

Sonia închise ochii. N-avea nici o şansă să învingă. Se 
întrebă de ce se mai deranja. 

începu să-i simtă atingerile blânde, mângâietoare, pe spate. 
Sub tratamentul lui expert, ar fi vrut să s relaxeze, dar nu 
îndrăznea. Era îngrozitor de stânjenită şi extrem de încordată. 

- îti mulțumesc, spuse ea grăbit, sunt sigură că e de ajuns. 

- Nu-ţi place? întrebă încet Rory. 

Acum, degetele lui  mângâietoare făceau mişcări aproape 
drăgăstoase. 

Bătăile inimii Soniei deveniră mai sacadate. 

- Nu, răspunse ea cu răsuflarea tăiată, nu-mi place. Te rog, 
spune-mi pentru ce ai venit să mă vezi, şi lasă-mă să-mi continuu 
plaja. 

Rory oftă, dar îi făcu pe plac. Nu mai reveni în şezlongul 
lui, ci se aşeză chiar lângă ea. Iar următorul gest o tulbură şi 
mai mult. Calm, întinse mâinile şi-i apucă baretele sutienului, 
încheindu-le la loc. 

- Aşa te simți mai bine, nu? Nu vreau să-ți suceşti gâtul, 
murmură el. 

Într-adevăr, acum Sonia putea să se mişte şi o şi făcu. Se 
ridică în capul oaselor, luându-şi repede prosopul. 

Rory oftă ostentativ. 

- Ai un trup atât de frumos. De ce ţi-l ascunzi? 

Îl privi trufaşă. 

- Mi-ajunge atâta soare pe ziua de azi, spuse ea cu voce 
înghețată, dorindu-şi ca Rory să treacă mai repede la subiect. 

Înălțându-şi elocvent sprâncenele, acesta comentă. 

- Aşadar, chiar pleci sâmbătă? 

Sonia nu răspunse, privindu-l numai, cu prudență. Putea să se 
aştepte la ce urma - invitația asupra căreia o prevenise George. 
Totuşi, se înşela. 

- Am aflat de la George să se aştepta să mai stai încă două 
săptămâni, cel puțin, continuă Rory. 

Nici acum, Sonia nu răspunse. 

- Vreau să rămâi, urmă el repezit, mai mult pe un ton de 

comandă decât de invitație. 
Buzele Soniei se îndreptară. Dacă Rory ar fi încercat să-şi 
prezinte scuzele pentru comportamentul dinainte, poate s-ar fi 
gândit să mai rămână; aşa, însă, existau toate riscurile ca 
asemenea situații să se repete. 

- Dacă rămâi, îmi dai cuvântul dumitale că n-ai să mă mai 


agresezi? întrebă ea provocator. 

Rory îi luă mâna şi o ridică la buze. Senzaţia acestora în 
palmă îi stârni fiori, şi încercă să-şi smulgă mâna, însă el 
refuză să-i dea drumul. Privind-o batjocoritor, răspunse: 

- Nu. 

- Atunci acelaşi este şi răspunsul meu, replică rece Sonia, 
reuşind în sfârşit să-şi elibereze mâna. 

- Încă n-ai plecat. Mare păcat că n-ai reuşit miercuri, nu-i 
aşa? comentă el lin. 

Sonia trase adânc aer în piept. Aşadar, Chloe avusese 
dreptate. Rory o împiedicase să plece. 

- Am auzit că feribotul e mai sigur, spuse ea pe un ton 
indiferent. 

Ochii lui se îngustară, iar Sonia îi simți furia. 

- M-am obiceiul să cerşesc compania femeilor, declară el, 
privind-o de sus. 

Se vedea cu ochiul liver. Nici n-ar fi ştiut cum să înceapă! 
Era prea mândru. 

- Cred că ar trebui să fiu onorată, spuse încet Sonia. Iartă- 
mă că nu arăt. 

Rory se înfuriase de-a binelea. Din ochi îi țâşneau văpăi. 

- Da, ar trebui să fii onorată! 

O apucă de încheietura mâinii, iar Sonia crezu că acea s-o 
smucească spre el, dar în schimb, Rory făcu un mare efort să-şi 
controleze reflexele, strângând-o doar şi mai tare. 

Sonia scoase un mic țipăt. 

- Hai, scrâşni ea, arată-mi cât eşti de puternic! Nici nu mă 
compar cu tine, la nivel fizic. 


- Nici la nivel fizic şi nici la nivel mintal, domnişoară 
Wells, mârâi el. 
Îi dădu drumul brusc, iar Sonia se clătină înapoi. După ce o 


privi un moment printre gene, spuse încet: 

- Va veni o vreme când tu ai să-mi cerşeşti compania. 

Sonia se uită lung la el. Nu avu timp să se gândească la 
implicaţiile ultimelor cuvinte căci, spre uşurarea ei, tocmai 
atunci apăru Chloe. 

- Rory, ce drăgut din partea ta că ai trecut pe la noi! Vrei 
un ceai? întrebă ea, cu solicitudine. 

Sonia se încruntă. Fusese sigură că Rory era pe punctul să 
plece. Poate că avea să refuze. Dar speranțele i se spulberară 
când îl auzi acceptând curtenitor invitația. Chloe plecă să ceară 
ceaiul. În timp ce o privea îndepărtându-se spre casă, Sonia simți 
ochii lui Rory aţțintiți asupra ei. 

- Cred că George te-a informat despre dineul pe care-l dau 
diseară, nu? întrebă el brusc. 

Îl privi lung. 

- De fapt, nu, răspunse ea rigid. 


- A acceptat, continuă Rory cu glas aspru, şi în numele tău. 
Sper că de data asta nu ţi-ai mai făcut alt program. 

Îşi făcuse - cu Kirk, şi ştia că Rory se gândea şi el la 
Kirk. Îşi mai amintea şi sfatul lui George şi tocmai voia să spună 
ceva, când Rory o zori: 

- Ei? 

Scuzându-se în sinea ei față de Kirk, Sonia mormăi că avea să 
vină. Se consola cu gândul că George urma să se bucure, şi că era 
oricum ultima ei noapte pe insulă. 

Chloe se întoarse, urmată de Dannycae aducea o tavă plină, 
punând-o pe o măsuță. Atmosfera era cam încordată, iar Chloe, 
simțind, spuse: 

- George trebuie să apară curând. În zilele astea termină mai 
devreme, nu face decât să lichideze activitățile. 

Luând ceaşca, Rory îi aruncă o privire scurtă. 

- Lichidează? se interesă el. Deci, îi ia locul altcineva? 

În timp ce oferea sandvişurile, Chloe zâmbi. 

- Acum nu mai e necesar, nu-i aşa? replică ea cu falsă 
veselie. 

Rory se încruntă. 

- Deci, nu mai vrea contractul? 


Chloe îl privi lung, apoi se uită la Sonia, cu surprindere 
vizibilă. Sonia îl observă atwentă pe Rory. 
- Păi el... noi... adică... se bâlbâi Chloe, după care 


renunță. Ni s-a dat de înțeles că ai acordat contractul unei alte 
firme, declară ea. 

Privirea lui Rory se abătu dinspre Chloe către Sonia. 

- Cine v-a dat de înțeles? întrebă el înfumurat. 

Chloe îi aruncă Sonia o privire care părea să spună: "Acum e 
rândul tău". 

- Eu le-am spus, zise rece Sonia. Dacă mai ţii minte, mi-ai 
cerut să-i transmit lui George că nu va primi contractul. Sau cam 
aşa ceva, adăugă ea, aruncând scântei verzi din ochi. Înainte, 
tocmai avusesem o experiență cam neplăcută, înţelegi, aşa că nu-mi 
mai amintesc exact cuvintele, dar le-am prins esența. 

Ochii lui Rory se îngustară, iar Sonia se bucură de compania 
lui Chloe. 

- Pot să-ţi împrospătez memoria? întrebă el încet. Parcă am 
spus că nu credeam ca George să primească acel contract. Oricum, 


continuă el nepăsător, anumit venimente din ultimele douăzeci şi 
patru de ore au schimbat situația în favoarea lui. 
Soniei nu-i plăcea expresia cu care o privea. Spera oare s-o 


facă să se răzgândească şi să rămână, dacă-i oferea lui George 
contractul? 

Chloe o privi uimită, apoi, cu oarecare uşurare, îl văzu pe 
George apropiindu-se. 

- Uite-l şi pe George, remarcă ea. 


Acesta înainta încet. Se vedea clar că nu era sigur cât îl 
bucura pe Rory apariția lui. Cu ocazia ultimei întâlniri, 
relațiile dintre ei fuseseă destul de încordate. Rory, însă, 
rezolvă el însuşi dilema. 

- Cât de repede te poți apuca de treabă, George? întrebă el, 
de parcă ar fi discutat despre vreme. 

George îl privi cu ochi mari, apoi se reculese şi răspunse 
grăbit: 

- Ajunge să-mi spui, şi i-am dat drumul. 

- Bine, spuse scurt Rory, atunci dați-i drumul. 

Se ridică, întorcându-se spre Chloe şi Sonia. 

- Sunt sigur că ne veți scuza, spuse el, revenind apoi spre 
George. Ne retragem să discutăm? 

Foarte încântat, George îl conduse spre casă, lăsându-se pe 
Sonia şi Chloe să se uite una la alta. În ochii lui Chloe se citea 
uimirea, iar într-ai Soniei, cinismul. 

- Ia te uită...! exclamă Chloe uluită. A primit contractul! 

Sonia mai luă o sorbitură de ceai. 

- Sper că nu aibă ataşae şi alte obligații, spuse ea pe un 
ton amenințător. 

Chloe o privi lung. 

- În nici un caz! protestă, indignată. George ştie asta. Nici 
nu m-aş aştepta să fie vorba de aşa ceva, judecând după cât de 
urât vă uitaţi unul la altul când am sosit eu. 

Tăcu câteva momente, apoi îi aruncă Soniei o privire şireată. 

- Nu se dă bătut prea uşor, nu-i aşa? zâmbi ea. 

Sonia afişă o mină exasperată. 

- Nici eu, replică ea acid. Ai avut dreptate, el m-a 
împiedicat să plec miercuri. 

Ochii lui Chloe străluciră. 

- Am ştiut eu! strigă ea veselă. Ţi-a spus-o cu gura lui? 

Sonia ridică din umeri. 

- Nu chiar cu cuvintele astea. 

Şi-i reproduse conversaţia. 

După un moment de tăcere îngândurată, singurul comentariu al 
lui Chloe fu: 

= M-hmm... 

Sonia nu-i ceru alte explicații. 


Capitolul 6 


Când Chloe şi Sonia ajunseră înapoi în asă, Rory plecase, iar 
George le spuse, cu oarecare întârziere, despre dineul din seara 
aceea. Chloe, aruncând o privire nelinişptită spre Sonia, remarcă: 

- George, e ultima seară a Soniei pe insulă, crezi că ar fi 
cazul să mergem? 

Sprâncenele lui George se înălțară. 

- Fată dragă, spus l exasperat, îți dai seama că am primit 
contractul, nu-i aşa? Nu putem refuza - iar pe Sonia n-o obligă 
nimeni să plece, aşa-i? Cine-o opreşte să petreacă în Bahamas 
câteva zile şi să se întoarcă la noi pentru restul vacanței? 

O privi pe Sonia. 

- Ei, ce zici? Fă-ţi damblaua cu Bahamasul şi vino înapoi. 
Oricum, nu e nevoie să te întorci acasă până în septembrie. 
Aminteşte-ţi că-n următoarele câteva luni voi fi foarte ocupat, 
făcând naveta la Londra ca să pun lucrurile pe roate, aşa că lui 
Chloe nu i-ar strica puțină companie. 

Soniei nu-i trecu prin minte decât mai târziu că ar fi putut 
să-l menționeze pe logodnicul ei fictiv. Ratase o ocazie ideală de 
a-l readuce la viață. Oftă, în timp c se pregătea pentru 
petrecere. 

Tocmai îşi arunca o ultimă privire critică în oglindă, când 
apăru Chloe, arătând senzațional, într-o rochie de catifea albă. 
Cu capul înclinat într-o parte, studie noua pieptănătură a Soniei, 
care-şi împletise părul ca o coroniță în creştet, şi rochia de 
culoare verde marină diafană cu fire de aur ce sclipeau în lumină. 

- Mmm, ce bine te prinde, comentă ea. Pe cine vrem să 
impresionăm? adăugă, cu o licărire în privire. 

Sonia o privi în oglindă. 

- Întrucât asta va fi categoric ultima mea apariţie, anunţă 
ea, încercând să afişez o expresi înfumurată care nu-l prea 
reuşi, mă simt datoare față de George să ţin steagul sus. 

- Mai ales dacă e roşu, chicoti Chloe. 

Sonia renunță la orice prefăcătorie şi izbucni în râs. Tocmai 
îşi prindea la gât un şirag de perle, când Chloe exclamă: 

- Stai, aşteaptă puțin! 

Şi ieşi în fugă, pentru a reveni triumfătoare peste câteva 
minute, cu un colier delicat de aur filigranat cu încrustații de 
jad. Scaase perlele Soniei şi le înlocui cu colierul. Făcând un 
pas înapoi pentru a studia efectul, dădu încet din cap: 

- Arăți a o regină, comentă ea. 

Apoi, deodată, ochii i se umplură de lacrimi. 

- Sonia... n-ai putea să încerci măcar? Îmi vei lipsi 
îngrozitor. 

Buzele Soniei se comprimară. O înțelegea pe Chloe, dar 


cumnata ei nu avusese parte de avansurile dubioase ale lui Rory 
Maragal. Încă mai era de părere că Sonia ar fi putut să-l 
cucerească. Îşi strâmbă gura într-o grimasă răutăcioasă. Ce faci 
cu un tigru, când n-ai decât o sfoară? O-ntinzi! Ţi asta avea şi 
ea de fând să facă. Oftând, o bătu pe Chloe uşor pe umăr. 

- Şi mie-mi va fi dor de tine, Chloe. Poate că... 

Lăsă fraza în aer. Oricum, atâta ajunse ca să înveselească 
expresia lui Chloe şi porniră amândouă în căutarea lui George. 


În timp ce mergea spre impresionanta intrare de la Soya 
Sands, Sonia observă doi vulturi mari de piatră erau amplasați de 
o parte şi de alta a treptelor late de piatră care urcau spre 
casă, ca şi cum ar fi stat de strajă. După ce intră, privi în Jur, 
prin holul imens. Nu-şi dăduse seama că era o casă atât de veche 
şi de mare. Făclii de piatră, prinse pe lambriurile de lemn, 
dădeau senzația că tocmai se întorsese în timp, într-un alt secol. 
Se făcuseră mai eforturi pentru a conserva antichitatea ambianţei. 
Un şemineu imens de piatră era plin cu buşteni. Două săbii erau 
agăţțate de-o parte şi de alta, lângă un blazon heraldic. 
Reprezenta un vultur cu aripile desfăcute şi ghearele rezemate pe 
un scut verde cu auriu. 
Sonia se înfioră. Era puțin cam prea mult pentru ea. Chloe o 
atinse pe raţț şi o conduse pe scara largă spre o cameră folosită 
ca garderobă. Acolo nu era decât Barbara Dilson, care-şi retuşa 
machiajul. 
- Bună, o salută prietenoasă Chloe. 
Tânăra răspunse cu o înclinare rece din cap şi o rivire şi 
mai rece spre Sonia, după care, aranjându-şi pentru ultima oară 
coafura, ieşi. 
În timp ce-şi scotea etola, Chloe întrebă: 
- Oare a aflat că George a primit contractul? 
Sonia ridică din umeri. 
- Ultima dată când ne-am văzut nu era tocmai pusă pe 
spovedanii, aşa că mi-e greu să deduc. 
- Sunt gata să pariez că o doare-n cot de latura afacerilor, 
zâmi Chloe. I s-au aprins călcâiele după Rory şi e o fată foarte 
răsfăţată. Eu în locul tău, aşa avea grijă să nu cobor scara 
înaintea ei, adăugea ea alene. 
Sonia tocmai se pregătea să comenteze că, începând de-a doua 
zi, nu se mai punea problema, când îşi aminti discuția dinainte şi 
preferă să tacă. 
Nu era un dineu cu mulți invitați, constată ea când se 
alătură celorlalţi. Erau prezenți numai Dilsonii, Barbara şi tatăl 

1, George cu Chloe, Sonia şi Rory. Ar fi preferat să vină şi 
Kirk, ca să formeze un cuplu cu el. Barbara îşi exprimase deja 


clar preferinţele, observă ea în timp ce mergea spre micul grup. 
Se postase lângă Rory, care tocmai le ura bun venit, arătând de 
parcă ar fi fost la ea acasă. 

Domnul Dilson o întrebă pe Sonia dacă mai dansase vreo rumbă 
interesantă în ultima vreme. Părea bine dispus, în ciuda faptului 
că pierduse contractul. Îl felicitase pe George pentru succes, iar 
Sonia îl privea cu mai multă bunăvoință. Era un om care ştia să 
piardă. Observă cu coada ochiului încercările Barbarei de a-l 
monopoliza pe Rory, la masă. Nu se uita drept la el, o singură 
dată îi fusese de ajuns, când îl surprinsese studiind-o fățiş, în 
timp ce răspundea absent la o întrebare a Barbarei. 

Domnul Dilson discuta despre un subiect care o interesa pe 
Sonia: viața universitară. Tocmai prezenta argumentele pro şi 
contra univerisăților deschise, iar Sonia răspunse: 

- Dar profesorul Inskip susține... 

- Auzi, o întrerupe George, ăsta-i logodnicul tău, nu? 

Stânjenită, Sonia îl văzu pe Rory oprindu-se din răspunsul pe 
care-l dădea altei întrebări puse de Barbara, pentru a-i privi 
lung mâna Noroc că nu uitase să-şi pună inelul. 


- Ăă... da... murmură ea, grăbindu-se să revină la subiect. 
Apoi, Chloe aduse vorba despre istoricul proprietății Soya 
Sands, un subiect care-i interesa pe toẹķi cei prezenți, 


Răspunsurile lui Rory, deşi adresate lui Chloe, îi dădură Soniei 
impresia clară că toate acele informații îi erau destinate numai 
ei. Oare încerca s-o impresioneze? Dacă da, îşi pierdea timpul. N- 
o impresiona decât pe Barbara, care scotea câte un chițăit de 
încântare la fiecare frază a lui. 

- După cină am să vă arăt moştenirile de familie, spuse Rory. 
Sunt foarte mândru de ele. Unele datează din secolul al 
cincisprezecelea... 

Se întrerupse, zâmbindu-i domnului Dilson. 

- N-are rost să-mi faceți nici o ofertă pentru vreuna dintre 
ele, vă cunosc foarte bine hobbyul, dar nu sunt În nici un caz de 
vânzare. De fapt, continuă el meditativ, ar fi imposibil să li se 
stabilească vreun preț. 

După cafea, Rory îşi conduse oaspeţii prin casă, spre o aripă 
şi mai veche decât clădirea principală, străbătând o cameră plină 
cu aerme de tot felul, până într-o mică anexă alăturată. 

Încăperea era aranjată ca o expoziţie. În vitrine plasate în 
diferite puncte strategice erau expuse porțelanuri delicate şi 
piese fabuloase de sticlă venețiană. Domnul Dilson era complet 
fascinat şi, mai târziu, când Rory îi chemă spre capătul sălii, 
abia se lăsă convins să-i urmeze. 

Deschizând un seif modern mic, Rory scoase o casetă de 
bijuterii neagră, de mărime medie. O puse pe o masă de lângă seif, 
descuind-o cu o cheiță de pe inelul lui cu chei, şi scoase din ea 
mai multă tăvi cu bijuterii scânteietoare, după care începu să 


ridice diverse piese, ca să le arate mai de aproape. 

Sonia era deprimată, convinsă acum nu numai că încerca s-o 
impresioneze, ci şi că se considera capabil s-o cumpere. Totuşi, 
când Rory ridică un pandantiv cu lanţ gros de aur, atrăgându-le 
atenția asupra lui, fu nevoită să-l privească. Era un medaion 
superb, în formă de vultur, încrustat cu smaralde. În mâna lui 
Rory, nestematele străluceau, făcând vulturul să pară viu. 

- Asta e piesa de rezistență, murmură el. 

- Este acelaşi vultur de pe blazon, nu-i aşa? întrebă 
Barbara, apoi oftă. Ce frumuseţe...! 


Rory dădu din cap, luându-şi ochii de la pandantiv pentru a 
privi drept spre Sonia. 
- La fel ca înaintaşii mei, sunt fermecat de culoarea verde, 


spuse el încet. 

Sonia roşii, îndepătrându-şi repede privirea. Chiar trebuia să 
fie atât de ostentativ? se întrebă ea cu furie. 

- Nu se zice că verdele le aduce noroc unora? interveni vocea 
ascuțită a Barbarei. 

-  Maragalilor nu le-a adus decât noroc, replică Rory, 
continuân s-o privească pe Sonia. 

Barbara întinse mâna. 

- Pot să-l iau puţin? 

Cu pandativul în mână, se întoase spre o mică oglindă ovală 
de lângă ea şi dădu să şi-l agaţțe la gât, când glasul ferm al lui 
Rory o opri. 

- Aş prefera să n-o faci. Numai miresele din familia Maragal 
au acest privilegiu. 

Înroşindu-se la faţă, Sonia Îi înapoie  pandantivul, 
murmurând: 

- Ce distins... 

Ochii, însă, îi dădeau gândurile de gol. 

Domnul Dilson tuşi nervos, iar George se grăbi să arate altă 
piesă, întrebând despre trecutul ei. 

Chloe atrase atenția Soniei spre un inel mare cu smarald în 
montură antică de aur masiv. 

- Ăsta, spuse Rory, observându-le interesul, este inelul de 
logodnă al neamului Maragal, iar astea, adăugă, ridicând un tripul 
şirag de perle şi smaralde, cu o brățară din aceeaşi garnitură, de 
asemenea. 

Sonia nu-şi putu stăpâni un comentariu: 

- Bietele fete, cred că erau încotoşmănate ca nişte catâri! 

Văzu străfulgerarea de indignare din ochii lui şi se grăbi să 
se concentreze asupra exponatelor de sub sticlă. 

Chloe se apropie de ea. 

- Iar l-ai înfuriat, îi şopti. 

- Ştiu, răspunse încet Sonia, dar a căutat-o cu lumânarea. 

- Ne întoarcem la ceilalți? propuse Rory din spatele lor. 


Cred că au venit majoritatea invitaţilor, pentru dansul de după 
cină. 

Urmându-l afară din cameră, George exclamă, arătând cutia 
rănasă pe masa de lângă seif. 

- N-ar trebui să încui toate comorile astea? 

Cu o privire înapoi spre casetă, Rory răspunse: 

- mai târziu. 

Apoi, uitându-se la George, comentă cu un zâmbet: 

- Ştii, pot avea încredere în oaspeții mei. 

Când ajunseră în salon, în întâmpină un murmur de voci. Vreo 
duzină de oameni stăteau în gupuri, conversând între ei. Sonia 
văzu câteva priviri curioase îndreptându-se spre ea, în timp ce-l 
salutau pe Rory. Nimeni, absolut nimeni, nu îndrăznea vreodată să 
i se împotrivească lui Rory Maragal. Nici nu era de mirare că o 
priveau cu curiozitate. 

În timp ce ieşea prin glasvand, Sonia constată că Rory o 
urma. O ținea uşor de braţ, lucru care o înfuria, iar în urma lor 
venea Barbara, şi mai înfuriată, împreună cu tatăl ei. Cortegiul 
îl încheia Chloe, destul de temătoare. 


- Va să zică, e profesor...? murmură încet Rory. N-aş zice că 
e cea mai înțeleaptă alegere, sirena mea. 
Sonia strânse din buze. Deodată, îl zări pe Kirk 


desprinzându-se dintr-un grup de pe terasă, pentru a veni spre ei, 
cu un zâmbet de bun-sosit pe față. Dădu din cap către Rory, apoi o 
privi pe Sonia, cu tristeţe glumeaţă. 

- Ultima seară, mm? întrebă el. 

- Încă n-a plecat, răspunse Rory cu subînţeles. Sper s-o 
conving să mai stea un timp. 

Kirk se uită la Sonia, apoi din nou la Rory. Ochii i se 


îngustară. 
- Deci, i-i contramandat călătoria în Bahamas? 
Sonia aruncă flăcări din privire. Aşadar, crezuse că 


bijuteriile o puteau face să se răzgândească! 

- Nu s-a contramandat nimic, spuse ea rece, reuşind să-i 
zâmbească lui Kirk. Plec mâine dimineaţă. 

Kirk zâmbi. 

- Ei, atunci, spuse el tărăgănat, aveţi la dispoziţie un ghid 
priceput şi binevoitor, domnişoară. 

Sonia îl auzi pe Rory trăgând scurt aer în piept şi-şi simți 
furia; totuşi, când vorbi, în glas nu i se simţea nici o undă de 
tulburare. 

- Nu sunt sigur că logodnicul domnişoarei Wells va fi de 
acord, să ştii, spuse el ponderat. 

Kirk se holbă la Sonia, lung. Sonia se încruntă la Rory. Era 
clar că, deşi el nu respecta convențiile, se aştepta la asta din 
partea lui Kirk. 

Barbara, care stătea în spatele lor, comentă cu voce 


mătăsoasă: 

- Ce mai ghinion, Kirk...! 

Tânărul îşi reveni repede şi zâmbi. 

- Orice bărbat care-şi lasă iubita să umble singură prin 
Caraibe merită s-o piardă. 

Apoi, spre Sonia: 

- Dacă mi-ai aparţine mie, o clipă nu te-aş scăpa din ochi. 

- Kirk! exclamă Barbara, prefăcându-se surprinsă. Ai băut 
prea mult? 

Neplăcându-i expresia cu care-l privea Rory pe Kirk, Chloe se 
grăbi să intervină: 

- Sunt sigură că Kirk e doar galant. Logodnicul Soniei n-a 
putut să vină, probabil se vor întâlni în Bahamas, adăugă ea, 
părând foarte încântată de inspiraţia acestei improvizații. 

Sonia o privi cu recunoştinţă. 

Chiar atunci începu muzica şi, nelăsându-i lui Kirk timp s-o 
invite pe Sonia la dans, Rory o cuprinse cu braţul de mijloc şi o 
trase pe ring. 

Din felul cum o ţinea, Sonia îşi dădu seama că iarăşi dăduse 
cu bâta-n baltă. 

- Deci, îţi place Kirk Dilson, aşa-i? întrebă el printre 
dinti, 

Nu-i răspunse. Era ocupată să-şi înfrunte panica pe care acel 
om i-o provoca invariabil. O ţinea prea strâns şi o sfredelea cu o 
privire scăpărătoare. 

- Destinde-te, sireno, spuse el aspru. Eşti în siguranță, 
dulăii nu-s departe. 

Îşi dorea să-i poată aplica recomandarea, dar îi era 
imposibil. Ochii ei se aflau la acelaşi nivel cu reverele sacoului 
lui, aşa că se concentră asupra țesăturii fine a cămăşii, 
întrebându-se dacă era lucrată de mână - orice, numai să nu se 
gândească la apropierea lui. 

Cu mişcări deliberate, Rory îşi rezemă obrazul pe părul ei. 

- Eşti foarte frumoasă, murmură el încet. 

Această schimbare de atitudine o irita de-a binelea. Îl 
prefera nervs. 

- Şi logodnicul tău? întrebă el cu acel glas mângâietor care 
Soniei nu-i inspira nici o încredere. 

Îl privi încruntată, desprinzându-şi părul de sub obrazul lui 
cu o mică smucitură. 

- Ce-i cu lodognicul meu? întrebă ea fără chef. 

Rory oftă demonstrativ. 

- Pentru prima oară sunt de aceeaşi părere cu Kirk Dilson. 
Îmi vine cam greu să cred că acel logodnic nu te-ar însoţi în 
vacanță. 

O învârti rapid pe loc, în ritmul dansului, iar Sonia fu 
nevoită să aştepte până-i revenea respirația înainte de a-i 


răspunde. 

- N-a putut să plece, spuse ea. 

Ştia că era o scuză cusută cu aţă albă şi-şi dorea să nu fi 
început niciodată povestea aia nenorocită. 

Privind-o îndeaproape, Rory spuse încet: 

- Cred că, profesor fiind, e un om foarte ocupat. Ai o 
preferință pentru cărturari, nu? 

După părerea Soniei, era timpul ca dansul să se sfârşească. 
Muzica părea să se audă mult mai încet, şi deodată îşi dădu seama 


că, pe nesimţite, Rory o condusese departe de restul invitaţilor. 
Oprirea ei neaşteptată coincise cu o mişcare a lui înainte, astfel 
încât se ciocni de el, nemaiputându-se opri. Braţele lui o 


cuprinseră strâns, în timp ce chicotea. 

- Eşti nesuferit! şuieră ea, cu bătăile inimii accelerându-i-— 
se îngrijorător. Cum i-ar plăcea să se poarte cineva aşa cu 
logodnica ta? 

- L-aş omori, anunță calm Rory şi, în timp ce Sonia îl privea 
indignată, îi acoperi buzele cu ale lui. 

Pe când gura lui Rory o strivea pe a ei, Sonia îşi spuse că a 
doua zi avea oricum să plece. Nu era decât un sărut, nimic nou — 
şi totuşi, âera nou într-un fel anume; toate celelalte sărutări 
din viaţa ei făcuseră parte din categoria grupei mari de la 
grădiniță, cel mult. Simţurile i se învolburau, iar inima ei 
trădătoare ķipa, cerându-i să reacționeze aşa cum se cuvenea, să 
renunțe la orice prudență. Făcu un mare efort de voinţă, dar până 
la urmă buzele-i rămaseră reci sub ale lui, iar trupul, deşi 
vălguit, nu cedă, stând țeapăn. Când îi dădu drumul, Rory o privi 
cu o furie nemăsurată. Probabil că niciodată nu mai sărutase un 
zid de piatră. 

- Am să-ți schimb numele, spuse el încordat. Crăiasa Zăpezii 
ți s-ar ptrivi mai bine, nu-i aşa? Dar voi topi sloiurile astea de 
gheaţă, Crăiasa mea. Te voi face să-l uiţi pe profesor. 

Întinse o mână, poruncitor. 

- Vino, am să te duc înapoi la apărătorii tăi. Cum spuneam, 
deocamdată eşti în siguranță. 

Sonia trase aer în piept, adânc, cu recunoştinţă. Numai de-ar 
fi ştiut Rory cum o afectase sărutul lui! Se felicită în sinea ei 
pentru că rezistase asaltului. 

întâmpină privirea neliniştită a lui Chloe cu un zâmbet, iar 
cumnata ei se relaxă. Kirk le ieşi în cale. 

- Dansul meu, cred, spuse el, privind încruntat spre Rory. 

Chloe adoptă din nou poziția conciliatorului. 

- Serios, cred că e timpul să plecăm, spuse ea cu fermitate. 
Sonia mai are unele treburi de făcut, înainte să plece. 

Sonia se întrebă dacă zâmbetul ei din urmă cu-o clipă fusese 
atât de vesel pe cât ar fi trebuit. Sărutul o zguduise. Care Chloe 
ghicise ce se întâmplase? 


- Nici măcar un dans de rămas-bun? o rugă Kirk. 

Ştiind că-l enerva pe Rory, Sonia zâmbi. 

- Atunci, numai ăsta, acceptă ea. 

Observă cum se încorda Rory, alături. 

Kirk zâmbi şi o luă în braţe. Barbara îl trase pe Roryde 
mânecă. 

- Noi încă n-am danst, Rory! se plânse ea. 

Rory îi aruncă o privire ostilă. 

- Mai târziu, spuse el repezit. Acum vreau să beau ceva. 

Şi se îndepărtă. 

Kirk strânse mâna Soniei, scurt. 

- Înţeleg că n-a prea avut succes, zâmbi el. 

- Cum adică? întrebă Sonia cu o expresie inocentă. 

- Omul ăsta are nişte draci îngrozitori. Nici nu mă mir c-a 
tratat-o pe Babs cu refuz. Dacă nu ţi-e cu supărare, era şi cazul 
s-o pună cineva la punct. Prea mult şi-a făcut toate mendrele cu 
masculii speciei. 

Dădu din cap, gânditor. 

- Şi Domnia Sa la fel, adăugă el, cu zâmbetul lățindu-i-se. 
Cred că e mai bine că pleci, iubito. Tipii ca el sunt obişnuiţi să 
le iasă toate pe plac, iar tu eşti, pentru el, zâna din vârful 
pomului de Crăciun - în caz că nu ştiai. 

Sonia încercă să pară indignată. 

- Sunt logodită, adu-ți aminte. 

- Asta n-o să-l oprească, observă Kirk. Nu-şi mai ia ochii de 
la tine. Cunosc expresia asta, în ochii unui bărbat. Aşa că, fugi, 
fetițol! 

O învârti în loc, apoi întebă: 

- Te-ai mai gândit la oferta mea de a-ți arăta locurile prin 
Bahamas? Nu pot să-ți promit că am să mă comport tot timpul ca un 
gentleman desăvârşit. Dacă fac un pas pe-alături, mă plesneşti 
doar - ce zici? În caz că apare logodnicul tău, am să mă dau la o 
parte, ca un băiat cuminte. 

La drept vorbind, Soniei îi plăcea ideea. Kirk avea o 
companie amuzantă, iar în creier continuau să-i răsune cuvintele 


lui Rory: "deocamdată eşti în siguranță". Oare ce-o fi vrut să 
spună cu asta? Insulele Bahamas nu erau prea departe. Intenţiona 
cumva să vină după ea acolo? Ar fi fost în stare. Iar dacă-l lua 


pe Kirk cu ea, n-avea să fie singură. 

- Poți pleca oricând? îl întreba ea. 

Kirk aruncă o privire spre locul unde tatăl lui stătea de 
vorbă cu Rory - care, observă Sonia cu teamă, îi privea lung, pe 
sub pleoape. 

- Întreabă-l pe taică-meu, răspunse Kirk. După părerea lui, 
sunt un pierde-vară. Mă tot amenință că-mi taie alocația, dar cred 
că nu-l lasă inima. Totul e-n regulă până nu întrec măsura, iar 
acum e destul de important să stau la un loc, adăugă el, cam 


amărât. 

- Crede că din vina ta n-a primit contractul? întrebă Sonia 
îngrijorată. 

Spre uşurarea ei, Kirk zâmbi din nou. 

- Contractul ăla era doar o chestiune colaterală, de fapt îl 
interesează să aibă ocazia de a face o ofertă, două, pentru unele 
dintre piesele colecției Maragal. De când am venit aici, nici n-a 
vorbit despre altceva, adăugă el dezgustat. 

Sonia începea să înţeleagă calmul cu care acceptase domnul 
Dilson pierderea contractului. 

- Bietul de tine, murmură ea cu compasiune. Ştii, cred că 
nici cu asta nu va avea succes. 

Kirk se strâmbă. 

- Încearcă să-i spui aşa ceva unui colecţionar surescitat, 
iubito. Ţi-ai răci gura de pomană. Problema cu tata e că-şi 
închipuie că toate au un preț. Dacă Maragal zice nu, atunci "nu" 
rămâne. Şi-şi poate permite să refuze. Tata aleargă după cai verzi 
pe pereți. 

Soniei nu-i scăpă amărăciunea din glasul lui, când se referea 
la banii lui Rory. Nu încăpea nici o îndoială că-l invidia. 0Oftă. 
Era firesc, probabil, mai ales dacă alocaţția primită era 


insuficientă pentru nevoile lui. Bănuia, însă, că necesităţile lui 
Kirk erau puţin superioare mediei. 

-  Şi-atunci... cum rămâne cu călătoria? întrebă l p 
neaşteptate. 

Sonia clipi din ochi, apoi îşi aminti. Îi părea rău pentru 


Kirk. Putea să-şi imagineze reacția tatălui său când urma să-şi 
dea seama că n-avea nici o şansă de a-l îndupleca pe Rory. Kirk 
trebuia să ia distanță, la fel de mult ca ea. 

- Foarte bine, spuse. Cu condiția să fii cuminte. 

Kirk o învârti de două ori, în succesiune rapidă. 


- Yippee!!! chiui el. 
Sonia închise ochii. Momentul îi surprinse pe ceilalți, care- 
i priviră curioşi. Kirk, însă, nu făcu decât să le zâmbească. 


- E-n regulă, spuse el, suntem bine dispuşi şi atât. 

Sonia avea senzația nepăcută că Rory ghicise motivul veseliei 
lui Kirk. Când o conduse înapoi la Chloe, tânărul îi recomandă la 
ce hotel din Nassau să se cazeze. Spera să ajungă şi el, cel 
târziu duminică dimineața. Până atunci, trebuia să mai rezolve 
câteva probleme. 

George nu fu prea încântat să plece tocmai când se simțea mai 
bine, dar un ghiont dat pe furiş de Chloe îl convinse. 

Îşi luară rămas-bun, iar Rory îi conduse la maşinm. Sonia, în 
timp ce se pregătea să se urce, murmură în grabă: 

- Mi-a părut bine de cunoştinţă... 

Deodată, simți că Rory o apucase de mână. Trăgând-o spre el, 
îi şopti încet, astfel încât numai ea să-l audă: 


- La revedere, Crăiasa Zăpezii. Ne vom mai întâlni. 

Şi adăugă uşor: 

- Până atunci, vise plăcute. 

În drum spre casă, Sonia încercă să-şi alunge deprimarea care 
o cuprinsese. N-avea nici un motiv să se simtă astfel. Probabil o 
biruise oboseala, altă explicaţie nu exista. Făcu un efort hotărât 
să asculte ce anume îl întreba Chloe pe George şi constată că-i 
sugera s-o însoţească şi ei pentru o săptămână în Barbara. Acest 
lucru o mai înveseli puțin. l-ar fi făcut plăcere. Aşteptă 
răspunsul lui George. 

- Nu văd de ce n-am merge! spuse el expansiv. Voi avea nevoie 
de două zile ca să încep organizarea la londra, dar nu e necesar 
să plec imediat, cel puţin în următoarele două săptmâni. Rezervă- 
ne o cameră, Sonia, pentru marți să zicem... 

Chloe îi spuse că era un scump, iar restul drumului se 
desfăşură în speculaţii despre felul cum aveau să-şi petreacă 
săptămâna de vacanță. 

Soniei îi trecu prin minte că era posibil ca George să ştie 
despre intenţiile lui Kirk de a o vizita. În ciuda aerului său 
aparent distrat, nu-i scăpau prea multe. Nu că acum ar mai fi 
contat prea mult. Obţținuse contractul, n-avea nici un motiv de a 
obiecta față de prezența lui, iar în patru urmau să se simtă mai 
bine decât în trei. 


Capitolul 7 


A doua zi dimineaţa, Chloe o duse pe Sonia în port, să ia 
feribotul. Pe drum, îi dădu instrucțiuni stricte cu privire la 
hotelul în care să se cazeze la Nassau, care întâmplător era 
acelaşi cu cel recomandat de Kirk. 

- Acum nu mai sunt aşa de necăjită că pleci, draga mea, îi 

spuse ea. Poate-l voi convinge pe George să lungim şederea la două 
săptămâ-ni, ca să veden totul în tihnă. 
În timp ce intrat în mica parcare de lângă căpitănia 
portului, unde se afla şi casa de bilete, Sonia văzu maşina lui 
Kirk sosită înaintea lor. Se uită pe rând la toate maşinile 
parcate. Nu văzu nicăieri un Mercedes. Simți din nou acea undă de 
tristețe; aşadar, Rory nu se deranjase să vină pentru a-i ura 
drum-bun. Ridică din umeri, nervoasă. Era efectul atmosferei de pe 
insulă. O dată ce pleca, avea să vadă din nou lucrurile în 
perspectivă. 

Până coborâră din maşină, apăru şi Kirk. La vederea lui, 
Chloe se cam încruntă, dar îşi reveni repede şi-i surâse, în timp 
ce Kirk se apropia şi lua valiza şi mantoul subțire al Soniei, 
pentru a-i fi mai uşor să-şi cumpere biletul. 

- Îţi mulţumesc, Kirk, zâmbi Chloe. Cum de te-ai trezit aşa 
devreme? 

Kirk zâmbi. 

- Trebuia să-mi conduc favorita, nu? replică el, pe tonul lui 
tărăgănat. 

Chloe se încruntă din nou. Sonia se grăbi să intervină: 

- Îți sunt foarte recunoscătoare, Kirk, şi-ţi mulțumesc. 

Privi spre casa de bilete. 

- Ei, şi-acum, de unde-mi iau biletul ăla? 

Nelăsându-i timp lui Chloesă vorbească, Kirk răspunse: 

- Pe-aici, domnişoară. 

Şi o luă de braţ, conducând-o spre o uşă. 

După ce-şi luară rămas-bun, Sonia se îmbarcă pe feribotul 
care aştepta. Fu uşurată că nici Chloe şi nici Kirk nu voiau să 
rămână până la plecarea vasului. O sărută pe Chloe, îmbrățişând-o, 
şi-i întinse mâna lui Kirk, fără să-l scape expresia îndrăzneață a 
acestuia. Spera din toată inima ca măcar în fața lui Chloe să se 
controleze. În ochii lui se ivi un licăr amuzat, ca şi cum i-ar fi 
ghicit gândurile. Oricum, nu făcu decât să-i strângă mâna, 
murmurând încet: 

- Pe curând. 

După ce urcă pe punte, Sonia se simți dintr-o dată singură şi 
nefericită. Privi dincolo de port, spre colinele verzi din spateel 
acestuia. Deodată, văzu o maşină care sosea cu viteză lângă 
feribot, chiar când marinarii se pregăteau să ridice schela. Încă 


un pasager întârziat, îşi spuse ea, când observă un bărbat în 
uniformă albastră coborând din maşină, pentru a urca la bord. Sau, 
cine ştie... cu o asemenea uniformă, putea fi chiar căpitanul. Se 
uită la ceas şi observă surprinsă că era opt şi douăzeci şi cinci. 
Plecarea întârziase deja cu cinci minute. Iar schela rămăsese la 
locul ei, fără ca în Jur să se mai întâmple nimic. 

Din megafon se auzi un glas: 

- Rugăm ca toți pasagerii să se adune pe puntea C. 

Sonia privi în jur. Oare aceea era procedura normală? Auzind 
bombănelile şi murmurele nedumerite al celorlalți pasageri, îşi 
dădu seama că nu. Îi urmă pe puntea C. şi rămase în aşteptare, 
printre valize. Drumul nu dura mult, aşa că nu era neoie ca 
bagajele să fie depozitate în cală. 

O femeie între două vârste, cu o geantă de voiaj în mână, o 
privi întrebătoare. 

- Oare de ce ne percheziţționează? 

Sonia înălță din sprâncene. 

- N-am idee, răspunse ea. Deci despre asta e vorba, ne 
percheziţționează? 

Chiar în fața lor, alt pasager intră într-o cabină. 

- Poftim, arătă femeia, doar nu s-or fi furat giuvaerurile 
Domniei Sale, nu? comentă ea, chicotind. 

Sonia zâmbi, amuzată şi ea. Aşa i-ar fi trebuit, după cun se 
fălise cu ele în seara trecută. 

Fu percheziționată ultima. Când intră în cabină, bărbatul pe 
care-l văzuse urcând pe vas stătea aşezat la o masă, cu cascheta 
alături. Era un chipiu impresionant, iar Sonia se întrebă din ce 
uniformă făcea parte, a poliției sau a vămii. Omul o privi cu un 
zâmbet amabil. Avea păr cărunt, tuns perie, şi un aer autoritar. 
Studia lista pasagerilor. 

- Numele, vă rog, domnişoară, ceru el, cu un glas profund. 
După ce se prezentă, Sonia văzu cum o bifa pe listă. 

Deodată, ofițerul ridică privirea. 

- Ați înțeles, presupun, că toți pasagerii sunt 
percheziționaķġi, spuse el. Azi-noapte au fost furate nişte 
bijuterii, iar proprietarul, în mod firesc, doreşte să le 
recupereze. Toate mijloacele de transport care părăsesc insula 
sunt cercetate. Ăă... cu permisiunea dumneavoastră? ceru el, 
întinzând mâna spre valiză. 

Sonia i-o dădu. 

- Vă rog, îl invită ea indiferentă, încercând să-şi 
stăpânească amuzamentul. 

Deci, Rory fusese prădat! Văzu degetele agile ale ofițerului 
căutând rapid prin valiză, aproape fără să deranjeze conținutul. 
După ce terină, îi ceru poşeta, cu acelaşi aer de scuză, iar Sonia 
i-o dădu la fel de nepăsătoare. Terminând de căutat şi acolo, 
aruncă o privire spre impermeabilul pe care Sonia îl ţinea pe 


braț. Fata i-l întinse. 

Deodată, aerul încrezător i se risipi complet, când îl văzu 
scoțând din buzunar o cravată lată, maro cu dungi portocalii. O 
privi lung. N-o mai văzuse niciodată; George n-ar fi purtat aşa 
ceva, era prea modernă pentru gusturile lui. Holbă ochii când îl 
văzu pe poliţist aruncându-i o privire scurtă, înainte de a 
despături încet cravata, pentru a-i expune conținutul. 

Razele soarelui se reflectară din pandantivul în formă de 
vultur, care scânteia cu mii de luminițe. Soniei, însă, nu-i ardea 
să-i admire frumusețea. Amorțită, îl privi pe ofiţer cum punea 
pandantivul pe masă, cu respect, şi scotea restul obiectelor. Mai 
erau acolo un inel cu rubin şi o broşă în formă de inimă, tot cu 
un rubin, înconjurat de perle. 

Sonia îşi regăsi graiul. 

- Nu ştiu... 

înghiţi în sec, privind fix bijuteriile ca şi cum ar fi 
sperat să dispară la fel de miraculos pe cât apăruseră. 

- Trebuie să mi le fi pus cineva acolo... bâigui ea. N-am 
idee nici cine, nici când... 

Ofițerul o privi cu cinism. 

- Am mai auzit asta, domnişoară, spuse el cu trisețe. 
Niciodată n-au habar cum au ajuns acolo. Vă rog să mă însoțiți la 
secție. 

Nu era o rugăminte, ci un ordin. Sonia, simțind că i se 
frângea inima, ştiu că nu putea să-l refuze. 

Năucită, îl urmă pe ofițer, debarcând de pe feribot. Încerca 
să găsească o explicație. Cine, pentru numele lui Dumnezeu, i-ar 
fi făcut una ca asta? Îl] revăzu o clipă, în ochiul minții, pe 
Kirk, luându-i impermeabilul, dar alungă imediat ideea; el nici 
măcar nu fusese de față la prezentarea bijuteriilor. Şi-n plus, ar 
fi fost ultimul care să săvârşească o asemenea ticăloşie. 

Deodată, făcu ochii mari. Cineva ar fi fost în stare de una 
ca asta! Sigur că da, Rory era făptaşul! Nu reuşise s-o rețină pe 
insulă. Nici nu era de mirare că arăta atât de convins c-aveau să 
se mai reîntâlnească. Prevedea deja felul cum avea să rezolve 
situația. Urma să muşamalizeze totul. Polițistul acela lucra 
pentru el, nu? Era de ajuns să explice că se produsese o greşeală. 

Ajunseră la mica secţie de poliţie a insulei. În timp ce-l 
urma pe ofițer înăuntru, Sonia se gândi la comentariile ei despr 
temnița insulei, cu ocazia acelui prânz dezastruos, şi-şi dori cu 
fervoare să-şi fi ținut gura. Categoric, Rory i-o plătea acum cu 
înverşunare! 

Înăuntru, fu surprinsă să vadă cât de aerisit şi modern era 
interiorul. Observă numai două celule, care păreau foarte 
confortabile. Paturile aveau pături în culori vesele şi erau 
perfect curate. Se întrebă în care dintre ele avea să fie închisă 
şi fu cam dezamăgită când ofiţerul o conduse într-o cameră mică 


din stânga. 

- Mă scuzați, spuse el scurt, lăsdând-o acolo. 

Când auzi uşa încuiată pe dinafară, Sonia înțelese dintr-o 
dată gravitatea situaţiei. Se aşeză obosită pe un scaun, în fața 
unui birou. Deci, aceea era camera de interogatoriu. 

Privi în Jur. Pereţii erau de un alb imaculat. Perdele de 
dantelă erau agăţțate la singura fereastră. Cu excepția unui 
calendar care făcea reclamă la un hotel din Hamilton, nu mai 
exista nici o podoabă. 

Cam peste zece minute, auzi glasuri şi-şi îndreptă instinctiv 
spinarea. Mâinile i se încleştară în poală. Peste câteva minute, o 
cheie se răsuci în uşă, iar Sonia se pomeni față-n față cu Rory 
Maragal. 

- Bună dimineața, domnişoară Wells, o salută el pe un ton de 
conversație. 

Ochii Soniei scăpărară. 

- În picioare! lătră polițistul. 

Sonia îl privi lung. 

- Nu cred că e necesar, Harvey, spuse Rory. Domnişoara Wells 
şi cu mine ne cunoaştem. 

Se uită din nou la Sonia. 

- Poți sta jos, spuse el cu mărinimie, ca şi cum Sonia ar fi 
avut altă intenţie. 

Polițistul scoase cravata şi puse conținutul acesteia pe 
birou. Arucă o privire îngrijorată spre Rory 

- Sunt toate aici, domnule? 

Sonia văzu buzele lui Rory subțiindu-se în timp ce provea 
piesele, dar când vorbi, glasul îi era calm. Separă pandantivul de 
inel şi broşă. 

- Mai puțin astea două. 

Ofiţerul tresări. 

-  Vreți să spuneţi că acestea nu sunt proprietatea 
dumneavoastră? întrebă el, nevenindu-i să creadă. 

Zâmbetul lui Rory nu fu plăcut deloc. Sonia privea doar ca o 
spectatoare curioasă. 

- Să zicem că âau fost, bine? spuse el încet. Dăruite în semn 
de apreciere pozitivă, s-ar putea spune. 

Ofiţerul tuşi delicat. 

Sunetul o smulse pe Sonia din starea ei de detaşare. Făcu 


ochii mari, privindu-l neîncrezătoare pe Rory. Când îşi regăsi 
graiul, putu spune numai atât: 
- Nu pot să... 


- Mă tem că problema a devenit destul de delicată, Harvey, 
interveni calm Rory. Cred că domnişoara s-a grăbit să atribuie 
limite prea largi generozității mele. Poţi renunța la orice 
acuzaţii. Voi rezolva singur situația. 

Văzând că ofiţerul ezita adăugă cu blândeţe: 


- Într-un fel, numai eu sunt de vină. Sunt sigur că 
domnişoara Wells nu a avut nici o intenţie ilegală. 

Ofițerul salută. 

- Prea bine, domnule. 

După ce băgă bijuteriile în buzunar, Rory ridică valiza 
Soniei. 

- Mergem? întrebă el fără intonație. 

Dilson îl privi încruntată. Presupunerile ei se adevereau. Ei 
bine, n-avea să-i meargă. După cum circulau ştirile pe insula 
aceea, Chloe şi George urmau să afle în aceeaşi seară. 

În maşină, se aşeză cât putu d depart d Rory. 
Comportamentul lui o cam nedumerea. Nu scosese o vorbă şi arăta 
peste măsură de înverşunat. Când trecură pe lângă cotitura care 
ducea spre casa lui George, Sonia spuse: 

- Vreau să-l văd pe fratele meu. 

Rory o privi rece. 

- Nu cred că te afli în poziţia de a avea vreo pretenție, 
domnişoară Wells. 

Tăcu un moment, apoi adăugă: 

- Cred că în cele din urmă îmi vei mulţumi că am intervenit 
pentru dumneata. 

Sonia rămase cu gura căscată. 

- Cred că ar fi o naivitate să întreb la ce fel de mulțumiri 
te gândeşti, răspunse ea tăios. 

Rory frână brusc, iar Sonia trebui să se țună strâns de scaun 
ca să nu fie aruncată în parbriz. 

O privi lung, cu ochii ca două frânturi de gheaţă. 

- Să lămurim un lucru, bine? propuse el încet. Nu-mi plac 
hoţii, domnişoară Wells, şi mai ales cei care abuzează de 


încrederea altora. Dacă eşti sora lui George, atunci nici nu pot 
spune cât de rău îmi pare pentru el. Şi înțelege un lucru, numai 
de hatârul lui şi al lui Chloe nu te pun sub acuzare. Cât despre 


plata pe care crezi că o doresc, nu ți se pare că-ţți cam 
supraestimezi farmecele? continuă el caustic. Ce-a fost ieri, a 
fost ieri, domnişoară Wells. Oi fi eu ciudat, dar îmi place să mă 
trezesc dimineața din somn ştiindu-mi valorile în siguranță. 

Sonia se îndreptă de spate, şocată. 

- Şi cum le-am furat? întrebă ea, străduindu-se din răsputeri 
să nu urle că era nevinovată. Aseară am fost permanent în văzul 
tuturor. Ne-ai condus la maşină. La asta n-ai stat să te gândeşti? 

Rory ridică din umeri nepăsător, ca şi cum n-ar fi avut nici 
o importanță, apoi porni motorul. 

- Dilson, spuse el cu glas aspru, după care îi aruncă o 
privire scurtă. Urma să vă întâniţți la Nassau, nu-l aşa? 

Sonia rămase cu gura căscată. 

- Dar e ridicol! Kirk nu le-ar fi putut lua, nu mai mult 
decât mine. N-ai absolut nici o dovadă. Cineva le-a pus în 


buzunarul mabntoului meu. Siy mai mult, continuă ea cu 
înverşunare, am crezut că dumneata ai făcut-o! 

Când vorbi, glasul lui Rory suna mătăsos. 

- După cum am precizat deja, se pare că trăieşti sub o 
impresie falsă. Mă interesai, într-adevăr, nu neg. Dar nu mă 
interesau chiar atât de mult. Ştii, lăsând la o parte pandantivul, 
te-ai fi putut aranja foarte bine. 

Luă o curbă, în viteză. Sonia se albi la față, dar nu spuse 
nimic. 

- Te-am reperat, să ştii, continuă el. Eşti o mare prefăcută, 
nu-i aşa? Speriată să nu te încurci cu nimeni. Aşa se explică 
panica din momentul când ai dat de un om căruia nu puteai să-i 
faci față. Câţi amărâți joci pe degete? 


Acceleră. 

- Şi logodnicul ăsta al dumitale... Nici el nu există, aşa-i? 
Doar o invenție utilă, ca să id. lupii la distantă, Ei bine, ai 
aici un lup pe care poți să-l tai de pe listă. Ieri, după ce te-am 


sărutat, mi-am dat seama că nu eşti decât o păpuşă de porțelan. 
Nu, domnişoară Wells, nu eu ţi-am strecurat bijuteriile. Prefer 
femeile adevărate. 

Sonia rămase cu privirea drept înainte. Avea obrajii roşii 

şi, spre oroarea ei, simțea cum ochii i se umpleau de lacrimi. 
Rory spusese adevărul, iar aceasta o duruse. Rănise bărbaţi - fără 
voie, fără să se gândească, dar îi. rănise. Se gândi la Arnold. Îşi 
înghiți lacrimile. 
Maşina ajunse la Soya Sands. Rory îi făcu semn să coboare, 
iar Sonia se supuse, oprindu-se nesigură pe alee, cu o privire 
obosită spre el. Ce urma? Avea s-o lase să plece înapoi la George 
şi Chloe? 

Rory îi indică să urce înaintea lui pe treptele casei. 

Un moment, Sonia ezită. 

- Fii liniştită, spuse el tărăgănat, n-ai să rămâi mult timp 
aici. Numai oaspeţii şi cunoştinţele de încredere pot locui sub 
acest acoperiş. 

Îl fulgeră din privire, iar Rory râse. 

- Nu-ţi place că ai fost demascată, aşa-i? Mai ales una ca 
dumneata obişnuită numai cu adorația. 

O aşteptă să i-o ia înainte, apoi o urmă până în hol. Acolo, 
deschise uşa unei camere şi-i făcu semn cu capul să intre. În 
sfârşit, închise uşa, o încuie şi plecă. 

Sonia rămase în mijlocul camerei, privind fără plăcere la 
tapițeria bogată a fotoliilor şi a draperiilor. Locul acela îi era 
atât de dezagreabil, la fel ca proprietarul, încât n-avea de gând 
nici măcar să se aşeze pe un scaun. 

După vreo cincisprezece minute, Rory reveni. O găsi în 
aceeaşi poziţie. 

- Poţi să stai jos, spuse el autoritar. 


Sonia îi ignoră ordinul. 

- Vreau să-l văd pe George, spuse ea calmă. 

Rory se duse la un birou, scoase dintr-un sertar o coală de 
hârtie şi se aşeză. 

- Toate la timpul lor, răspunse el. Mai întâi, am nevoie de 
câteva fapte. 

O privi iritat cum continua să stea în picioare, în fața lui. 

- Stai jos, insistă el aspru, şi nu mai face pe nevinovata. 
Ai fost prinsă cu mâța-n sac, cum se spun. Mai bine acceptă 
faptele şi fii mulţumită că nu te-am trimis pe continent, să ai 
de-a face cu legea. 

- Aş fi preferat asta, declară Sonia printre dinţi. 

Ochii lui se îngustară, măsurând-o cu privirea, iar Sonia 
simți o undă de panică; nu-i plăcea deloc acea expresie. 

- Nu-mi pune prea mult răbdarea la încercare, spuse el încet. 
Au existat femei biciuite pentru fapte mai puțin grave. Şi-acum, 
al de gând să stai jos, sau trebuie să te aşez cu forța? 

Sonia rămase în picioare, continuând să-l privească sfidător. 

Ridicându-se, Rory o smuci spre un scaun din fața biroului. 

- O singură mişcare să faci, spuse el crunt, şi vei afla pe 
pielea ta ce-nseamn biciul. 

Sonia nu se mai putea mişca - nu mai putea face nimic. 
Renunță să mai lupte. Oricum era în pierdere. 

- Te numeşti Sonia Wells? întrebă sec Rory, cu glasul lipsit 
de orice emoție. Ajunge să spui da sau nu. 

Apoi, mal aspru: 

- Aş prefera să te uiţi la mine când îmi răspunzi. 

- Mă numesc Sonia Wells, repetă ea, cu o voce la fel de 
inexpresivă. 

- Vârsta şi ocupaţia. 

Nu-i mai păsa. Îşi declară vârsta şi spuse că era la 
universitate, unde studia fizica. 

- Şi te afli aici în vizită la fratele dumitale, George 
Denby? 

- Sunt în vizită la fratele meu, repetă ea. 

Rory tăcu un moment, iar Sonia îl văzu privind-o fix, în 
aşteptare. 

- Eşti acuzată de... în fine, putem trece peste detalii, 
cred. Acuzata pledează nevinovată. 

Notă acest lucru, apoi ridică brusc ochii spre ea, întrebând: 

- Sau ai prefera să-ţi schimbi pledoaria în vinovată şi să 
scuteşti personalul meu administrativ de o mare pierdere de vreme? 

Privirea Soniei era suficient de grăitoare. 

- Încercând să-mi dovedesc nevinovăția? întrebă ea usturător. 
Nu te învinuiesc pentru că nu încerci să-mi exonerezi numele, aşa 
toate se leagă perfect, nu? 

Rory o privi de parcă ar fi fost gata s-o omoare. 


- Crede-mă, domnişoară Wells, e foarte bine că între noi se 
află un birou, scrâşni el printre dinți. Ancheta va continua până 
când vinovăția sau nevinovăția dumitale va fi dovedită, în pofida 
tuturor aparențelor. Între timp, vei fi ţinută sub supraveghere. 

Sonia se simți cuprinsă de uşurare. Avea să se întoarcă la 
George şi Chloe. 

- Te voi trimite la Mainsprings, adăugă el. 

Îl privi lung. 

- Unde? 

Rory îi susținu rece privirea. 

- E o staţiune de vacanţă, în cealaltă parte a insulei. Se va 
găsi de lucru pentru dumneata. 

Ochii verzi ai Soniei se dilatară, neîncrezători. 

- Ai spus stațiune de vacanţă, sau lagăr de concentrare? 

Rory se ridică brusc, iar mâinile Soniei se încleştară. De 
data asta era clar că avea s-o strângă de gât! Totuşi, după ce 
trase adânc aer în piept, se aşeză la loc. 

- Dacă nevinovăția dumitale va fi dovedită, continuă el 
imperturbabil, vei primi compensații depline. 

Se aplecă înainte, cu un zâmbet deloc plăcut. 

- ŞI, de asemenea, s-ar putea să primeşti vulturul de 
smarald. 

O ademenea, dar Sonia refuză să muşte momeala. Era dovada că 
o credea vinovată, fără putinţă de tăgadă. 

Apoi, Rory se ridică iar în picioare. 

- Eşti gata? întrebă el rece. 

- Când îl voi vedea pe George? 

- Când am să spun eu! răspunse el răstit. Dacă la Mainsprings 
eşti cuminte, poate peste vreo zi. 

Soniei îi venea să-l scuipe. Totuşi, nu făcu decât să se 
ridice şi, cu capul sus, îl urmă la maşină. 

luă prin surprindere. 


spre clădirea 


dădu seama Sonia, 


principală, care arăta 


exclusivist decât ca o tabără turistică, 


mai mare decât crezuse. 


| dură cam o jumătate de oră. Apariţia stațiunii de vacanță o 
Era de-a dreptul luxoasă. 


Înainte de a coti 
mai mult ca un hotel 
Sonia zări jos o plajă şi 


se întrebă dacă pe-acolo existau şi alte peşteri. Oare toți cei 
care-l nemulțumeau pe Domnia Sa ajungeau acolo, la muncă forțată? 
Menționase, cândva, nişte mine de argint. De fapt, se referise la 
Mainsprings. 

Rory o conduse spre recepție, în saluturile respectuoase ale 
angajaților. Intră în biroul administratorului, Įķşinându-i uşor o 


mână pe braț. 


Sonia ştia că, 


la cea mai 


strâns-o ca într-o cătuşă. 


- Aşteaptă 


bărbat 


scund şi 
Ea e do 


facă. 


După ce o ] 


De astă dat 


lăsă în birou, 
aici până vine cineva să 
tă nu mai încuie uşa. 
durduliu, 
mnişoara Wells, 


Gerald, 


cu privirea p 


lui. 


Zero, 
ajunsese acolo. 


Următoarele lui 


- Mă rog, 


în raionul sportiv, 


Sonia se gândi câteva momente. Şt 
campioană, 
copii. Dădu din cap. 


Gerald o privi fix. 


trânti uşa, 


întrebându- 


mică împotrivire, ar fi 


plecă spunând scurt: 
te ia. 
Reveni curând, 
între două vârst 


însoțit de un 


LE. 


spuse. Află ce poate să 


Dacă refuză să coopereze, mă anunți. 
După aeastă prezentare sumară, 
urme 
- Aveţi experiență? întrebă vesel administra 
replică Sonia, 


lăsând-o pe Sonia 


torul. 
se dacă ştia pentru ce 


cuvinte dovediră că ştia. 
i-aţi putea supraveghea pe copiii 
ducem lipsă de oameni 


din piscină? Cam 
pentru moment. 
ia să înoate. 


Nu era o 


dar se pricepea destul de bine pentru a avea grijă de 


- Trebuie să respectaţi câteva reguli, spuse el rar. Nici o 
relație cu vizitatorii, cu excepția celor profesionale, 
înțelegeți? Stingerea la unsprezece, şi respectarea strictă a 
orelor de masă. Când sunteți liberă, aveți la dispoziţie o secție 
de recreere. Veţi locui în incinta stațiunii. Aveţi dreptul la 
vizite, o jumătate de oră pe săptămână. Întrebări? 

Sonia clipi din ochi. Era într-adevăr un lagăr de 
concentrare! Dar ce mai lagăr dichisit! Clătină încet din cap, 
apoi îşi aminti de George şi Chloe. 

- Când pot primi prima vizită? întrebă ea. 


- Va trebui să aşteptăm până spune domnul Maragal, 
apoi apăsă pe butonul unei sonerii de ] 


administratorul, 
Peste câte 


cva minute, se auzi 


o bătaie în uşă şi 


răspunse 
lângă uşă. 
apăru o 


cucoană vârstnică, scundă. Arăta ca o mătuşă nemăritată. Bretonul 
ei cărunt, cârlionțat, şi părul coafat permanent cu bucle mici, îi 
stăteau prinse sub o plasă. Purta o uniformă verde cu mâneci 
lungi, având guler gen Peter Pan şi manşete albe. 
- Maisie, du-o pe domnişoara Wells la... 
Aruncă privirea spre o hartă de pe perete. 


— ...numărul douăzeci şi cinci. Arată-i ce şi cum. E 
însărcinată cu supravegherea copiilor de la piscină. 
Ochii mici şi negri ai lui Maisie  săgetară de la 


administrator la Sonia. 

- Am înţeles, răspunse ea şi-i deschise Soniei uşa, făcându-i 
semn s-o urmeze. 

După ce se îndepărtară, se întoarse spre ea. 

- Tu pentru ce-ai ajuns aici, rățuşco? o întrebă. 

Sonia nu-şi putu stăpâni un zâmbet. 

- Şi dumneata eşti liberă condiționat? întrebă ea. 

Maisie zâmbi la rândul ei. 

z Toți suntem. Mai puțin domnul Parks, care-i 
administratorul. 

Ridică din umeri, cu o mişcare exagerată. 

- Sigur, trebuie să fie şi cineva cinstit care să tragă 
sforile, nu-i aşa? 

- Şi pentru ce te-au umflat? întrebă Sonia curioasă. 

Pe buzele lui Maisie apăru un nou zâmbet ştirb. 

- Şterpelit din magazine, spuse ea. Când văd toate 
frumusețile alea de-acolo, nu-mi mai pot ţine mâinile acasă. 

Oftă, privind-o cu interes. 

- Da! tu? 

Sonia nu avea nici un motiv s-o ia pe ocolite. 

A, eu am încercat să salt Bijuteriile Coroanei, răspunse ea 

cu nepăsare. 

Maisie se opri ca trăsnită, uitându-se lung la ea. În ochi i 
se ivi respectul. 

- Nu mai spune... 

Sonia dădu din cap. 

- M-au prins la feribot. 

Femeia rămase cu gura căscată. 

- Nici chiar Joshua n-a ajuns pe culmile astea, spuse ea cu 
pioşenie. Stai numai să dau de veste! Vei fi bine îngrijită. 

Sonia nu era prea sigură la ce să se aştepte, dar spera să 
fie o promisiune de bun augur. 

În drum spre partea din spate a clădirii, văzu în jur o 
mulțime de uniforme verzi. 

- Toți sunt condiționat? întrebă ea. 

Maisie dădu din cap, după care preciză: 

- Mă rog, majoritatea vin condiționat şi pe urmă rămân. Uite, 
Joshua, de pildă. A petrecut pe insulă mai mult timp decât 


oricine. Când i-a trecut termenul, s-a rătăcit şi a implorat să-l 
primească înapoi. La fel şi eu. Sunt aici de şapte ani. Şi tot 
aici îmi sunt toți prietenii. Nici n-am curaj să plec. Ştiu că i- 
ar m-aş apuca de vechile năravuri. Domnul Maragal m-a prevenit că, 
dacă mai sunt prinsă o dată, o să mă trimită pe continent. Şi nu 
risc, dacă-nţelegi ce vreau să zic. Leafa e bună, mâncăm aproape 
la fel ca vizitatorii şi mai primim şi bacşişuri. 

Sonia o privi lung. 

- Dar nu se teme nimeni că ar putea dispărea bunurile de 
valoare ale clienților? 

Clătinând din cap cu energie, Maisie răspunse: 

- Nici unul din nou nu s-ar atinge de nimic de-ale lor. 

Apoi, privind-o pătrunzător: 

- Şi nu care cumva să cazi în ispită. Atunci, continentul te 
mănâncă. Domnul Maragal află întotdeauna. Un băiat a-ncercat 
odată, da! nu i-a mers. A luat trei ani la puşcărie, pe continent. 
Nu, dacă joci cinstit cu domnul Maragal, şi el joacă cinstit cu 
tine. Nu face să i te pui de-a curmezişul. 

Buzele  Soniei se crispară. Ar fi vrut să albă aceeaşi 
încredere în Rory Maragal. Cu ea nu jucase tocmai cinstit. 

Camera repartizată era luminoasă şi mobilată nu luxos, dar cu 
toate cel necesare. Îşi  despachetă valiza, sub privirile 
interesate ale lui Maisie. 

- Frumoase lucruri ai aici, Sonia, remarcă ea. Şi vorbeşti 
frumos, a primit o educație aleasă, pun pariu. Cum te-ai luat-o pe 
căi greşite? 

Buzele Soniei se răsfrânseră răutăcios. 

- S-a întâmplat... răspunse ea. 

Bătrâna oftă. 


- Înţeleg ce vrei să zici. Eu am venit cu-o familie din Noua 
Zeelandă. Nici n-aş fi putut cere o slujbă mai bună - şi, ce-am 
făcut? I-am făcut de râs, asta am făcut. Niciodată nu mai văzusem 


supermarketuri, aveam impresia că toate lucrurile alea parc-ar fi 
cerut să le iei. Parfumurile şi săpunurile, astea mi-au venit de 
hac. 


După un moment, se lumină la față. 

- Dacă nu ţi-e cu supărare, acuma mi-e mai bine aici. Şeful 
meu a murit, aşa c-aş fi rămas fără slujbă, dacă nu aveam atâta 
noroc cu asta. 

Când Sonia termină de despachetat, Maisie o chemă să-i aleagă 
o uniformă. 

- O să-ți vină vine, spuse ea, cu ochii ăştia verzi ai tăi. 
Niciodată n-am mai văzut pe cineva cu ochii verzi. Poţi să vezi 
pe-ntuneric? întrebă ea curioasă. 

- N-am încercat niciodată, zâmbi Sonia. 

Găsiră o uniformă suficient de potrivită cu măsurile ei ca să 
arate prezentabil. 


- Fii atentă la craii din stațiune, o sfătui Maisie. Unii 
cred că, dac-au plătit pentru două săptămâni, au cumpărat şi 
personalul. Dacă ai probleme, îi raportezi domnului Parks şi 
rezolvă el. 

Sonia o privi lung. 

- Clienţii ştiu de ce suntem aici? 

- Doamne fereşte! xclamă Maisie, scandalizată. Ştii cum e 
lumea. 

Un clopot anunţă prânzul, iar Maisie o conduse pe Sonia în 
sala de mese a personalului. Greu şi-ar fi putut imagina ceva mai 
puțin asemănător cu cantina unei închisori, îşi spuse Sonia 
privind prin încăperea spațioasă, cu perdele în dungi colorate şi 
fețe de masă cu pătrăţele, unde totul sclipea de curățenie. 

Observă că majoritatea celorlalți erau de vârstă medie şi nu 
văzu decât doi infractori relativ tineri, deşi ştia că nu erau 
prezenţi decât o mică parte din membrii personalului. Îi privi mai 
atentă pe cei tineri. Bărbatul era înalt şi musculos, cu păr blond 
strălucitor, iar fata, o brunetă slabă, ceva mai matură decât ea, 
probabil în jur de treizeci. 

Când îi veni rândul să-şi ia mâncarea, fu surprinsă cât de 
multe feluri erau oferite. Aşa cum îi spusese Maisie, mâncau 
aproape la fel ca vizitatorii. După ce se aşezară la o masă din 
mijloc, Maisie o prezentă. 

- lucrează la piscina pentru copii. 

Se uită drept la tânărul cel înalt. 

- Atlas, ai tu grijă de ea, da? 

Blondul zâmbi. 

- Sigur, Maisie. 


Apoi, Maisie se întoarse spre Sonia. 

- Atlas o să-ți explice totul. El e la sala de gimnastică, 
dar se ocupă şi de sporturile în aer liber. 

Curând, deveni clar că Maisie era organizatoarea 


personalului. Cu toată statura ei de cel mult un metru cincizeci, 
îi coordona pe toți. 

Sonia află că Atlas era escroc, iar tânăra brunetă şi zveltă, 
cu față obosită, complicea lui. 

- N-au să rămână, spuse Maisie. Mare păcat, zău aşa. O să ne 
lipsească Atlas, când şi-o ispăşi pedeapsa. Au să plece pe 
continent şi-o vor lua d-a capo altundeva. 

- Nimeni nu e trimis pe continent? întrebă Sonia. 

Maisie o privi surprinsă. 

- A, ba da, răspunse ea. Infractorii înrăiți, fireşte. Uite, 
Atlas, acolo ar fi ajuns, dacă nu salva viaţa unui copil chiar 
înainte să-l prindă. Ar fi putut să scape, da' a văzut copilul 
ajuns la apă adâncă, de unde nu se mai putea întoarce. Iar 
Maureen, de a cam slabă, nebună după el, fireşte, unde-o 
trimite, acolo se duce. Nu-s oameni prea răi. Un termen într-o 


puşcărie adevărată i-ar lecui pe amândoi. 

O privi pe Sonia gânditoare. 

- Ai avut mare noroc că nu te-au trimis. 

Sonia începea să-şi dea seama de acest lucru. 

- Poate fiindcă eram la prima abatere, spuse ea, apoi se 
strâmbă, privind-o pe Maisie în ochi. Nu le-am luat eu, să ştii, 
spuse ea încet. Mi le-a strecurat cineva. 

Maisie nu părea prea convinsă. 

- Lasă, nu contează, spuse ea cu blândeţe. Cât ţi-a dat? 

Sonia oftă. 

- Nu ştiu, n-a spus. 

Bătrând-o pe braț, Maisie murmură consolator: 

- Ei, nu-i chiar atât de rău, aşa-i? 

Cu un nou oftat, Sonia îşi spuse că, într-adevăr, ar fi putut 
să fie mult mai rău. 

Când ajunseră la locuinţele personalului, găsiră un mesaj 
care spunea că Sonia trebuia să se prezinte imediat la biroul 
administratorului. Maisie se încruntă. 

- Poate ai vizitatori, spuse ea. 

În timp ce mergea grăbită spre recepţie, Sonia se rugă din 
tot sufletul să aibă dreptate. Orict era de plăcut acolo, n-avea 
nici un chef să rămână. 

Când intră în cămăruța de lângă biroul administratorului, 
Chloe aproape că-i sări de gât. 

- George s-a dus să discute cu Rory, spuse ea în timp ce o 
îmbrățişa, apoi îi arătă o grămadă de pachete. 

Sonia o privi cum desfăcea o pereche de cearşafuri de mătase 
cu o față de pernă, săpunuri şi diverse alte articole de toaletă. 
I se frânse inima. Nu părea să se apropie eliberarea, altfel Chloe 
nu i-ar fi adus toate acele lucruri. 

După ce le puse pe toate deoparte, Chloe o privi din nou. 

- Eu nici acum nu prea înţeleg, spuse ea nedumerită. Rory nu 
ne-a spus prea mult, doar că vulturul a fost găsit în bagajul tău 
şi eşti reținută până se lămureşte problema. Bietul George a fost 
uluit. 

Sonia îşi ieşi din starea de deprimare. 

- Dacă el a fost uluit, cum crezi că m-am simțit eu? replică 
ea indignată. 

Apoi oftă. 

- E clar că mi l-a strecurat cineva. Ai vreo idee, Chloe? 

Chloe îşi aruncă mâinile în sus. 

- M-am gândit de nenumărate ori. Ştiu că nu tu ai făcut-o, 
dar mai mult de-atât nu reuşesc. 

O privi cu o expresie amărâtă. 

- La început, am crezut că Rory a fost. Un şiretlic ca să te 
țină aici. 

Sonia zâmbi răutăcios. 


- Înţeleg că ţi-a schimbat repede părerea, la fel ca mie, 
când l-am acuzat în față. 

Posomorâtă, Chloe dădu din cap. 

- Şi-n legătură cu Barbara m-am întrebat, medită ea. Nu-i 
plăcea deloc să fie vioara a doua pe lângă tine. 

- Şi eu. Dar nu ține, interesul ei era să plec, nu să mă ţină 
aici în continuare. 

- Să nu uităm că pe Rory nu-l mai interesezi, spuse rar 
Chloe. E un om mândru. Nici o şansă să ierte pe cineva care a 
încercat să fure cea mai de preț comoară a familiei. Şi, adăugă ea 
triumfătoare, am uitat încă un lucru! Contractul! Dilsonii l-au 
pierdut în favoarea lui George, nu? 

Sonia o privi deprimată. 

- Cred că acum îl vor primi, nu? 

A, nu! răspunse surprinsă Chloe. Asta nu s-a schimbat. Cred 
că Rory a spus ceva în sensul că George nu răspunde de faptele 
tale. 

- Frumos din partea lui, trebuie să recunosc! comentă Sonia 
cu ochi scânteietori. 

- Păi, de fapt, şi eu mi-am spus la fel, comentă moale Chloe. 

Bătând-o pe dosul mâinii, Sonia spuse încet: 

- Da, draga mea, îmi pare rău. Acum nu mai văd lucrurile prea 
limpede. 

Chloe încercă să se înveselească. 

- Ei, o s-o rezolve George. N-a spus prea multe dar, cum 
ziceam, era prea şocat. 

- Sper să nu-şi revină pe socoteala mea, murmură Sonia. Rory 
are impresia că am avut un complice. 

- Pentru Dumnezeu, exclamă Chloe, cine? Doar nu eu! 

Expresia ei îngrozită o făcu pe Sonia să zâmbească. 

- Nu, dragă - Kirk. 

- Kirk? repetă Chloe, îngândurată. 

Sonia o privi atentă. 

- Nu pare să te surprindă... 

Chloe căzuse pe gânduri. 

- Nu, spuse ea scurt. Kirk a mai avut necazuri, 

Se încruntă. 

- Cu siguranță, n-ar fi făcut o asemenea prostie. Tocmai 
ajunsese la limită, cu tatăl lui. Încă şi scăpare, şi pierda 
totul. 

Apoi clătină din cap. 

- Nu-l pot vedea furând de la asociații de afaceri ai 
domnului Dilson. Cu asta, chiar că şi-ar da foc la valiză. 

Tăcu un timp. 

- Totuşi, a avut ocazia, nu? 

- La fel ca o duzină de alţi oameni, îi aminti Sonia. 

Chloe oftă adânc. 


- Ne-am întors de unde am plecat, mormăi ea. 

Sonia nu mai apucă să spună nimic, căci tocmai atunci apăru 
George, intrând cu paşi apăsaţi. 

- Dacă asta-i o glumă, Sonia, cred că a ajuns destul de 
departe, spuse el nervos. 

Sonia îl privi uimită. 

- Doar nu crezi că eu am luat sărăciile alea, nu? exclamă ea. 

- Serios, George...! începu şi Chloe, dar mâna lui ridicată o 
întrerupse. 

- Spune-i lui Rory adevărul, şi gata! spuse George, privind-o 
exasperat pe Sonia. Te iritase rău, nu-i aşa? Ce voiai să faci? Să 
i le trimiți prin poştă, după ce-i trăgeail o spaimă soră cu 
moartea? 

Ochii Soniei începură să arunce scântei. 

- Îţi mulţumesc pentru încredere, spuse ea rece. Află că, 
oricât ar putea să pară de surprinzător, nu eu am furat 
bijuteriile alea. 

- Cine-a folosit cuvântul furat? întrebă George. Sigur că n- 
ai fura nimic. Dumnezeule mare, de parcă n-aş şti! Dar ştiu că ai 
obiceiul de a face lucrurile să dispară, dacă te enervează cineva. 

- George! izbucni Chloe. 

George se uită de la una la alta. 

- Îmi amintesc, spuse el calm, când mi-a dispărut un set 
întreg de crose de golf. 

Clipind din ochi uimită, Sonia exclamă: 

- Atunci aveam doar paisprezece ani! 

- Şi, continuă George, când cea mai bună pălărie a mea a fost 
găsită pe grămada de bălegar, plină cu un conținut greu de 
descris... 

Chloe nu mai spuse nimic, zâmbind doar. 

- Aveam doar... începu iar Sonia. 

- Oricum, trecu Georg pest cuvintele ei, sistemul era 
acelaşi, nu? Refuzasem să te te las în tabăra din Hebride, cu 
cercetaşii. 

- Cu ghizii, corectă Sonia, neputându-şi stăpâni un zâmbet. 
Chiar credeai că erau cercetaşi, George? Nici nu-i de mirare că nu 
m-ai lăsat să plec. 

George nu se amuza deloc. 

- Deci, urmă el, ajunge să mărturiseşti. Rory va înţelege. O 
să-ți țină o predică, desigur, dar am să-i explic eu totul. 

- Să nu-ndrăzneşti! scrâşni Sonia. Dacă sufli o vorbă despre 
crose sau pălărie, în viaţa mea n-am să mai vorbesc cu tine. 
Atunci, în veci n-o să mai creadă că n-am nici o vină. 

Cam surprins de această izbucnire, George o privi lung. 

- Nu tu le-ai luat? întrebă el, surprins. 

Sonia strânse din dinți. 

- Ţi-o tot spun de zece minute, spuse ea enervată. 


- Păi, în cazul ăsta, trebuie să aflăm cine-a făcut-o, 
replică George serios. 

Se duse la uşă, de unde se întoarse iar. 

- Nici o grijă, Sonia, te scot eu de-aici. Merg să mai 
vorbesc o dată cu Rory. 

Chloe şi Sonia se priviră. 

- Vezi, ţi-am spus eu, zise Chloe. O să rezolve George. 

O bătaie puternică în uşă anunţă că vizita se terminase. 
Tresărind, Chloe o privi pe Sonia abătută. 

- Nu vreau să te las să putrezeşti aici, spuse ea cu jale. 

Sonia zâmbi. 

- Nu putrezesc. De fapt, mă simt chiar destul de bine - dar 
să nu-i spui lui Rory Maragal, că dacă află o să-mi facă vânt pe 
continent. Acum, când ştiu că încearcă cineva să mă ajute, nu mai 
e chiar atât de greu să suport. 

- Ei bine, poți fi sigură că George şi cu mine von face tot 
ce putem, o încredinţă Chloe. Nu ştiu ce anume, dar o să ne gândim 
noi la ceva. 
După plecarea lui Chloe, George reveni pentru câteva momente. 

- Mă tem că va trebui să mai rămâi un timp, Sonia, spuse el 
mohorât. Nu ştiu ce la apucat pe Rory, dar insistă să te ţină 
aici. 

O bătu pe spate. 

- Nici o grijă, eşti pe mâini bune, nici unul dintre noi nu- 
şi va afla odihna până nu scoatem adevărul la lumină. 

Sonia rămase cu privirea spre uşa închisă. Nu-l putea vedea 
pe George în chip de detectiv, după cum nici Rory Maragal nu-i 
făcea impresia unui Dr. Watson. Una peste alta, se simțea extrem 
de deprimată. 


Capitolul 9 


Două zile mai târziu, promisiunea lui Chloe de a "face tot ce 


puteau" se împlini ca un trăsnet căzut din senin. în timpul după- 
amiezii, Sonia fu chemată la administrator şi, când intră, văzu în 
fața ei ochii cinici ai lui Rory Maragal. Acesta îi spuse să ia 


loc, apoi o anunță scurt: 

- A venit logodnicul tău. 

Sonia clipi din ochi, apoi s recules rapid. Cui i-ar fi 
putut veni o asemenea idee, dacă nu lui George şi Chloe? 

Ochii lui Rory n-o slăbeau o clipă. 

- Cere să te vadă, continuă el, adăugând sec: pare convins că 
ai fost acuaztă pe nedrept şi maltratată. 

Sonia abia dacă-l auzi. Era ocupată să ghicească oare cine 
putea fi acel logodnic. Probabil George considerase că situația 
necesita măsuri disperate... 

- Ai spus că e profesor, nu? întrebă ponderat Rory. Numai că, 
trebuie să spun că pare cam tânăr pentru rolul ăsta. Desigur, îi 
voi studia mai târziu acreditările, ameninţă el. 

Un moment, Sonia se simți mai uşurată. Avusese bănuiala 
îngrozitoare că George trimisese după profesorul Inskip - ei bine, 
se vedea clar că nu era el. 

- De fapt, spuse ea, m-am lăudat doar. 

Ridică spre ochii implacabili ai lui Rory o privire pe care o 
dorea cât mai nevinovată. 

- Nu e profesor. înţelegi, George e cam tradiţionalist şi cam 
snob, aşa că am mințit, teamă mi-e... 

Rory o privi cu dispreț. 

- Îţi bine uşor, nu-i aşa? comentă el alene. Să minţi, vreau 
să spun. 

Sonia roşi. 

- Ei bine, pot să-mi văd logodnicul? întrebă ea, vrând să 
termine mai repede. 

Buzele lui Rory se subțiară. 

- Foarte bine, răspunse. Aş fi putut refuza, să ştii. Dar, să 
zicem că mă interesează şi pe mine. 

Lipsi doar câteva minute, dar Soniei i se păru o viaţă de om. 

Când auzi glasuri în dreptul uşii, sări în picioare. După o 
singură privire spre blondul înalt de un metru optzeci care 
intrase împreună cu Rory, abia reuşi să exclame: 

- Gary! 

În clipa următoare fu îmbrățişată şi sărutată atât de aprig, 
încât i se tăie respirația. 

Gary Linden era un coleg de-al ei de la Cambridge, care 
studia dtreptul. Sonia nici nu mai ştia de câte ori o ceruse în 
căsătorie. Nu putea bănui cum reuşiseră George şi Chloe să-l 


găsească. Ea, una, ar fi ales pe altcineva. Gary era mult prea 
încântat să joace acel rol. 

Glasul rece al lui Rory îi făcu să se despartă. 

- Fii bun şi la loc la masa aceea, îi spuse el lui Gary. 
Domnişoară Wells, dumneata aici. 

Arătă spre un scaun din partea opusă a încăperii. 

Sonia îl privi încruntată. De ce nu-i lăsa singuri? Orice 
deținut avea dreptul la intimitate, nu? 

Gary se întoarse şi el spre Rory. Tensiunea dintre ei aproape 
putea fi simțită plutind prin aer. 

- Aş dori să discut cu logodnica mea între patru ochi, spuse 
el tăios. 

Soniei îi veni să-l îmbrățişeze. Ştia că în Gary avea un 
susținător de nădejde. 

Rory zâmbi crunt. 

- Nu mă îndoiesc că ai dori, dar întâmplător domnişoara Wells 
este prizoniera mea. 

Pumnii lui Gary se strânseră, însă rămase calm. 

- Nu sunt numai logodnicul ei, spuse el pe cel mai perfect 
ton de jurist, ci şi avocatul ei. Iar acum cer să rămân singur 
câteva minute cu clienta mea. 

Sprâncenele lui Rory se înălţară, iar ale Soniei şi mai şi. 
întinse mâinile spre Gary, strigând: 

- Cu brio, iubito! răspunse Gary, strângând-o la piept. Şi ce 
caz mai bun aş fi avut ca să-mi încep cariera, dacă nu pe-al 
singure mele iubiri adevărate? 

Rory părea gata să-l ucidă. 

- Nu suntem într-o comedie muzicală, spuse el, fierbâna. 

Gary îl privi peste capul Soniei. 

- Altfel, nici nu ştiu cum s-ar putea numi, replică el rece. 
Sonia e hoaţță de bijuterii cum sunt şi eu. Ţi-ai greşit persoana, 
domnule Maragal, şi am să ţi-o dovedesc. 

- Eşti la curent cu toate faptele? întrebă calm Rory. 

Sonia își ţinu, respirația. Ceva Îi spunea că Rory îi întindea 
lui Gary o cursă. 

- Anumite articole, continuă Rory, au fost găsite în posesia 
ei, la plecarea de pe insulă. 

Gary dădu scurt din cap. 

- I le-ar fi putut pune oricine în buzunar. Înţeleg de ce ai 
arestat-o. Nu ştiai nimic despre ea, decât că e dora lui George, 
şi nici măcar de acest lucru nu erai pe deplin convins, nu-i aşa? 

Sonia îl privea cu tot mai mult respect. Categoric, nu 
pierduse timpul fără să se informeze! 

Ochii lui Rory păreau două cioburi de gheaţă. 

- Nu e absolut corect ceea ce spui, domnule Linden. Am avut 
destule ocazii s-o observ pe domnişoara Wells. Şi am constatat că 


are o anumită tendință spre falsități. De fapt, chiar ea a 
recunoscut. În situația existentă, n-am avut încotro decât s-o țin 
sub supraveghere. 

Gary o privi pe Sonia. 

- N-ai recunoscut nimic, aşa-il, draga mea? 

Sonia clătină din cap. Ni-o plăcea caracterizarea pe care i-o 
făcuse Rory Maragal. 

- N-am mințit decât în legătură cu funcţia ta iubitule, zise 
ea dulce. Le-am spus tuturor că eşti profesor, nu student la 
drept. 

- Mă tem că timpul a trecut, anunţă Rory plin de importanţă. 
S-ar putea să mai permit o vizită, săptămâna viitoare, adăugă el 
cu falsă bunăvoință. 

Gary îl privi lung. 

- Cer eliberarea condiționată a clientei mele, declară el. 

Ochii lui Rory se îngustară. 

- Clienta dumitale se află deja în libertate condiționată, 
murmură el. 

- Cer să am acces la ea oricând doresc, insistă Gary. 

Sonia începea să se alarmeze. Nu-i plăcea ideea ca Gary să se 
țină după ea prin stațiune. 

- O vei vizita pe domnişoara Wells când doresc eu să-ţi 
permit accesul la ea, replică netulburat Rory. 

rălcile lui Gary se strânseră. Sonia recunoştea semnalele d 
alarmă. Îl luă de braţ. 

- Nu, Gary, spuse ea încet. Nu-ţi pot spune nimic mai mult 
decât George sau Chloe. Poate că, peste o săptămână, vei avea 
ştiri pentru mine. 

Gary continua să-l privească încruntat pe Rory, dar se relaxă 
uşor, apoi oftă. Se uită cu drag la Sonia. 


- Dacă te maltratează cineva, să mă strigi, auzi? 
În sfârşit, Rory îşi pierdu calmul. Se apropie rapid, cu ochi 
scăpărători. 


- Vrei să repeți ce-ai spus? întrebă el printre dinți. Numai 
ca să-mi dai plăcerea de a-ţi băga cuvintele înapoi pe gât! 

Gary era gata să-i ofere acea plăcere, şi numai apariția 
domnului Parks preveni o încăierare. Rory era căutat la telefon. 
După ce inspiră scurt, Rory îi spuse că venea imediat şi se 
opri la uşă, aşteptându-l pe Gary să iasă. O secundă, acesta păru 
gata să refuze, dar Sonia aproape că-l împinse afară. 

- Ne vedem peste o săptămână, Gary, spuse ea pe un ton 
categoric. 


Sonia nu fu surprinsă când primi biletul. I-l dădu pe furiş 
un copil, în timpul dimineții, dispărând imediat după aceea. Nu 


îndrăzni să-l citească pe loc. Se putea ca Atlas, care era în 
apropiere, să fi observat. Sonia ţinu biletul strâns în mână, iar 
la doisprezece şi jumătate se duse să se schimbe pentru masă. O 
dată ajunsă acolo, citi mesajul scurt şi concis. I se spunea să se 
ducă la piscină după stingere, evitând zonele luminate de pe 
terase. 

Seara, Sonia se strecură prin jurul piscinei principale, care 
era luminată parțial, rămânând în locurile umbrite. Probabil că 
Gary, căci numai despre el putea fi vorba, o aştepta lângă piscina 
copiilor, unde nu ardea nici o lumină. Cunoştea drumul destul de 
bine şi merse mai departe până ajunse la capătul piscinei. 

- Sonia? şopti un glas. 

Întorcându-se într-acolo, răspunse încet: 

- Aici sunt. Gary, tu eşti? 

O siluetă se înălță în spatele ei. Nu era Gary, necunoscutul 
era mai puțin înalt. Sonia avu un moment de panică, după care 
auzi: 

- Kirk, la dispoziția dumneavoastră, domnişoară. 

Nu avu timp să stea mult pe gânduri. Kirk o apucă de braț, 
murmurând încet: 

- Haide, să plecăm de-aici. 

Îl urmă, deşi nu înţelegea ce se întâmplase, nici de ce Kirk 
o ajuta. Trecură pe lângă un grup de clădiri folosite ca magazii, 
ajungând la marginea stațiunii. Sonia privi gardul înalt de doi 
metri din fața lor. Ştia că jos se găsea plaja pe care o 
întrezărise la sosire. Gardul fusese instalat ca măsură de 
prevedere pentru a nu lăsa copiii să se îndepărteze. 

- Kirk, n-am cum să-l sar! şopti ea. 

Kirk râse încet. 

- Nici nu va fi nevoie. 

Se aplecă şi trase în lături două şipci ale gardului, care se 
dădură la o parte fără zgomot. După ce se strecură afară, o ajută 
şi pe ea să treacă. 

Ajunseseră pe culmea falezei. Sonia privi în jos, unde 
luminile care licăreau pe mare îi dădeau de înțeles cât de sus se 
afla. Închise ochii, dorindu-şi să nu se fi uitat. 

Kirk puse cu grijă şipcile la loc, apoi spuse, la fel de 
încet: 

- Vom coborî pe cărare. O iau eu Înainte - fii atentă pe unde 
calci, şi nu te uita peste margine. Ţine lanterna numai spre 
cărare. 

Sonia, luând lanterna din mâna lui, îşi spuse că sfatul se a 
nu se uita în jos venise cam târziu. 

Coborârea păru să dureze o veşnicie, dar în cele din urmă 
ajunseră pe plajă. Valurile clipoceau încet în apropiere. 

- Am reuşit! exclamă Kirk, vesel. 

Sonia îl privi. 


- Kirk, nu inteleg, De ce-ai venit? Gary te-a trimis? 

- Iubito, răsşunse el indignat, nu m-a trimis nimeni. Eu te- 
am băgat în încurcătura asta, nu-i aşa? Era de datoria mea să te 
scap. Nimic mai simplu. 

Se holbă la el. 

- Tu mi-ai pus lucrurile în buzunar! exclamă ea indignată. 

Îl văzu ridicând din umeri. 

- Sigur, dar nu mă aşteptam să te prindă. Iartă-mă, iubito, 
am crezut că mai întâi aveau să caute pe insulă - în orice caz, 
nici prin minte nu mi-a trecut că se putea să te percheziționeze. 

Sonia era nedumerită. 

- Dar de ce, Kirk? Trebuia să ştii că n-aveai nici o şansă. 
Nimeni nu s-ar atinge de vulturul ăla, e o piesă de colecție 
cunosctă, după cum spune Rory. 

Kirk scormoni nisipul cu pantoful. 

- Ei, cred c-aş fi găsit unde să-l plasez. Te-ai mira să auzi 


cum înhaţă unii colecționari asemenea piese fără să pună nici o 
înmtrebare. 
- Dar, tatăl tău...! exclamă Sonia. 


O nouă ridicare din umeri. Apoi, Kirk spuse repezit: 

- Vino, am o barcă în golful ăsta. E mai bine să pornim 
înainte de a ţi se descoperi lipsa. 

O luă de mână şi o conduse pe sub peretele falezei. Se mişca 
repede, iar Sonia, urmându-l cu răsuflarea tăiată, nu reuşi să-i 
mai pună nici o întrebare. 

Ocoliră capătul falezei, dincolo de care plaja era mai largă. 
Sonia văzu silueta întunecată a unei bărci de caere se apropiau. 
Kirk urcă la bord şi-i întinse o mână. 

- Unde mergem? întrebă ea. 

Îi văzu dinţii lucind când răspunse: 

- Încă n-am făcut călătoria aia în Bahamas, nu-i aşa? 

Sonia privi barca. 

- Cu asta? 

- Numai dacă eşti campioană la canotaj, chicoti el. Nu, am un 
iaht ancorat în golf. Haide. 

- Dar, Kirk... nu sunt sigură... începu ea, apoi se supuse, 
când Kirk o luă de mână, trăgând-o ferm la bord. Kirk! mai 
exclamă. 

Îl auzi râzând încet, în timp ce pornea motorul. 

- Linişteşte-te, iubito. M-am îngrijit de toate. Vom discuta 
într-o ambianţță mai confortabilă. 

Ilahtul era mic, dar luxos - probabil că aparţinea domnului 
Dilson. Avea un salon bine utilat, inclusiv un băruleț spre care 
Kirk se îndreptă imediat ce ajunseră la bord. 

- Ce bei? întrebă el. 

Sonia clătină din cap. începea să aibă îndoieli. Trebuia să 
ajungă înapoi la Gary şi, cumva, să-l facă pe Kirk să 


mărturisească. 

- Haide, o îndemnă el, întrerupându-i şirul gândurilor. Măcar 
un pahar, ca să sărbătorim figura pe care i-am făcut-o lui 
Maragal. 
Mă rog, îşi spuse ea, asta era altceva. Nu-i scuza faptul de 
a fi luat piesele, dar măcar încercase să remedieze situația, în 
Felul: tuis 

- Doar o voadcă mică, te rog, cu suc de lămâie, răspunse ea. 

În timp ce Kirk turna băutura, Sonia privi în jur. 

- E al tatălui tău? 

Kirk făcu o mutră răutăcioasă. 

- Da! al cui? Mi l-a împrumutat cu condiția să dispar de- 
aici. Skol! îi ură, ridicânmd paharul. 

Sonia sobri şi imediat se strâmbă. 

- Prea multă vodcă, Kirk, îi reproşă. 

Revenind la bar, Kirk mai turnă puțin suc. 

- Încearcă acum. 

Tot tare era. Totuşi, Sonia minţi că mergea mai uşr, apoi îl 
întrebă: 

- Te-ai certat cu tatăl tău? 

- Vorba vine, spuse el, privindu-şi paharul. În seara aceea, 
după ce-ai plecat, a avut loc un scandal îngrozitor. 

Ochii i se îngustară. 

- Maragal mi-a ordonat să nu mă mai apropii de tine. 

Sonia făcu ochii mari. 

- Serios? Auzi acolo, ce mai... 

- La fel mi-am spus şi eu, o întrerupse Kirk. Şi nici nu mi-a 
fost greu să-mi dau seama de ce. Ţi-am spus doar că era nebun după 
tine, nu? 

âEra, într-adevăr. Şi nu fusese decât o nebunie, nu dragoste. 

Kirk continuă: 

- Oricum, mă săturasem. El făcea legea, tata se lua de mine — 
cred că asta a făcut să-mi sară muştarul. I-am spus lui Maragal 
tot ce gândeam despre el, şi m-a pus la podea înainte de a apuca 
să mă apăr. Scumpul de tata i-a luat partea şi m-a smotocit şi el 
bine, chiar în fața lui. 

Luă o sorbitură de whisky, apoi privi spre paharul ei. 

- Haide, abia te-ai atins de vodcă. 

Sonia, docilă, mai bău puţin. 

- Cred că a fost foarte neplăcut pentru tine, spuse ea cu 
compasiune. 

Tânărul zâmbi. 

- Ei, da' i-am plătit-o, nu? 

Începea s-o ia cu somn. Probabil din cauza aerului marin. 
Clipi din ochi, încercând să se concentreze. 

- N-a fost o idee prea inspirată, aşa-i? comentă easec. Şi-a 
luat piesele înapoi şi m-a înhățat şi pe mine. 


Zâmbetul lui Kirk se lăţi şi mai mult. 

- Îmi pare rău, scumpo, dar nu e numai atât. De acord, şi-a 
recuperat vulturul ăla neprețuit - nici nu ştii ce rău mi-a părut 
după el, dar cel mai tare m-a enervat faptul că te umflase pe 
tine. Îi făcusem jocul de minune. Doar nu-ţi închipui că te-a 
crezut sincer în stare să-i iei lucrurile, nu? 

Ochii i se îngustară. 

- Nu, fetiţțo, dar a profitat de ocazie, te-a săltat şi voia 
să te păstreze. Te-aştepta o lungă şedere pe insulă, şi n-ai fi 
plecat până nu-i făceai pe plac. 

Îşi termină paharul, privind-o lung. 

- Acum, am egalat scorul. 

Şi, ducându-se spre un mic dulap, scoase din el două cupe de 
aur, mici dar de o valoare inestimabilă. Aveau încrustate pe ele 
vulturi de smarald. 

Sonia rămase cu gura căscată. 


- Cum...? întrebă ea. 

- Sigur nu mai vrei unul? o întrerupse Kirk, turnându-şi încă 
un pahar. 

Era sigură. Devenea tot mai  somnoroasă. luă încă o 


înghițitură - poate alcoolul s-o mai dezmeticească... 

revenind, Kirk se aşeză în fața ei. 

- De când ai ajuns la stațiunea aia, şi-a petrecut mai tot 
timpul acolo. A fost o nimica toată să le sustrag. Când s-a mutat 
la stațiune, a dat liber personalului din casă. 

Pleoapele Soniei se îngreunaseră ca de plumb. Căscă. 

- Îmi pare foarte rău, spuse ea, cred că am nevoie de puțin 
aer... 

încercă să se ridice, dar nu-şi putu mişca membrele. 

Kirk trecu lângă ea. 

- E-n regulă, scumpo. Vei respira cât aer vrei, după ce 
pornim ladrum. Mergem mult mai departe decât în Bahamas, undeva 
unde ştiu că pot găsi o piață pentru comorile lui Maragal. 

Glasul lui suna ca un ecou, de undeva de foarte departe. Ca 
prin ceață, Sonia îşi mai spuse că nu voia să-l ajute să-şi 
cheltuiască toate câştigurile necinstite, chiar dacă le obținea 
din vânzarea bunurilor lui Rory Maragal. 

Se simți luată pe sus, dusă în braţe, apoi culcată într-un 


pat. 

- Nici o grijă, Sonia, nu-s chiar atât de rău, răsună iar 
glasul lui Kirk, parcă de la o distanță şi mai mare. Avem destul 
timp să ne cunoaştem. Îmi pare rău că a trebuit să se întâmple 
apa, iubito, mai spuse el, în timp ce o învelea cu o pătură, dar 
presimteam că te-ai fi esehivat, 

Se ridică, privind-o. Sonia încerca cu disperare să înfrunte 
somnul. 

- Ştii, spuse el tărăgănat, pierderea cupelor n-o să-l doar 


nici pe Jumătate la fel de mult cât faptul că te-a pierdut pe 
tine. Pentru prima dată în viaţa lui, Maragal a pierdut pe toate 
fronturile. 


Capitolul 10 


Din acel moment, Sonia dormi adânc. Cu următoarea ocazie când 
încercă să deschidă ochii, simțurile ei amorţite o înştiinţară că 
era diminerață. Cineva încerca s-o trezească, ea nu voia decât să 
doarmă, dar nu avea putere să spună. 

- Hai, iubito, revino-ţi. Încearcă să bei asta. 

Fu ridicată, şi simți o ceaşcă la buze. Făcu un efort, dar 
degeaba. Capul îi căzu pe umăr. 

- Bine, dormi mai departe, iubito, spuse un glas resemnat. 
Cred c-am exagerat puțin doza. 


x x x 


Când fu iar cât pe ce să se trezească, în Jur se auzeau 
zgomote, strigăte şi tropăit de paşi. Încercă să se concentreze, 
dar nu reuşi nici acum. Oricum, n-o privea; pleoapele grele îi 
căzură iar peste ochi. 

Glasul care răsună în apropiere părea vag familiar. 

- Şi ce-avem noi aici? Frumoasa adormită, fără îndoială! 

Liniştea îi fu iar tulburată. Se simți apucată de umeri şi 
ridicată fără menajemente. 

- A, nu, lasă-te de bancuri, spuse glasul. Haide, jocul s-a 
terminat. Poţi să termini cu teatrul. 

Mâinile o smuciră brutal. 

- UJită-te la mine, fir-ai a dracului! 

Sonia îşi simțea genele lipite de ochi. Făcu un mare efort, 
de astă dată cu oarecare succes. Nu putea să vadă limpede, chipul 
din fața ei plutea încoace şi-ncolo. Zări doi ochi pătrunzători 
şi, în clipa următoare, fu împinsă înapoi pe pat. 

-  Beată, pentru Dumnezeu! spuse un glas dezgustat. vă 
sărbătoreați succesul, fără îndoială. Ei, vom vedea ce efect au 
câteva ceşti de cafea neagră, da? 

lăsată în pace, Sonia alunecă din nou pe tărâmul viselor, 
până când e simți ridicată iar. O ceaşcă îi atinse buzele. Îşi 
aminti vag că şi Kirk făcuse acelaşi lucru. 

- Kirk...? murmură ea. 

Acest cuvânt părul să-l înfurie pe omul cu ceaşca. 

- Bea, spuse el aspru, că de nu, ţi-o torn pe gât! 

Sonia încercă iar să deschidă ochii. 

- Pleacă... se tângui ea. lasă-mă... 

- Pe POLI sfinții, strigă omul, ai de gând să bei sau nu?!? 

Îi era greu să se concentreze asupra cuvintelor. Ceva părea 
foarte comic, făcând-o să chicotească. 

- Parc-ai fi Rory Maragal... bâigui ea, apoi capul îi căzu pe 
spate şi din nou nu mai ştiu nimic. 


La următoarea trezise, simțurile i se mai limpeziseră, dar 
continua să fie inexplicabil de obosită. Privi patul somptuos în 
care zăcea, cu cearşafuri de mătase, apoi pereții zugrăviți într- 
un verde marin blând, cu suluri aurii pe ici pe colo. 

Ochii i se opriră asupra unui tablou agăţat în faţa ei. Era 
un portret - un bărbat în armură spaniolă; expresia lui trufaşă şi 
scutul pe care-şi rezema degetele lungi o readuseră brutal la 
realitate. Acum ştia unde se afla! 

Se ridică repede în capul oaselor. Era în cămaşă de noapte, 
iar brațul stâng îi părea cam îngreunat. Se uită să vadă care era 
cauza. 

Pe încheietură îi strălucea brățara de logodnă a familiei 
Maragal, iar pe degetul inelar... Cerule! Inelul cu smarald! 

În timp ce le privea, simţi ceva rece pe gât. Aproape că ţipă 
şi-şi duse degetele acolo. Era un lanţ de aur, iar când îl 
îndepărtă, luminiţele vulturului prins în capăt scânteiară în faţa 
ei. 


Închise ochii. Numai de-ar fi ştiut cum ajunseseră acolo! 

Uşa se deschise şi apăru Gary. 

Sonia nu făcu decât să-l privească. Nu ştia cum să-i explice 
prezența ei în casa lui Rory Maragal, necum într-un dormitor! Apoi 
îl văzu şi pe Rory urmându-l, iar privirile li se încrucişară. 
Oare Gary avea s-o mai reprezinte ca avocat? Dacă avea vreodată 
nevoie de ajutorul lui, acesta era momentul. 

- Sonia? întrebă el, apucând-o de mână. Acum te simți bine? 

Nu înțelegea întrebarea. Gary părea îngrijorat. Poate că se 
înfuriase! Reuşi să-i răspundă destul de calm. 

- Mi-e puțin cam somn, atâta tot. Gary, nu mai fi aşa de 
speriat. 

Când observă inelul şi brățara, George deveni ţeapăn. Se 
întoarse spre Rory şi, după un scurt schimb de priviri, oftă şi-i 
eliberă mâna. Apoi se aplecă repede pentru a o săruta pe obraz. 

- Numai fericire, iubito, murmură el. 

Clipind din ochi, Sonia îl privi cum se îndepărta şi ieşea pe 


uşă. 

Rory se uită la ea câteva momente, cu O expresie 
indescifrabilă. 

- Ce face Crăiasa mea a Zăpezii? murmură el. 

O fi fost Sonia nebună, dar nu-şi pierduse mințile chiar de 
tot. 

- Nu sunt a "dumitale" în nici un fel, domnule Maragal, spuse 
ea rece. 

Apoi îşi aminti de inel şi brățară. întinse mâna spre el. 

- N-ai să mă crezi, dar n-am idee cum au ajuns aici şi nu pot 


nici măcar să inventez o poveste plauzibilă. 

Rory se apropie de ea. 

- Pot eu, spuse el enigmatic. 

Expresia lui fudulă nu-i plăcea deloc Soniei. 

Când îi luă mâna şi începu s-o mângie, Sonia auzi sunând 
semnalele de alarmă. 

- M-am hotărât să te iau de soție, anunţă el calm, continuând 
înainte ca Sonia să-şi poată reveni: nu găsesc nici o altă cale 
pentru a mă asigura că-mi va rămâne intactă colecția. Pare să 
exercite asupra ta o fascinație morbidă. Poate că, după ce-ţi va 
aparține, am să pot dormi şi eu în linişte. 

Sonia îşi regăsi graiul, deşi suna cam cu o octavă mai sus. 

- Presupun că eu n-am nici un cuvânt de spus în povestea 
asta? întrebă ea, aruncând scântei verzi din ochi. 

Spre şi mai marea ei furie, Rory clătină din cap, răspunzând: 

- Nimic care să poate avea cea mai mică influenţă. 

- M-ai numit păpuşă de şporţțelan! îl acuză Sonia. Ai spus că- 
ți doreai o femeie adevărată! 

Mâna lui continua s-o mângâie pe a ei. 
- Aşa e, răspunse el calm. O vreau p femeia p care am 
trezit-o la viaţă cu buzele mele în noaptea aceea. 

O cuprinse cu brațul pe după umeri. 

- Am găsit-o o dată şi intenționez s-o găsesc din nou. 

- Nu te iubesc, minţi Sonia, încă nefiind gata să capituleze. 

Ochii li se întâlniră. 

- Nu? murmură el. Ei, asta se poate rezolva. 

Şi o ţintui cu spatele de pat. 

Văzându-i hotărârea din ochi, Sonia încercă zadarnic să-şi 
potolească bătăile inimii. 

- Nici chiar Kirk n-ar merge atât de departe, reuşi ea să 
bâiguie. 

În ochii lui se ivi un fulger, făcând-o să-şi ţină 
respirația. 

- Kirk a fost un prost, spuse încet Rory. Nu face greşeala de 
a mă pune pe acelaşi plan cu el. Dacă s-ar fi atins de tine cu un 
singur deget, acum n-ar mai fi umblat pe picioarele lui. 

Dintr-o dată, Sonia îşi dădu seama că omul acela o iubea. Şi 
i-o spunea în felul lui. 

=r Biti MU e a NU POL 

Atâta reuşi să răspundă. Buzele lui le striviră pe ale ei. 
Simţi din nou imboldul de a reacționa, de a renunța la orice 
prudență, dar încă se mai temea. 

Rory ridică încet capul, privind-o. Avea pleoapele lăsate 
peste ochi, grele. 

- Sper că vei avea minte, iubirea mea, spuse el încet. Toată 
insula ştie că ne căsătorinm. 

Ridică uşor din umeri. 


- Nu că s-ar mira cineva. Păreai să fii singura care nu ştiai 
ce simțeam. 

Sonia nu putea decât să-l privească, după care îşi aminti de 
Gary. Se uită la inel, apoi din nou la Rory. 

- Gary? întrebă ea. 

Rory zâmbi, iar Sonia îşi spuse că avea un zâmbet fermecător, 
când voia să şi-l arate. 

- Chiar eu i-am spus, răspunse el. Amaflat adevărul de la 
Chloe. Nu m-a crezut până n-a văzut inelul. 

- Dar, dar... se bpâlbâi Sonia, nici nu m-ai cerut, atunci... 
şi, dacă stau să mă gândesc, nici acum nu m-ai cerut încă! 

O strânse la piept. 

- Ca să-ți dăruiesc plăcerea de a mă refuza? O, nu, iubirea 
mea, începem aşa cum ne este menit să continuăm. Ai să te măriţi 
cu mine fiindcă aşa spun eu. 

Sonia se gândi la acea declarație dictatorială şi-şi spuse 
că-i plăcea metoda lui de a o cere în căsătorie. Oricum, era 
unică. Şi începea să i se facă iar somn. Căldura braţelor lui o 
moleşea. Murmură: 

- Cine m-a culcat, Rory? 

Privind-o cum se ghemuia ca o pisică în braţele lui, Rory îi 
sărută uşor pleoapele. 

- Chloe, spuse el încet. Când ai să te trezeşti din nou, o 
voi aduce să te vadă. Dilson ţi-a dat o doză prea mare de 
tranchilizante. Medicul a spus că abia peste o zi, două, le va 
trece complet efectul. 

Sonia îi auzea glasul stingându-se treptat şi, fiindcă nu 
voia ca Rory să plece, îl cuprinse cu brațele pe după gât şi-şi 
frecă nasul de obrazul lui. 

Rory înţelese. Înainte ca Sonia să adoarmă din nou, un glas 
murmură lângă urechea ei, mângâietor: 

- N-am să plec de lângă tine... niciodată. 


= Sfârşit = 


